SunOnline: #VAAHAKA: #Thafaathuloaibeh - ep22\nތަފާތު ލޯތްބެއް (22)\nއައިޝާ ނަސީމް 19 Jul 2018, 13:26\n"ވީ ޓްރަސްޓް ޔޫ ދަރިފުޅާ. ކައިއަށް ފަރުވާކުރަން ތިހާ ބެސްޓް ޑޮކްޓަރެއްނެތް..." މައިކަލް ހިނިތުންވެލިއެވެ.\nނާޔަލްއަށް ކުށްވެރިކަމުގެ އިހުސާސްކުރެވުނެވެ. އަމިއްލަ އެދުންބޮޑުކަމުން އޭނަ ލޯބިވާ ބޮޑުބޭބެއަށްވެސް އޮޅުވައިލީއެވެ. ކެމީލާ ހާސިލުކުރަން އޭނަ ކައިޒާންވެސް ދިރިއުޅުމުން އެއްފަރާތްކޮށްލީއެވެ. ކައިޒާންގެ ސިކުނޑިއަށްވެސް އޭނަ ވަނީ އެންމެ ނުބައިކޮށް ވިސްނައިދީފައެވެ. ކައިޒާންގެ ފަރާތުން ކެމިލާއަށް އަނިޔާވެދާނެތީ އެންމެ ކުރިން ފަރުވާކޮށް ބަލި ރަގަޅުކުރަން ވެގެން އެޑްމިޓްކުރީކަމުގައި ބުނެ ނާޔަލް ކައިޒާންގެ އިތުބާރު ހޯދިއެވެ. ނަމަވެސް އޭނަވަނީ ކައިޒާންގެ އިތުބާރާއި އުއްމީދުތަކުގައި ކޮޅުފައިން ޖަހާފައެވެ. ކައިޒާންގެ ލޯބިވެސް ޖަހައިގަތީއެވެ. ފޭރިގަތީއެވެ. ނުވީތާކަށް ކައިވެނިކޮށްގެން އޭނަގެ މީހަކަށް ހަދައިފިއެވެ.\nފަތިހު ހޭލެވިގެން ނަމާދުކުރުމަށްފަހު ކެމީލާ ގުރުއާން ކިޔެވިއެވެ. ފޯނު ހުޅުވައިލުމަށްފަހު ހެނދުނުގެ ޒިކުރާއި ދުޢާތައް ކިޔެވިއެވެ. މަންޒިލްއާއި ހައިކަލް ކިޔަވާފައި ޔާސީން ސޫރަތާއި ހަޝްރު ސޫރަތްކިޔެވިއެވެ. ނާޔަލްގެ ފަރާތުން ސަލާމަތްވުމަށް އެދި ދުޢާކުރެވުނެވެ. މޫނުގައި ފިރުމައިލެވުނުއިރު ހިތަށް ބުނަން ނޭގޭފަދަ ފިނިކަމެއް ލިބި އުފާވެރިކަމެއް އިހުސާސްކުރެވުނެވެ. ކުޑަކޮށް ތައްޔާރުވެލުމަށްފަހު ކެމީލާ އިނީ ނާޔަލްގެ އިންތިޒާރުގައެވެ. އޭނަ ބޭރަށް ގެންދާނެކަމުގެ އުއްމީދުގައެވެ. ޕެންޓްހައުސްގެ ނުވަދިހަވަނަ ފްލޯރަށްވުމުން މިހާ އުހުން ނިއުޔޯކްސިޓީގެ ސެންޓްރަލް ޕާކާއި ވިލާތަކުގައި ބީހިލާފަދަ އުސް އިމާރާތްތައް އަދި ހުޑްސަން ކޯރު ފެންނަލެއް ހިތްގައިމުކަމުން ކިތަންމެ އިރެއްވާންދެން ބަލަން އިނދެވިދާނެއެވެ. އެތައް އިރެއްވީފަހުން ނާޔަލްގެ ޚަބަރެއްނުވުމުން އިންތަނުން ފުންމާލާފައި މަޑުމަޑުން މާސްޓް ބެޑްރޫމްގެ ދޮރު ހުޅުވާލިއިރު ފެނުނު މަންޒަރަކުން އަވަހަށް ފަހަތަށް ދެމިގެންފިއެވެ. ފެނުނީ ނާޔަލް ފެންތަށްޓަކާއެކު ހުދުކޮށް ހުރި ގުޅަތަކެއް ދިރުވައިލި މަންޒަރެވެ.\n"ކޯންޗެއްބާ އެ ކެއީ؟ ގައިމު ކޮންމެވެސް ކަހަލަ އެއްޗެއް ޔޫޒްކުރީ. ވެދާނެ ޑްރަގް ނަގަނީކަމަށްވެސް. ކޮންމެފަދަ ކަމެއްވެސް ކޮށްފާނެކަން ނޭގޭ..." ނާޔަލްގެ ސިއްރުވެރިގޮތެއް ހުންނަކަން އެނގުނަސް އޭނަ ފޮރުވަނީ ކޮން ކަންތައްގަނޑެއްކަމެއް ވެސް ނޭގެއެވެ. އެނގެނީ ކަމަކާ ވިސްނާކަމެވެ. ފިކުރުތައްކުރާކަމެވެ. ކެއުމަށްވެސް ދެވިހިފާފައި ހުންނަހެން ހީވެއެވެ. އަބަދު ކޮންމެވެސް އެއްޗެއް ކައި ކައި ހުންނަކަން ފާހަގަވެއެވެ. އޭނަ ހަނދާންވާގޮތުގައި އެގޮތަށް ގިނައިން ކައި އުޅެނީ "ޑިޕްރެޝަން" ކަހަލަ ނަފްސާނީ ބައްޔެއްގެ ސަބަބުންނެވެ. ހާސްކަން ކަނޑުވައިލަން ކެވެނީއެވެ.\nކާބަޔަށްގޮސް ހޫނު ޗޮކްލެޓެއް ތައްޔާރުކޮށްލިތަނާހެން ނާޔަލްގެ ފިޔަވަޅުގެ އަޑު އިވުނެވެ. މޫނުމަތިން ފެނުނީ ވަރުބަލިކަމެވެ. ދެލޯ ރަތްވެފައިވިއެވެ.\n"އައި ވޯޒް ސްލީޕްލެސް. ނޭގޭ އެއްގޮތަކަށްވެސް ނުނިދުނު. ކެޓް ރޭ ސްކްރީމްކޮށްލި ވަރުން ނިދި ހަލާކުކޮށްލިގޮތަށް ދުވަސް ހިނގައްޖެ.." ނާޔަލް ނިތްކުރީގައި އިނގިލިތަކުން ފިރުމައިލިއެވެ." ބްރޭކްފާސްޓް ތައްޔާރުކޮށްލަންވީ ދޯ. ހުރިހާ އެއްޗެއް ހުންނާނެ. ބޭނުމިއްޔާ އޯޑަރުވެސް ކޮށްލެވިދާނެ......"\n"ކާހިތެއްނެތް. ފިނިވީމަ ޗޮކްލެޓް ތަށްޓެއް ބޯލީ. އަހަންނަށް ގެއަށް ދެވިދާނެތަ. މާމަ ވަރަށް މިސްވެގެން އުޅޭނެ. ހާސްވެގެން އުޅޭނެ ނުފެނި މާ ލަސްވީމަ. އުލާއަކަށް މާމައަށް ބޭސްދީ އެހާ ރަގަޅަށް ބަލަހައްޓާކަށް ނޭގޭނެ. ޝީ ހޭޑް އެ ސްޓްރޯކް އެހެންވެ ބަލިކޮށް މާމަ ހުންނަނީ. ލޭމަތިވުމާއި ކޮލެސްޓްރޯލް އަދި ހިތުގެ މައްސަލަ ހުރޭ. އެތައް ދުވަހަކަށްފަހުން މާމައާއިއެކު އުޅެން މިލިބުނީ......ޕްލީޒް ގެއަށް ގެންދޭ.." ކެމީލާ މަސައްކަތްކުރީ ނާޔަލްގެ މޫނަށް ނުބަލާ ވޭތޯއެވެ.\n"ކޮންމެ ދުވަހަކު މާމައަށް ވިޒިޓްކުރެވޭނެ. އޭގެ ފަހުން އަހަރެން ގެ ގާތުގައި ކެޓް ހުންނާނީ. ވައިފް ގާތުގައި ނެތިއްޔާ އަހަރެންވެސް ހަމަ މިސްވާނެއްނު..." ނާޔަލް ފްރިޖް ހުޅުވާލާފައި ގަނޑުފެންތަކެއް ނެގިއެވެ. ފިނިމޫސުމްގައި ގަނޑުފެނުން ނާޔަލް މިއުޅެނީ ކީއްކުރަން ކަމެއްވެސް ނޭގެއެވެ.\n"އެހެން މީހުންނަށް މަޖުބޫރު ކޮށްގެން ކުދިކަންތައް ކޮށްލިޔަސް އޯކޭ އެކަމަކު ނާޔަލްވަނީ ހައްދު ފަހަނަޅާފައި. ބޭނުންނުވާ ކަމެއްކުރުވިއިރު އެންމެ ހިތް ދެކޮޅު ކަންތައް ތިކުރުވީ. އެވެސް ލޭމް ރީޒަންތަކަކަށްޓަކާ ކަމުގައި ބުނީ ޚުދު ނާޔަލް. އައި ހޯޕް ތިމާއަށް މިކުރެވުނީ ނުބައިކަމެއްކަން ވިސްނި އެކަމުން ދެރަލިބުނު މީހުން ސަލާމަތްކޮށްދޭނެކަމަށް. އަންހެން ކުއްޖަކު ބްލެކްމެއިލް ކޮށް ގަދަކަމުން ކައިވެންޏެއްކުރުމުން ވޭލިޑްވާނެ އެއްވެސް ގޮތެއް ނީންނާނެ. އެހެންވެ ހަޒްބެންޑްކަމަށް ގަބޫލެއްނުކުރެވޭ އެފީލިން އެއް ހަމަ ގައިމުނެތް......"\n"ކެން ވީ ޓޯކް އެބައުޓް ދިސް ލޭޓާ. ބޮލުގައި ރިއްސަން ފަށައިފި..." ނާޔަލް ކުއްލިއަކަށް ރުޅިގަދަވީކަން ނޭގެއެވެ. ޔަގީނެވެ. އޭނަގެ ވާހަކަތަކުން އުދަގޫވެ ރުޅިއައިއެވެ. އެވާހަކަތައް ގަބޫލުކުރަން ބޭނުންނުވީއެވެ. އެ ބޯ އިސްތަށިގަނޑުގެ ތެރެއަށް އަތް މަހައިލިއެވެ. ހަދާނެގޮތެއް ނޭގިފައި ހުރިކަހަލައެވެ. ވެދާނެއެވެ. ކުރެވުނީ މޮޔަކަމެއްކަން ވިސްނުނީއެވެ. އޭނައާއި ކައިވެނިކޮށްގެން ނާޔަލްއަށް ލިބެނީ ކޮން އުފަލެއްހެއްޔެވެ. ގައިގާ އަތްލާކަށްވެސް ކެރެނީއެއް ނޫނެވެ. އެހާވަރުން އޭނަ ހާސިލުކުރަންވެގެން ކައިވެނި ކުރި މީހާ ދުރުން އުޅޭތީ އެތައް ސުވާލުތަކެއް ހިތުގައި އުފެދުނެވެ. އެންމެ އަޖައިބުވަނީ ޝޯލް ނެގުން ފިޔަވާ އެހެން ކަމެއްކޮށްލާކަށް ވެސް ނޫޅުނީމައެވެ. އަޖައިބެއްކަހަލަ ފިރިހެނެއް ނޫންހެއްޔެވެ. އޭރު ނާޔަލް އެހެން އުޅޭ ސަބަބެއް ލަފާކޮށްލާކަށްވެސް ކެމީލާއަކަށް ނޭގުނެވެ. ފާޑަކަށް ބަލަން ހުއްޓާ ނާޔަލް އަނބުރާލާފައި ކޮޓަރިއަށް ވަންގޮތަށް ދޮރު ލެއްޕާލައިފިއެވެ.\nދެތިންގަޑިއިރު ފާއިތުވީއިރުވެސް ނާޔަލްގެ ޚަބަރެއްނުވުމުން ކެމީލާ ދޮރުގައި ޓަކިދިނެވެ. ފޯނުން ގުޅިއެވެ. ފޯނު އޮތީ ނިއްވާލާފައެވެ.\nވަޓް ހެޕެންޑް. އަނެއްކާ. ސުއިސައިޑްކުރީތަ. އެކަހަލަ މީހެއްވީމަ ރުޅިގަދަވީމަ އަމިއްލައަށް މަރުވާން އުޅެފާނެ......." ކެމީލާގެ ހިތަށް އައި ބިރުވެރި ޚިޔާލަކުން ގައިގާ ވާހާ ލޯލިތަކެއް ކޮޅަށް ޖެހުނެވެ.\nނޯޔާއަށް ގުޅާފައި ހުރިހާ ވާހަކައެއް ކިޔާދޭންވެގެން ފޯނު ނެގިތަނާހެން ނާޔަލް ދޮރު ހުޅުވާލައިފިއެވެ. ފެންވަރާލާ ތާޒާވެލައިގެން ހަމައެކަނި ޑެނިމް ޖިންސެއްގައި ހުރިއިރު ކަސްރަތީ ހަށިގަނޑު ހާމަޔަށެވެ. އިސްތަށިގަނޑު ތެތްކޮށް އޮތުމުން އިސްތަށިގަނޑަށް ކަޅުކުލަ އަރާފައެވެ.\n"އެބަހުރިން.." ކެމީލާ ރުޅިއަންނަގޮތްވިއެވެ. އޭނަ ދިގު އިންތިޒާރެއްކުރަން ޖައްސައިފިއެވެ. ރަގަޅަށްވިއްޔާ ރުޅިގަދަވެގެންގޮސް ނިދިގަނޑެއް ޖަހާލާފައި ތެދުވެގެން ފެންވަރާލުމުން ހެނދުނު ވީކަމެއް ހަދާނެއްވެސް ނެތީއެވެ. އޭނަ މިހިރީ މިތަނުން ނުނިކުމެވިފައެވެ. މި ޕެންޓްހައުސްގައި ހައްޔަރުވެފައެވެ. މިތަނެކޭ ޖަލުގެ ހަތަރު ފާރެކޭ އޭނައަށް ތަފާތެއްނެތެވެ.\n"އެއްޗެއް ކައިފިންތަ؟ "\n"ޔަޕް. ސެންޑްވިޗާއި ސްކްރެމްބްލްޑް އެގް އަދި ޕޭންކޭކު ހަދާފައި ހުންނާނެ. ކޮންއިރެއް ދޮރުގައި ނޮކް ކުރާތާ. ނިދަންޏާވެސް ބުނެފައި ނިދިނަމައެއްނު......" ކެމީލާ ނުރުހުމާއިއެކު ބުނެލިއެވެ.\n"ސޮރީ ބޭބީ. އެކަމާ ހާސްވެފަ ދޯ ތިހިރީ. ދުލުން އެއްބަސް ނުވިޔަސް މޫނުމަތިން ހުރިހާ ވާހަކައެއް ކިޔާދީފި. ކެއާ ކުރާތީއެއްނު ވީގޮތެއް ނޭގިގެން ހާސްވާނީ. އެނީވޭސް ވަރަށް ބަނޑުހައި. ކޮފީތަށްޓެއްވެސް ހަދާދީފާނަންތަ؟ އެހެންނުވާނީ . އެހެރީ ގަޑިންވީއިރު....."\n"ކެއާ ކުރާތީއެއް ނޫން. ބޭރަށް ނުދެވިގެން.." ކެމީލާ ބުނެލިއެވެ. ނާޔަލް ހަމައެކަނި ހީލުމަކުން ފުއްދާލައިފިއެވެ.\nނާޔަލް ކޮޓަރިއަށް ވަދެފައި ގިނައިރެއް ނުވެ ކަޅާއި ރަތްއެކުލެވޭ ޓީޝާޓެއް ލައިގެން ނުކުތެވެ. ކޮފީތަށްޓާއެކު މޭޒުމަތީގައިވާ ހާ އެއްޗެއް ކެއެވެ. ފްރިޖްގައި ހުރި އައިސްކްރީމްވެސް ކެއެވެ. މިހާ ފިނިގަދައިރުވެސް ނާޔަލް އައިސްކްރީމް ކާތީ ހައިރާންވިއެވެ. ކެމީލާއަށް ފާހަގަވަނީ ނާޔަލް މާ ގިނަ ގިނައިން ކާ ކަމެވެ. އެވަރުންވެސް ފަލަނުވާތީ އަޖައިބެކެވެ. މެޓަބޮލިކް ރޭޓް ހަމަ މަތީއެވެ. ޖިމް ޖައްސާތީ ހަށިގަނޑުގައި މަސްތައް އެތުރިފައި ހުންނަލެއް ރީއްޗެވެ. ކެއުމަށްފަހު ކެމީލާ ކައިރީ ބުނީ ބޭރަށް ދާން ތައްޔާރުވުމަށެވެ. އެންމެ އުފާވީ އޭނަ ގެޔަށް ލާފައި ނާޔަލް ދިޔުމުންނެވެ. މާމައާއި އުލާއާއިއެކު ސްނޯތެރޭ މަޖާކޮށް ސަކަރާތްޖެހުމުގެ ނަސީބު ލިބުނެވެ. މާމަވެސް ބުނީ މިއީ ތަފާތު ތަނެއް ކަމުގައެވެ. ގަނޑުފެން ވެހޭ ވާހަކަ ބުނާއިރުވެސް މިފަދައިން ޚިޔާލުކޮށްލަންވެސް މާމައަށް ނޭގޭކަމުގައެވެ. އުލާ އިންސްޓަގްރާމަށް ލާ ފޮނި ފޮޓޯތައް ހުއްޓުވަން ކެމީލާ ވާހަކަދެއްކިއެވެ. ބައެއްމީހުންގެ ވިހަލޯތަކުގެ ސަބަބުން އެސްފީނާ ޖެހިދާނެކަމުގައި ބުނެލިއެވެ. ތިމާގެ އުފާވެރިކަމާއި ނަސީބުތައް ހާމަކުރަންވާނީ ހަމައެކަނި ލޯބިވާ ހެޔޮއެދޭ މީހުންނަށެވެ. އުލާ ކައިރީ ކިތަންމެ ގިނައިން ވާހަކަދެއްކިޔަސް އޭނަ ހަދާން ހުންނަކަމަކަށް ނުވެއެވެ.\nލިބުނު ހަނި ފުރުސަތުގައި ކެމީލާ ޖޫލްއަށް ޒިޔާރަތްކުރިއެވެ. އެގެއިން ފެނުނީ އުދަގޫވި މަންޒަރެކެވެ. މާކަސްއާއި ލިސާ ފެންޑާގައި ޖެހި ފިތިގެން ހީހީ ތިބިއިރު އަމިއްލަ ދުނިޔެއެއްގައި އުޅޭފަދައެވެ. ޖޫލް ފީލިކްސްއާއިއެކު ބޯޅަކުޅެން ދުވެދުވެފައި އުޅުނެވެ. މާކަސް ލިސާއަށް ކެމީލާ ތައާރަފުކޮށްދިނީ ކައިޒާންގެ ލޯބިވެރިޔާކަމުގައެވެ.\n"ޖޫލްގެ ނެނީއޭ ބުނިނަމަ. ހެހެ. ޖޫލް ގޮވައިގެން ގެއަށް ގެންދިޔަސް އޯކޭތަ؟" ކެމީލާ އަހާލައިފިއެވެ.\n"އޮފްކޯޒް. ތިހާ އިތުބާރުކުރެވޭ އަންހެންކުއްޖެއް ނުވާނެ....." ލިސާ ހީލިއެވެ. އިރުކޮޅަކަށް ލިސާއާއި ވާހަކަ ދައްކާލަން ކެމީލާ ހުރިއިރު ލިސާ އެތައްފަހަރު ތައުރީފުކުރިއެވެ. ޖޫލް އެހާ ކުޑައިރު އިސްލާމީ ބައެއް އާދަތައް ހަރުލައްވާފައިވާތީ އެކަމާއި އުފާކުރާކަމަށް ލިސާ ބުންޏެވެ. ކެމީލާގެ ސަބަބުން އިސްލާމްދީނާއިމެދު ޝައުގު އުފެދިއްޖެކަމަށާއި އެނގެން ބޭނުންވާކަމުގައި ބުނެލިއެވެ. އެކަމާއި ކެމީލާއަށް ލިބުނު އުފާވެރިކަން މޫނުމަތިން ފާޅުވިއެވެ. ކެމީލާ ޖޫލް ގޮވައިގެން ގެއަށް އައި މަގުމަތީގައި ލިސާއާއި މެދު ވިސްނިއެވެ. ހިތަށް އެއްޗެހި ނާރަން ހުއްޓަސް މާކަސްއާއި ލިސާ އެހާ ގާތުގައި ވާހަކަދައްކަން ތިބުމުން އެދެމީހުންގެ ގުޅުމެއްއޮތީ ބާވައޭ ސުވާލު އުފެދުނެވެ. ޔަގީންވާ ކަމަކީ ޖޫލްއަކީ ކައިޒާންގެ ދަރިއެއްކަމެވެ. އޭނައަށްވަނީ ކައިޒާންގެ ކޮޓަރިން ޑީއެންއޭ ޓެސްޓް ފެނިފައެވެ. އެއީ އެންމެ ރެއެއްގެ ގުޅުމުގެ ނަތީޖާއެވެ. ޖޫލްއާއިމެދު ސުވާލު އުފައްދާނެ ޖާގައެއްނެތެވެ. ކައިޒާން އޭނައާއި ރައްޓެހިކަން އެނގުމުން މާކަސްއާއި ލިސާ ސިއްރުން ރައްޓެހިވީ ބާވައެވެ. އެކަން ކައިޒާންއަށް އެނގިއްޖެއްޔާ ވާނީ ކިހިނެއްހެއްޔެވެ.\nފަހެއްޖެހިއިރު އިރުއޮއްސި އަނދިރިކަން ވަށާލައިފިއެވެ. ކިތަންމެ ދަންވިޔަސް އެއީ މައިކަލްމެންގެ ބިމަށް ވެފާ އެސަރަހައްދު ބަލަހައްޓާނެ މީހުން ތިބޭނެތީ އެކަނިމާއެކަނި ހިނގާ އުޅޭކަށް ކެމީލާވެސް ބިރެއް ނުގަނެއެވެ. އަމާންކަމާއި ރައްކާތެރިކަމާއިމެދު ޝައްކެއް ނުކުރެވެއެވެ. އެހިސާބުގައި ދިއްލާލާފައިވާ ބޮކިތަކުގެ ސަބަބުން ބިރެއްނެތި ހިނގާލާފައި ދާކަށް ކެމީލާ ފަހެއްނުޖެހުނެވެ. ސްނޯ ހުދުކަމުން ހުދު ޖަވާހިރުފަދައިން ވިދާހެން ހީވެއެވެ. އެމަޑުމަޑު ސްނޯއާއި ކުޅެލާހިތުން ކެތްވީއެއްނޫނެވެ. ނަމަވެސް ހާދަ ފިނިގަދައެވެ. ފިނިގަދަކަމުން މަތިމައްޗަށް ހެދުން ލާފައި ބޭރުން ކެހެރި ޖެކެޓެއްލާފައި ހުންނައިރުވެސް ފިނިކަން ކަށިގަނޑަށްވެސް ވާސިލުވާފަދައެވެ. މިހާ ގަދަ ފިންޏަށް އޭނަ އާދަވެފައި ނުވާތީކަން ނޭގެއެވެ. ނޫނީ ހަމަ ހަގީގަތުގައިވެސް ނިއުޔޯކްގެ ފިނި މޫސުމްގައި ފިނި ގަދައީއެވެ. ނޭވާލިޔަސް އަނގައިން އާވި ނުކުމެއެވެ. ހަނި މަގުގެ ދެފަރާތުގައި ސްނޯ ފުނިތައް ޖެހިފައިވާއިރު ހިނގަން އޮންނަތަނުގައި ސްނޯ ކަހާލާފައި އޮތެވެ. ޖޫލްގެ އަތުގައި ހިފައިގެން ވާހަކަދައްކަމުން ކެމީލާ ކުރިއަށް ދިޔައެވެ.\nއަނދިރިގަނޑުގެތެރެއިން ކުއްލިއަކަށް ނާޔަލް ނުކުމެގެން އައުމުން ލިބުނު ސިހުމާއިއެކު ކެމީލާއަށް ހަޅޭއްލަވައިގަނެވުނެވެ.\n"ނާޔަލް ވަޓް އާ ޔޫ ޑުއިން...."\n"ކެޓް ބަލާ މިއައީ...... " ނާޔަލް ގުދުވެލާފައި ޖޫލް އުރާލިއެވެ. ޖޫލް ނާޔަލްގެ ކޯތާފަތުގައި ބޮސްދިނެވެ. "ހައުޒް މައި ލިޓްލް ސްވީޓްހާޓް؟ "\n"އައިމް ފައިން...." ޖޫލް ނާޔަލްއާއި ވަރަށް ގަޔާވެއެވެ. ވަރަށް ލޯބިވާ "އަންކަލް"އެކެވެ. ބައްޕަގެ އެންމެ ގާތް އެކުވެރިޔާކަން ޖޫލް ދަނެއެވެ. ނާޔަލް ކެމީލާއާއި ވާހަކަދެއްކީ ދިވެހިންނެވެ. އޭނަގެ ހުއްދަނެތި ކައިޒާންގެ ގެއަށް ދާންޖެހުނީ ކިއްވެތޯ އެހިއެވެ. ތެދެކެވެ. ފިރިމީހާގެ ހުއްދަނެތި ގެއިން ބޭރަށް އެންމެ ފިޔަވަޅެއް އެޅިގެންނުވާނެއެވެ. ނަމަވެސް އޭނައަށް އެކަން ގަބޫލުނުކުރެވެނީއެވެ. ފިރިމީހާކަމުގައި ބަލައިނުގަނެވެނީއެވެ. މިއީ ހުއްދަ ކައިވެންޏެއްކަމަށް ގަބޫލުކުރަން ސިކުނޑި ތައްޔާރެއްނޫނެވެ. އަމިއްލައަށް ތަފްސީރާއި ހަދީސްތައް ބަލައިގެން އެނގޭހާ އިލްމުވެރިކަމެއް ނެތީމަ އޭނަ ޖެހޭނީ ޝޭޚުންކުރެން އޮޅުން ފިލުވާށެވެ. ވައިބާ ގްރޫޕެއްގައިވާ ޝޭޚަކަށް އޭނަގެ ހާލަތު އޮޅުންފިލުވައިދީ ޖަވާބެއް ހޯދަން އޭނަވަނީ އެދިފައެވެ. އަދި ޖަވާބެއް ނުލިބެއެވެ. ޖޫލް ގެއަށް ލާން ދިޔައިރުވެސް އެގޭގައި މާކަސްއާއި ލިސާ އުޅުނެވެ. ނާޔަލް ގެއަށް ނުވަންނާތީ އެދެމީހުން ނުފެނުނަސް ކެމިލާ އެނބުރި އައުމުން އެ ސުވާލުކުރިއެވެ. ކައިޒާން ނެތީސް ޖޫލް މާކަސްއާއިއެކު އުޅެން ދޫކޮށްލައިގެން ވާނެހެއްޔޭ އަހައިލިއެވެ. އެންމެނަށް އެނގިފައި އޮންނަނީ ޖޫލް އެޑޮޕްޓްކޮށްފައިވާ ކަމުގައެވެ. އެހެންވީމަ ނާޔަލް ކައިރި ބުނަންވީ އެއްޗެއް ނޭގުމުން ވިސްނާލާފައި ބުނީ ކައިޒާންގެ އެކުވެރި އަންހެންކުއްޖަކު ޖޫލް ބަލަން ހަވާލުކޮށްފައިވާ ކަމުގައެވެ. ނާޔަލް ހިނި އައެވެ. ކެމިލާއަށް ހަގީގަތް އެނގޭއިރު އޭނައަށް ފޮރުވަނީ އޭނައަށް ޖޫލްގެ ހަގީގަތް ނޭގޭކަމަށް ހެއްޔެވެ.\nފިނިމޫސުމްގެ ހަނދުވަރުދޭ ރީތި ރެއެއްގައި ސްނޯގެ ތެރޭ ދެލޯބިވެރިޔަކު އަތު ގުޅުވާލައިގެން ހިނގާލުމަށް ނޭދޭނީ ކޮން އަންހެންކުއްޖެއް ހެއްޔެވެ. ނަމަވެސް ކެމީލާއަށް އެނަސީބެއް ނުލިބުނެވެ. މި ރީތި ރޭ ހިނގާލާފައި މިދެވެނީ ދުޝްމިނަކާއެކުގައެވެ.\n"ކޮންކަމަކާ.." ކެމީލާ އަހައިލިއެވެ.\n"ކައިޒާންއާއި މީޓްނުވެގެން. ލޯބިވެރިޔާއާއި ވަކިވީމަ ހަމަ ދެރަވާނެއްނު. އަހަންނަށް ކެޓްގެ ފީލިންގްސްތަކަށް ވަރަށް ހާޓްކުރެވިއްޖެ ދޯ. ތެދަށް ބުނަންޏާ ތި ދެމީހުންގެ ހާޓް ބްރޭކްވެދާނެތީވެސް ވިސްނަން ޖެހޭ. ލައިކް އައި ސެޑް ނަތާޝާ އާންޓް ވިލް ޑު އެނީ ތިން ކެޓްއާއި ކައިޒާން ދުރުކުރަން. ކައިޒާން ހޮސްޕިޓަލުގައި ބޭއްވީ އެހެންވެ. އަހަރެމެންގެ ކައިވެނީގެ ޚަބަރު ލިބުމުން ކުރާ އަސަރެއްގެ ބޮޑުކަމުން ސުއިސައިޑްކުރަން އުޅޭނެތީ....." ނާޔަލްގެ ޖުމްލައިން ސިހުނު ވަރުން ފައިގެ ވާގި ދޫވެ ފުރޮޅައިލާގޮތްވިއެވެ. ނާޔަލް ކެމިލާގެ އަތުގައި ހިފީ ރައްކާތެރިކަން ދިނުމަށެވެ. އަތް ފޮޅުވައިލަން އުޅުނަސް އެކަމެއް ކެމީލާއަކަށް ނުވިއެވެ.\n"ކައިޒާން ކައިރީ ބުނީ....ތަ؟ " ކެމީލާ ރުޅިއަންނަގޮތްވިއެވެ.\n"އާނ ކައިޒާންއަށް އެނގެން ޖެހޭނެ. ހީކުރިގޮތަށްވީ. ކައި އަމިއްލައަށް މަރުވާން މަސައްކަތްކުރި. އެމީހުންނަށް ކިރިޔާ ކައި ސަލާމަތްކުރެވުނީ. އަހަރެން ކައި ފެންނަ ހިސާބަކަށް ނުވެސް ދަން. އެނގޭ އަހަރެންދެކެ ނައްޓާފައި ކަން ހުންނާނީ........." ނާޔަލް ކެމީލާގެ މޫނަށް ބަލައިލިއެވެ. ފަނޑު ބޮއްކެއްގެ އަލި އެމޫނަށް އެޅިފައި ހުރުމުން ކެމީލާ ރުޅިއައިސްފައިވާ ވަރު އެނގުނެވެ.\n"ދިސް މެރިޖް ހޭޒް ނޯ މީނިން. ތިވެސް ކައިޒާންގެ ފެމިލީ. ރޯޔަލް ފެމިލީ. ނާޔަލްގެ އާއިލާވެސް ގަބޫލެއްނުވާނެ އަހަންނާއި ގުޅެން. އެބަޔަކާއި އެކަށިގެންވާ މީހުން ހޯދީމަކަން ނޭގޭ އެންމެ ރަގަޅުވާނީ. ލޯބިވާ މީހާ ނުލިބުނަސް ކެތްކޮށްގެން ހުރެދާނަން. އެންމެ ރަގަޅުވާނީ މި ކައިވެނި ރޫޅާލުން. ވޭލިޑް ނޫން ކައިވެންޏެއްގައި ތިބުމުގެ އެއްވެސް ބޭނުމެއްނެތް. ފަސްޓް އޮފް އޯލް ޔޯ އިންޓެންޝަންސް ވާ ނޮޓް ގުޑް. ކުރަހާށޯ. ނޫނެކޭ ބުނީމަ ގަދަކަމުން ހާސިލުކުރުން. ކައިވެންޏަކީ މާތް ގުޅުމެއް. ތިކަހަލަ ޝަރުތުތަކެއް ކަނޑައަޅައިގެން ނިންމަން ޖެހޭވަރަށްވުރެ މުގައްދަސް ގުޅުމެއް. އެކަކު އަނެކަކުގެ ހައްގުތަކެއްވެސް އޮންނާނެ. އެންމެ ރަގަޅުގޮތަކީ ވަކިވުން.. ޕްލީޒް ލެޓް މީ ގޯ............" ކެމީލާ ބުނެލިއެވެ.\n"ސޮރީ އައި ކާންޓް."ނާޔަލް ކޮންމެހެން ސަބަބު ބުނާކަށް ނޫޅުނެވެ.\n"އަތުން ދޫކޮށްލަފާނަންތަ؟ " ކެމީލާ މަޑުކޮށްލިއެވެ. ނާޔަލްއާއިއެކު ދާން ހިތް ދެކޮޅުހެދިއެވެ.\n"މާ ބޮޑަށް ވަރުބަލިވީ ދޯ. އުރާލައިގެން ގެންގޮސްދީފާނަން.." ނާޔަލް ގާތްވެލުމުން ދުވަން ހަދައިގެން ކައްސައިނުލީ ހަމަކިރިޔާއެވެ. ހުޝިޔާރުކަމާއިއެކު ނާޔަލް ކެމީލާ ގެ އަތުގައި ހިފާ ގާތަށް ގެނެސް ބައްދައިލިގޮތަށް އަތުގެ ތެރެއިން ނުކުމެވޭނެގޮތެއް ނުވިއެވެ. ކެމީލާއަށް ރޮވޭގޮތްވިއެވެ. ހިތުތެރޭ ވާހާ އެއްޗެއް ކަރުނައިގެ ސިފައިގާ ބަންޑުންވެގަތެވެ. އަމިއްލަ ނަފުސަށްޓަކާ އެކަންޏެއްނޫނެވެ. އޭނަ ކައިޒާންއަށް ބޭވަފާތެރިވެ ނާޔަލްއާއި ރައްޓެހިވީކަމަށް ކައިޒާން ހީކޮށް އޭނަދެކެ އަންނާނެ ރުޅިއާއި ވާނެ ދެރަ ކެމިލާއަށް އިހުސާސްކުރެވުނީއެވެ. ރޮއިރޮއިފާވެސް އޭނަ ހިނގައިގަތީ އަވަހަށް ގެއާއި ހަމަޔަށް ފޯރުމަށެވެ. އަލިފާނުގެ ހޫނުކަމަށް ބޭނުންވާތީއެވެ.\nނާޔަލް އޭނަގެ އަމިއްލަ ގެއަށް ނުގޮސް ވަދެލީ މަންމަ ދިރިއުޅޭ ގެއަށެވެ. ކައިޒާންމެންގެއާއި އެގެ ކައިރިވިޔަސް ނާޔަލް އެގެއަށް އަނބުރާ އައީ އެގެ ފަހަނަޅާ ދިހަވަރަކަށް މިނިޓްވާންދެން ހިނގާފައެވެ. ގޭގެ ސިޓިން ރޫމްގައި މަންމައާއި ނާއީ އަދި ނޯޔާ ސޯފާތަކުގައި ވާހަކަދައްކާލަން ތިއްބެވެ. ނާޔަލް ކެމީލާ ގޮވައިގެން ވަދެފައި އެންމެނަށް ތައާރަފުކޮށްދިނީ އޭނަގެ އަންހެނުން ކަމުގައެވެ. އެދެމީހުން ކައިވެނިކުރިވާހަކަ ބުނުމާއިއެކު ނަތާލީ އަނބުރައިގެންފާނެހެން ހީވިއެވެ. މޫނު ހުދުވިއެވެ. ކުރިމަތިން އިފުރީތެއްފެނުނަސް އެވަރުވާނެކަމެއް ނެގެއެވެ. އޭނަގެ ނަޒަރު ނާޔަލްއިން ފެށިގެން ކެމީލާއަށް ދަތުރުކުރިއިރު އެތައް ޖަޒުބާތުތަކުން އެލޯ ފުރިފައިވިއެވެ. ނަތާލީ އަށް ލިބުނު ޝޮކް ފިލައިގެން ދިޔުމުން މަސްނޫއީ ހިނިތުންވުމަކާއިއެކު ކެމިލާގެ ގައިގާ ބައްދައިލިއެވެ. ނޯޔާވެސް އުފަލުން ފުންމަ ފުންމާފައި އުޅުނީ ކުޑަކުއްޖެއްހެނެވެ. ނާއީވެސް އުފާވިފަދައެވެ. ނާޔަލް ބުނީ އާއިލާގެ އެންމެނަށްވެސް އޭނައާއި ކެމީލާ ކައިވެނި ކުރިކަން އެނގެން ޖެހޭނެ ކަމުގައެވެ.\nނަތާލީ އެތެރެއަށް ވަންގޮތަށް މޭޒުގައި އަތް ވިއްދާލައިގެން އިރުކޮޅަކު ހުރެފައި ނަތާޝާއަށް ގުޅިއެވެ.\n"ނަތާ. އެނުލަފާ އަންހެން ކަނބުލޭގެ އެންމެފަހުން ނާޔަލް ބޮލަށް ވަދެގެން ސިއްރުން ދެމީހުން ކައިވެނިކޮށްފި. އަދި އެ އަންހެނާ ކައިޒާންއަށްވެސް އޮޅުވައިލީ.. އަޅެ ޔަހޫދީ މީހެއް ނޫންތަ ކިހިނެއް ހަދާނީ. ޕްލީޒް ނާޔަލް މިކަމުން ސަލާމަތްކޮށްދީބަލަ. ލަދުން ހަލާކުވާވަރު އެބަވޭ. އަހަރެމެންގެ ފެންވަރެއްވެސް ނޫނެއްނު. އަދި އެ އަންހެނާގެ ދަރިއޭ....." ނަތާލީ ރަގަޅަށްވެސް ރޮއިގަތެވެ.\n"ޑޯންޓް ވޮރީ ސިސް. ޖެހޭނީ ދުއްވާލަން..." ނަތާޝާ ޔަގީންކަން ދިނެވެ.\nނަތާލީގެ އެތެރެހަށީގައިވި ރުޅިވެރިކަން ސިއްރުކޮށްފައި ނާޔަލްއާއި ކެމީލާއަށް މަރުހަބާ ކިޔެވެ. ނާޔަލްމެން ހަނީމޫނަށްދާނީ ކޮންތަނަކަށް ހެއްޔޭވެސް އެހިއެވެ. ނާޔަލް ބުނީ ސްވިޒަލެންޑާއި ފްރާންސަށްކަމުގައެވެ. އެކަމަކު އޭނަ ދާން ނިންމާފައިވަނީ ޖެނުއަރީ ފަހުކޮޅުއެވެ. ދިރިއުޅޭނީ ޕެންޓްހައުސްއާއި އޭނަގެ ގެއިން ކެމިލާ ޚިޔާރުކުރާ ތަނެއްގައި ކަމުގައި ބުނީ ކެމީލާއާއި ދިމާލަށް ބަލާލާފައި ހިނިތުންވެލަމުންނެވެ. ކެމީލާ ގަދަކަމުން ހިނިތުންވެލިއެވެ. އޭނަވެސް "އެކްޓް"ކުރަން ޖެހިއްޖެއެވެ. ނަތާލީގެ ނުރުހުމާއި އޭނައާއި ގަޔާނުވާވަރު ކިތަންމެފަހަރަކު ކެމީލާވަނީ ދެކެފައެވެ. އޮޅިގެން ބަލައިލެވުނުއިރު ނަތާލީ އިނީ އަލިފާނުގެ ބެލުކަމުން ބަލަހައްޓައިގެންނެވެ. މަރާލާފަދަ ބެލުމެކެވެ. ކެމީލާގެ ރޫހުވެސް ތެޅިލިފަދައެވެ. ނުލަފާ މައިދައިތައެއްކަން ޔަގީނެވެ. ނަމަވެސް ނަތާލީ ހާސްވަނީ ކޮންކަމަކާ ހެއްޔެވެ. އޭނަ ނާޔަލްގެ ހަޔާތަށް އައީ ދާއިމީކޮށް ހުންނާކަށް ނޫނެވެ. އެންމެންވެސް ކެތްކުރާށެވެ. އޭނަ ހުންނާނީ ދުވަސްކޮޅަކަށެވެ. ނޯޔާ މާ ގިނައިން އަނގަ ތަޅަންފެށުމުން ކެމީލާއަށް މިރޭ އުދަގޫވިއެވެ. އޭނަ ހުރީ ވާހަކަދައްކާ ކަހަލަ މޫޑެއްގައެއް ނޫނެވެ.\n"ނާޔަލް އައި ވޯން ޓު ގޯ ހޯމް. ވަރަށް ޓަޔަޑް...." ކެމީލާ އެހެން ކިޔާފައި ދާން އުޅުމުން ނޯޔާ ކޮޓަރިއަށް ވަދެފާ ވަގުތުން މެސެޖްކުރީ ކައިޒާންއަށެވެ. ކެމީލާ ނާޔަލްއާއި ހެދި މާ ވަރަކަށް އުޅޭކަމަށާއި އެގެއަށް ގޮސްފައި އިރުކޮޅެއް ނުވަނީސް ނާޔަލް ކައިރީ ގެއަށް ދާން ހިގާށޭ ކިޔާފައި ބޮޑާ ހާކަންފެށިކަމުގައެވެ. މިހާރުއްސުރެ ކެމީލާ ވަރަށް ބޮޑަށް ބަދަލުވެއްޖެ ކަމުގައި ނޯޔާ ބުނެލިއެވެ.\nޑިސެމްބަރ ފަންސަވީސްވަނަ ދުވަސް އައިއިރު ނިއުޔޯކްވަނީ ކްރިސްމަސްދުވަހަށްޓަކާ ވަރަކަށް ތައްޔާރުކޮށްފައެވެ. އެތައް އިމާރާތްތައް ދިއްލާލާ އަޅާލާ ބައެއް ތަންތަނުގައި ބޮޑެތި ކްރިސްމަސް ގަސްތައް ބަހައްޓާފައިވާއިރު މިލިއަނުން މީހުން އެދުވަސް ފާގަހަކުރުމުގައި ފޯރިއާއިއެކު އުޅެއެވެ. އުލާވެސް ބޭނުންވީ އެދުވަހަށް ކްރިސްމަސް ގަހެއް ގަނެ ހަދިޔާތައް ބެހުމަށެވެ. ނަމަވެސް ކެމީލާ ވިސްނައިދިނުމުން އުލާ އެއްބަސްވިއެވެ. އެހެން ގޮތެއްނެތީމައެވެ. މިދުވަސްކޮޅު އޭނަ ދޮންތަވެގެން ބުނާހާގޮތެއް ހަދަނީ ލިބިފައިވާ މުއްސަދިކަމާއި ވަކިވެދާނެކަމުގެ ބިރަށެވެ. ނަމަވެސް އުލާވެސް އެކުވެރި ކުއްޖަކާއިއެކު ކްރިސްމަސްގެ އެކި ހަރަކާތްތަކުގައި ބައިވެރިވާން އެކުވެރިއަކާއިއެކު ދިޔައެވެ. ޝޯއެއް ބަލައިލަން ދިޔައީވެސް ކެމީލާއަށް ސިއްރުންނެވެ. ކެމީލާ ދިޔައިރު ޖޫލް ހުރީ ރަތާއި ހުދުގެ ކެހެރި ކޯޓަކާއި މެޗްވާކަހަލަ ތޮތްޕެއް އަޅުވާފައެވެ. ކްރިސްމަސްގަސް ފެނުމުން ބޮލަށް އުދަގޫވާވަރުވިއެވެ.\n"މެރީ ކްރިސްމަސް...." ޖޫލް ދުވެލާފައި އައިސް ކެމިލާގެ ގައިގާ ބައްދައިގަތެވެ.\nބޭރު ގައުމުތަކުން މީހުންނާއި އިނުމުން ނޭގިނަމަވެސް ދަރިންނަށް ދެވޭނެ އެންމެ ބޮޑު އަނިޔާއަކީ މިއީއެވެ. އެހެންދީންތަކުގެ ސަގާފަތަށް ލޯބި ޖެހުމެވެ. އެންމެ ލޯބިވާ ކައިޒާންގެ ދަރިފުޅު މިފަދަ ހުރިހާ ކަމަކުން ދުރުކުރަން ކެމީލާ ބޭނުމެވެ. "މެރީ ކްރިސްމަސް"އޭ ބުނުމުން އެއީ ހަމަ އެހެން ދީނެއްގެ މީހުންނަށް ވިޝްކޮށްލެވުން ކަމުގައިވިޔަސް އެއީ ހަގީގަތުގައި ދަރިންނަށް ނަގައިދެވޭ ނުބައި ފިލާވަޅެކެވެ. އެފަދަ ކަންތައްތަކުގެ ސަބަބުން ވެސް ދަރިން ދީނާއި ދުރުވެދާނެއެވެ. އެހެން ދިންތަކަށް ލޯބި ޖެހިދާނެއެވެ. ބައެއްމީހުން ދެކޭގޮތުން މުސްލިމްކުދިން ކްރިސްމަސް ފާހަގަކޮށް އެއުފަލުގައި ބައިވެރިވުމަކީ މައްސަލައެއް ނޫނެވެ.\nކެމީލާ ޖޫލް ގޮވައިގެން ދިޔައީ އޭނަގެ ގެއަށެވެ. އެގޭގައި ކްރިސްމަސް ފާހަގަނުކުރާތީ ޖޫލް އުލާ ކައިރިން ސުވާލުކުރިއެވެ. އުލާ ބުނީ މުސްލިމްކުދިން އެދުވަސް ފާހަގަނުކުރާކަމުގައެވެ. ޖޫލް ބުނީ އޭނަގެ މަންމައަކީ ކްރިސްޓިއަން ކުއްޖެއްކަމުގައެވެ. އެކަމަކު އޭނައަކީ މުސްލިމް ކުއްޖެއްކަމުގައި ޖޫލް ބުނީ ހީލާފައެވެ. އެއުމުރުގައިވެސް ޖޫލް ވިސްނުންތޫނުވެފައި ގިނަ ކަންތައްތަކެއް ދަނެއެވެ. ޖޫލް ބޭނުމީ ކެމީލާ އުޅޭހާ ގޮތަކަށް އުޅުމަށެވެ. އެހާވެސް އެކުއްޖާއަށް ކެމީލާ ޚާއްސައެވެ.\nނާޔަލް ބޭރުން އައިއިރު ކެމީލާ އިނީ ސިޓިންރޫމްގެ ކައުޗްގައި އޮށޯވެލައިގެން ވާހަކަ ފޮތެއްކިޔާށެވެ. ނާޔަލް ކޯޓު ހަރުގައި އަޅުވާލާފައި އައިސް ފައިލާކޮޅުގައި އިށީދެ ކެމިލާގެ ފައި އުނގަށްލިއެވެ. ނަމަވެސް ފަޔަށް ބޯ އިސްޓާނީކެއް އަރުވާލައިގެން އިނުމުން ހަމުގައި އަތް ޖައްސައެއްނުލެވުނެވެ. ފައި ދަމައިގަންނަން އުޅެފައިވެސް ކާމިޔާބުނުވެގެން ކެމީލާ ހާސްވާގޮތްވިއެވެ. ނާޔަލްއާއިއެކު މިވީ ދުވަސްކޮޅުގައި ނަސީބަކުން އޭނަގެ ފަރާތުން ގޯނާތަކެއް ކުރިމަތިވެފައެއް ނެތެވެ. އެންމެ ކުޑަވެގެން ދެވަނަފަހަރަށް ބުރުގާ ނަގާކަށްވެސް ނޫޅުނެވެ. ހަށިގަނޑުގެ ވަނާތައް އެނގޭނެ ހެދުމެއް ލައިގެން ހުއްޓާވެސް ނުފެންނާނެއެވެ. އޭނަ ބަލާކަށްވެސް ނޫޅެއެވެ. އެހެންވެ ނާޔަލްގެ ކައިވެނީގެ މަގުސަދާއިމެދު ސުވާލު އުފެދުނު ކިތަންމެ ފަހަރެއް އައެވެ. ކެމީލާގެ ހިތް އަތުލާންވެގެން މަޑުން ހުންނަނީބާވައެވެ. ކިތަންމެ ދުވަހެއް ވިޔަސް އޭނަގެ ހިތަކުން ނާޔަލްއަށް ޖާގައެއް ނުލިބޭނެއެވެ. އެހިތްވަނީ ކައިޒާންއަށް މާކުރިން ހަދިޔާކުރެވިފައެވެ.\n"ހަމަ ފޫހިވެފައި ތިހެން އޮންނަނީ. ކޮން ވާހަކައެއް ތިކިޔަނީ؟ "\n"ދަ ކައިޓް ރަނާ. ރޮމެންޓިކް ވާހަކައެއްތަ.." ނާޔަލް ކިޔައިލިއެވެ.\n"ނޫން. ރޮމެންޓިކް ވާހަކަ ކިޔާހިތެއް ނުވޭ އަހަންނަކީ ރޮމެންޓިކް މީހެއްނޫން.." ކެމީލާ ރުންކުރުރާގަކަށް ކިޔައިލިއެވެ.\nކުއްލިއަކަށް މީހަކު ދޮރު މައްޗަށް އެރިހެން ހީވެފައި ނާޔަލް ބަލައިލިއެވެ. ދޮރުމަތީގައި ހުރީ ކައިޒާންއެވެ. ކައިޒާންގެ މޫނަށް ބަލައިލުމުން ރުޅިގަދަވެފައިވާ މިންވަރު ފެންނާން ހުއްޓެވެ. އަޅިފެހި ދެލޮލުގެ ކުލަ ތަންކޮޅެއްގަދަވެ ބުމަ ކައިރިކޮށްލެވިފައިވީއިރު ދަތްތައްވެސް ބާރުކޮށްލައިގެންނެވެ. ކެމީލާއަށްވެސް ކައިޒާން ފެނުމުން ފުންމައިގެން ތެދުވެ ދުއްވައި ނުގަނެވުނީ ހަމަކިރިޔާއެވެ. ކައިޒާން ފެނުމުން ހިތަށް ލިބުނު ފިނިކަމާއި އެއްވަރަށް ހިތަށް އަސަރުތަކެއްވެސް ކޮށްފިއެވެ. ރީތިކޮށް ފުނާ އަޅާފައިވާ އިސްތަށިގަނޑުގައި ކޮންމެވެސް ވަރަކަށް ސްނޯ ހަރުލާފައިވާއިރު ހާދަ ހިތްގައިމެވެ. ތުނބުޅިމަތިމަސް ބާލާފައި ހުއްޓަސް އެހާ ފިރިހެންވަންތައެވެ. އެތެރެއިން ލާފައި ހުރި ގަމީހާއިއެކު މަތިން ކޯޓެއްލާފައި ހުރިއިރު ސްމާޓްކަމުން ހިތަށް ބާރުކުރިއެވެ. ނާޔަލް ކެމިލާގެ ފައި ކައުޗް މަތީ ބޭއްވުމަށްފަހު ތެދުވެގެންގޮސް ކައިޒާންގެ ކުރިމަތީގައި ހުއްޓުނެވެ.\n"ހޭއި......އޮފީހުންތަ؟ އެތެރެއަށް ވަދޭ..... " ނާޔަލް އަހައިލިއެވެ.\n"މިގެއަށް ވަންނާކަށް ނޫން މިއައީ. އަހަރެން މިއައީ ސުވާލެއްކޮށްލަން. އެންމެ ކައިރީގައި ހުރި މީހާ ތިހާވަރެއްގެ ކެއްސެއް ދިނީ ކީއްވެ؟ އެންމެ ބޮޑަށް އިތުބާރުކުރި އެކަކު ތީ. އަހަރެން ކެމީލާގެ ބައްޕައަށް ވަލީ ސިޓީ ހޯދަން ގުޅާދޭން އެދުނީމަ އެކަމުގެ ފައިދާ ނެގީ. ތިމާ އަމިއްލަ ނަމުގައި ވަލީ ހޯދަން އެދުނީ. ކީއްވެ ކީއްވެ. ދުވަހަކު އިތުބާރެއް ނުކުރެވޭނެ..........." ކައިޒާން އަތް މުށްކަވައިލިއެވެ.\n"އެންމެނަށް ފައިދާ ހުރިގޮތަކަށް ކުޅިގަނޑު އަތުރައިލަން ބޭނުންވީ. ކެމީލާއަށް އަނިޔާއެއް ލިބެން ބޭނުމެއްނުވީ. ކައިއަކަށް އެހާ ފްރެޖައިލް އަންހެންކުއްޖެއް ނުގެންގުޅެވޭނެ. ޔޫ ވިލް ބްރޭކް ހާ. އެހެންވީމަ ހަގީގަތް އެނގުނީމަ ކެމީލާއަށްވެސް މާ ބޮލަށް ފަސޭހަވާނެ ދޯ އަހަންނާއިއެކު އުޅެން.." ނާޔަލް ބުނެލިއެވެ.\n"ފ..... ޔޫ " ކައިޒާން ދުވަހަކު ނުކިޔާ ފަދަ އެއްޗެއް ބުނެ ހަޅޭއްލަވައިގަތުމާއިއެކު ނާޔަލްގެ ކަރުގައި ހިފައިގަތެވެ. އެވަގުތު ނާޔަލްގެ ފަހަތުން އައިސް ހުއްޓުނު ކެމީލާ ފެނުމުން ކައިޒާން އަށް ނާޔަލްގެ ކަރުން އަތް ދޫކޮށްލެވިއްޖެއެވެ. ބޭ އިޚުތިޔާރުގައެވެ. ކައިޒާންގެ ލޮލުން ފެނުނީ ހިތާމައާއި ވޭނެވެ. ބޭވަފާތެރިވީ ކީއްވެހެއްޔޭ އެދެލޯ ސުވާލުކުރާފަދައެވެ. ކައިޒާންއަށް ކެމިލާ މޭގައި ޖައްސާލައިގެން ހުރި ވާހަކަފޮތަށް ވެސް ބަލައިލެވުނެވެ. ކެމީލާ ހަމަޖެހިލައިގެން އުފާވެރި ދިރިއުޅުމެއް ނާޔަލްއާއިއެކު އުޅޭކަން ސާބިތުވީއެވެ. ނޯޔާ ބުނީ ތެދެކެވެ. ކެމީލާ ނާޔަލްއާއި ހިތާވީއެވެ. އޭނައަށް ބޭވަފާތެރިވީއެވެ. ކެހިދިނީއެވެ. ކައިޒާން ސްތެޗޫއެއް ހެން ހުއްޓުން އަރާފައި ހުއްޓާ ނާޔަލް ކައިޒާންގެ މޭގައި އަތް އަޅާ ކޮށްޕާލައިފިއެވެ. އެހާ ބާރަކަށް ނޫނެވެ. ތަދުވީ ކެމިލާއަށެވެ. ނާޔަލްދެކެ ކުރިއަށްވުރެ ފޫހިވިއެވެ. އޭނަގެ ލޯބިވެރިޔާއަށް ކުޑަ ކުޑަ އަނިޔާއެއްވެސް ދޭތަން ބަލާކަށް ކުޅަދާނައެއްނޫނެވެ. ހިތަށް ކުރި އަސަރުން ލޮލުން ކަރުނަ ހިލުވާލައިފިއެވެ.\n"ކާމް ޑައުން ކައި. ލައިކް އައި ސެޑް ކެމީލާއާއި އަހަރެން މާ ކުރިއްސުރެ ގުޅުން އޮވޭ ކައި މާފަހުން ތިކަމާއި އުޅެންފެށީ. އަހަރެމެންނަކީ ބެސްޓް ފެރްންޑުންކަމަށް ވަންޏާ އިތުބާރުކުރަންޏާ ކައި ކެމީލާ މަތިން ހަދާން ނައްތާލާ. ސްޓޭ އެވޭ ފްރޮމް އަވާ ލައިފް. އެންމެނަށް ރަގަޅު ގޮތަށް ކަންތައް މި ކުރީ....." ނާޔަލް ގެ ލޮލުން ފެނުނީ ނުރުހުމުގެ ކުލަވަރެވެ. މިގޮތަށް އަންގާވެސް ނުލާ ކައިޒާން އައުމުން ވަރަށް އުދަގޫވެއްޖެއެވެ.\n"ތިކަހަލަ ފްރެންޑެއް މީހަކަށް ނުލިބުނިއްޔާ ވެދާނެ..." ކައިޒާން ލޯ ހަނިކޮށްލިއެވެ.\n"ބޭނުމެއްނޫން ހަގުރާމައެއް ފަށަން އިނގޭ. ސްޕެޝަލީ މޮޅުވާނީ ކާކުކަން އެނގޭއިރު. ނައު ގޯ ހޯމް.....ގުޑްބައި.." ނާޔަލް ކައިޒާންގެ މޫނުމަތީ ދޮރު ލައްޕާލައިފިއެވެ. އޭރު ވެހެމުން ދިޔަ ސްނޯ ބޯކޮށްލައިފިއެވެ. އެ މަންޒަރު ފެނި ހިތް ކުދިކުދިވެގެން ދާ ހާލު ދޮރު ހުޅުވަން ވެގެން ކެމީލައަށް އަތް ދިއްކޮށްލެވުނީ ބޭ އިޚުތިޔާރުގައެވެ. ރޮމުންނެވެ. ނާޔަލްވެސް ހުރީ ނައްޓާފައެވެ. ކެމީލާ ގެ އަތުގައި ހިފާ ސިޑިއާއި ދިމާލަށް ދާންފެށިއެވެ.\n"ލީވް މީ އެލޯން ޔޫ މޮންސްޓާ.." ކެމިލާ ހަށިގަނޑުން ވާގި އެއްކޮށް ދޫކޮށްލާފައި ބިމަށް ސޮއްސާލައިފިއެވެ. "ޔޫ ހާޓް ހިމް. އައި ވިލް ނެވަ ފޮގިވް ޔޫ..އެވާ.. ދުވަހަކު ކައިޒާންގެ މަގާމަކަށް ނާދެވޭނެ. އަހަރެންގެ ނަފްރަތުވެސް ޑިޒާވް ވާ މީހެއްނޫން ތީ. އެއަށްވުރެވެސް ދަށް ފެންވަރަކަށް ވެއްޓިއްޖެ..."\nކެމީލާއަށް އެވަރުނުވާންވީ ކިއްވެހެއްޔެވެ؟ އޭނައަށް ތަކުރާރުކޮށް ފެންނަނީ ކައިޒާންގެ ލޮލެވެ. އެލޮލުން ފެނުނު އަނިޔާއެވެ. ޝަކުވާއެވެ. މާޔޫސްކަމެވެ. ނާޔަލްއަށްޓަކާ އެލޮލުގައިވި ނަފްރަތުގެ އެއްވެސް ކުލައެއް ފަހުން ފެންނާކަށްނެތެވެ. އޭނަ ފެނުމާއިއެކު ކައިޒާންގެ މޫނުމައްޗަށް އެއައި ބަދަލު ހާދަ ރީތިކޮށް ފާހަގަކުރެވުނެވެ. އެއީ ކެމީލާ މަރުވާންދެންވެސް ހިތުން ނުފިލާނެ ހިތްދަތި ވަގުތުކޮޅެކެވެ.\n"ހާޓް އެންޑް ބިޓްރޭޔަލް....." ކެމީލާގެ ހިތް ރޮނީއެވެ. އެހިތް އާދޭސްކޮށް ރޮނީ ކައިޒާން ގާތަށް ދިޔުމަށެވެ. ކައިޒާންގެ ފައިބުޑަށް ވެއްޓި މާފަށް އެދުމަށެވެ. އޭނަ ބޭފަތާރި ނުވާކަމާއި ލޯބިވާވަރު ހާމަކޮށްދިނުމަށެވެ. ނާޔަލްގެ އަނިޔާވެރިކަމާއި އޭނައަށް ކުރި މަޖުބޫރު އަންގާދިނުމަށެވެ. ކައިޒާން އެގެއަށް އައިއިރު އަދި ފެނުނީ މާ ރަގަޅު މަންޒަރެއްވެސް ނޫނެވެ. އޭނަގެ ފައި ނާޔަލްގެ އުނގަށް ލައިގެން އެފައިގާ ހިފަހައްޓާލައިގެން ނާޔަލް އިންދައެވެ. ނޫނެކެވެ. ކައިޒާންއަށް ހަގީގަތް އެނގެންވާނެއެވެ. އެހިތުގައި އޭނައަށްޓަކާ ނަފްރަތު އުފެދިގެން ނުވާނެއެވެ. ކައިޒާންގެ ހިތް ސާފުވާނީ އޭރުންނެވެ. ނަމަވެސް އޭރުން ކައިޒާން އަދި މާ ދެރަވާނެއެވެ. ނަފްރަތު އުފެއްދުމުން އޭނަގެ މަތިން ހަދާންނައްތާލަން މާ ފަސޭހަވާނެ ނޫންހެއްޔެވެ. ދެރަވެގެންގޮސް ކަރުނަތައް އޮބިނޯވެގެން ފައިބަމުން ދިޔައެވެ. ސިޑީގެ ބުޑުގައި އިށީދެލައިގެން ފަތްތަރު މަތީ ބޯ އަޅާލައިގެން އޮވެ ކެމީލާ ރޮމުން ދިޔަ މަންޒަރު ބަލަން ހުރެފާ ނާޔަލް ސިޑިން އަރައިގެންގޮސް އޮބާލައިފިއެވެ.\nނާޔަލް އެގޮތަށް ދޮރު ލެއްޕުމުން ކައިޒާން އިރުކޮޅެއްވާންދެން ދޮރުގައި ބޯ ޖައްސާލައިގެން ހުރެލާފައި އަނބުރާލާފައި ދާން ހިނގައިގަތެވެ. ނަމަވެސް ވަކި ހިސާބަކުން ކެތްތެރިކަން ކޮޅުންލައިފިއެވެ. އެދެލޮލުން ފެންނަން ހުރީ ރުޅީގެ ބަދަލުގައި އިންތިހާ ދަރަޖައިގެ ހިތާމައާއި ވޭނެވެ. ވޭނުން ކަޅިވެފައިވާ ދެލޮލުން އެނގުމަކާއި ނުލާ އޮހިގަތް ކަރުނަތައް ކޯތާފަތް ތެންމާލައިފިއެވެ. އޭނަ ދެރަވިޔަސް ރުޅިއަޔަސް މިގޮތަށް ކަރުނަ އޮއްސާފައެއްނުވެއެވެ. ނަމަވެސް އޭނަގެ ހިތަށް އަސަރުކުރީ މާ ބޮޑަށެވެ.


Mamma in ge dhuvahu Hampu ge hadhiyaa: Ehmmen rohvaalaifi - AO News\nދުނިޔޭގެ އެކި ކަންކޮޅުތަކުގައި ބައިނަލްއަގްވާމީ މަންމައިންގެ ދުވަސް ފާހަގަކުރުމަށްޓަކައި އެކި ކަހަލަ ހަރަކާތްތައް ކުރިއަށް ގެންދިޔައިރު، މި ދުވަސް ފާހަގަކުރުމަށް ގިނަ އަދަދެއްގެ ދިވެހިންވެސް ވަނީ ގިނަ ކަންތައްތަކެއް ބާއްވާފައެވެ. ސޯޝަލް މީޑިއާއަށް ބަލާލުމުން މިކަން ވަރަށް ރަނގަޅަށް ފެނިގެންދާއިރު، މި ދުވަސް ފާހަގަކުރުމަށް ‘މަންމަ’އިންގެ ފޮޓޯތަކުން ސޯޝަލް މީޑިއާ ފުރާލިއެވެ. ހަދިޔާ ބަދަލުކުރުމާއެކު މަންމައިންނަށް ދުވަހުގެ ހެޔޮ އެދުންތައް ވަނީ އޮއްސާލާފައެވެ.\nއެހެންނަމަވެސް މި ހުރިހާ ކަމެއް އެއް ފަރާތްކޮށްލުމަށް ފަހު، އެންމެ ބޮޑަށް ހިތާއި ކުޅެލީ ރާޅުގަނޑު ބޮޑުބެރު ގުރޫޕްގެ ބާނީ އަދި ކުޅަދާނަ ލަވަކިޔުންތެރިޔާ ހައްމާދު ރަޝީދު (ހަމްޕު) ދޫކޮށްލި ރީތި މަދަހައެވެ ،މަންމައިންގެ ދުވަހަށް ހާއްސަކޮށްގެން ހަމްޕު ސޯޝަލް މީޑިއާ އަށް ދޫކޮށްލި މަދަހައާއި އެކު ސޯޝަލް މީޑިއާގެ ‘ހުވަފެނީ’ ފޮޓޯ ތަކުން އެއް ފަރާތަށް ޖެހިލަން މަޖުބޫރުވިއެވެ. އެ މަދަހައިގައި ފެނިގެން ދިޔަ ކޮންމެ މަންޒަރަކީ ހިތަށް ފުން އަސަރުތަކެއް ކުރުވި މަންޒަރުތަކެކެވެ. މިއަދުގެ ހަގީގަތެވެ. އިބުރަތުން ފުރިގެންވާ އެތައް ވާހަކައެކެވެ.\nދަރިއަކަށްޓަކައި، އެ ކުއްޖާގެ މަންމަ ވީ ގުރުބާނީ އާއި ރޭގަނޑު ނަގާލި ނިދި ފެނިގެން ދިޔަ މި މަދަހަ ނިމެން ދެން ބަލަން ހުރެވުނީ ޝައުގުވެރިކަމާއެކުގައެވެ. މަންމަ އިން ދަރިންނަށްޓަކައި ވާ ގުރުބާނީ އާއި ކުރާ ދުޢާތަކާއި އެ ދަރިފުޅު ބޮޑުވެ ޒުވާން އުމުރުގައި މަންމައާއި ދޭތެރޭ ކަންތައް ކުރި ގޮތް މި މަދަހައިން ދައްކާ ދީފައިވަނީ ވަރަށް ވެސް ފުރިހަމައަށެވެ.\nމިއަދުގެ ބިޒީ ދިރިއުޅުމުގައި ދަރިން މައިންބަފައިންގެ ކަންކަމުގައި ފަރުވާ ކުޑަކޮށްފައިވާ މިންވަރާއި، އެންމެ ފަހު ނޭވާއާއި ހަމައަށް މައިންބަފައިން ވާ ގުރުބާނީ މި މަދަހައިގައި ގެނެސްދީފައިވެއެވެ. ކުރެވުނު ކުށްތަކާއި، ބުނެވުނު ބަސްތަކަށް މައާފަށް އެދޭނެ ފުރުސަތެއް ނުލިބި މަންމަ، ވަކިވެގެން ދިއުމުން ދަރިއަކު ރުއިރުއިމާއި، އެ މަންމައާއި މެދު ކަންތައް ކުރެވުނު ގޮތުން ހިތުގައި ޖެހިފައިވާ މިންވަރު މި މަދަހައިން ފެނިގެން ދިޔައެވެ.\nހަގީގަތުގައި މިއީ މިއަދުގެ މުޖްތަމައުގެ ހާލަަތެވެ. ހާއްސަ ދުވަހެއް އައުމުން މައިންބަފައިންގެ ފޮޓޯއެއް ސޯޝަލް މީޑިއާގައި ހިއްސާކޮށްލުމަށްފަހު، އެ ލިޔެލާ ޕޯސްޓުން ހައްގު އަދާކުރެވުނީ ކަމަށް ހީކުރާ މީހުން ވަަރަށްވެސް ގިނައެވެ. އެހެންނަމަވެސް އެ ފަދަ ޕޯސްޓެއްގެ ބަދަލުގައި އެމީހުންނަަށް އަޅާލާ އޯގާތެރިކޮށް، ހެޔޮކޮށް ހިތުމުގެ މުހިއްމުކަން ހަމްޕުގެ މި މަދަހައިން ފެނިގެން ދެއެވެ.\nމަންމައިންގެ ދުވަހު ހަމްޕުގެ މި ހަދިޔާ ވަރަށް ފުރިހަމައެވެ. އުއްމީދަކީ މިއީ ގިނަ ބައެއްގެ ލޯ ހުޅުވިގެން ދިއުމަށް ހުޅުވުނު މަގަކަށް ވުމެވެ. ވަގުތު ފާއިތުވުމުގެ ކުރިން އެ މައިންބަފައިންގެ އަގު ވަޒަންކުރަން ޖެހެއެވެ.\nމެއި 9, 2022\nmeega laafa in video eh nufeney. Youtube .link laadheebala admin beybe


އިންޑިއާގެ އެކި ހިސާބުތަކަށް ވެކްސިން ފޯރުކޮށްދޭން ފަށައިފި\nއިންޑިޔާގައި ވެކްސިން ދިނުމުގެ ޕްރޮގްރާމް\nވައިރަސް ޖެހިގެން މަރުވި މީހުންގެ އަދަދު ވަނީ 151،000ށް ވުރެ މައްޗަށް އަރާފައި\nފުރަތަމަ މަރުހަލާގައި 300 މިލިއަން މީހުންނަށް ވެކްސިން ދިނުމަށް ވަނީ ހަމަޖެހިފައި\nއަންގާރަ ދުވަހު އެއަރލައިންތަކުން 5.65 މިލިއަން ޑޯޒް އެކި ސިޓީތަކަށް ފޯރުކޮށްދޭނެ\n13 ޖެނުއަރީ 2021 | ބުދަ 04:51\nވެކްސިން ޑޯޒްތައް އަރުވައިގެންދާ ޓްރެކްޓަކެއް\nކޮވިޑް-19 އާ ގުޅިގެން ދުނިޔޭގައި ހިންގާނެ އެންމެ ބޮޑު ވެކްސިން ދިނުމުގެ ޕްރޮގްރާމް ހިންގުމަށް އިންޑިއާއިން އެންމެ ފަހުގެ ތައްޔާރީތައްވާން ފަށައިފިއެވެ.\nއެގޮތުން އަންގާރަ ދުވަހު ވަނީ އިންޑިއާގެ އެއަރލައިންތަކުން އެގައުމުގެ އެކި ހިސާބުތަކަށް ވެކްސިންގެ ޑޯޒްތައް ގެންދިޔުމުގެ މަސައްކަތް ފަށާފައެވެ. އިންޑިޔާގައި ވެކްސިން ދިނުމުގެ ޕްރޮގްރާމް ފެށުމަށް ހަމަޖެހިފައިވަނީ ހޮނިހިރު ދުވަހުއެވެ.\nއޭވިއޭޝަން މިނިސްޓަރ ހަރްދީޕް ސިންގ ކުރެއްވި ޓްވީޓެއްގައި ވިދާޅުވީ އަންގާރަ ދުވަހު އެއަރލައިންތަކުން 5.65 މިލިއަން ޑޯޒް އެކި ސިޓީތަކަށް ފޯރުކޮށްދޭނެ ކަމަށެވެ.\nމިވެކްސިން ޑޯޒްތައް އެއަރޕޯޓުން ސީދާ ދާނީ ވެކްސިން ރައްކާކޮށްފައި ބެހެއްޓުމަށް ހަމަޖެހިފައިވާ ކޯލްޑް ސްޓޯރޭޖްތަކަށެވެ. އަދި ކޯލްޑް ސްޓޯރޭޖްތަކުގައި ވެކްސިން ބޫތުތަކަށް ވެކްސިން ޑޯޒްތައް ގެންދެވޭނެކަމަށް ގުޖުރާތުގެ ޑެޕިޔުޓީ ޗީޕް މިނިސްޓަރ ނިތިން ޕަޓޭލް ވިދާޅުވިއެވެ.\nހޮނިހިރު ދުވަހު ވެކްސިން ދިނުމުގެ ޕްރޮގްރާމް ފަށާއިރު ފުރަތަމަ މަރުހަލާގައިވެސް 300 މިލިއަން މީހުންނަށް ވެކްސިން ދިނުމަށް ވަނީ ހަމަޖެހިފައެވެ. ކުރިޔަށް އޮތް ހަމަހާއި އަށް މަހާ ދެމެދު 300 މިލިއަން މީހުންނަށް ވެކްސިން ދިނުމަށް އިންޑިޔާއިން އަންނަނީ ތައްޔާރުވަމުންނެވެ.\nއެންމެ ފުރަތަމަ ވެކްސިން ޖަހާ މީހުންގެ ތެރޭގައި ހިމެނެނީ ފްރޮންޓް ލައިންގައި މަސައްކަތްކުރާ މީހުންނާއި ސިއްހީ މަސައްކަތްތެރިންގެ 30 މިލިއަން މީހުންނެވެ. އަނެއް 270 މިލިއަން މީހުންނަކީ އުމުރުން 50 އަހަރުން މަތީ މީހުންނާއި ހައިރިސްކް ކެޓަގަރީގައި ހިމެނޭ މީހުންނެވެ.\nއިންޑިއާ ސަރުކާރުން ވަނީ ސެރަމް އިންސްޓިޓިއުޓް އާއެކު ހޯމަ ދުވަހު ކޮވިޝީލްޑް ވެކްސިންގެ 100 މިލިއަން ޑޯޒް 200 ރުޕީސް އަށް ގަނެފައެވެ. އެކަމާއި ގުޅިގެން އިންޑިޔާގެ ސެރަމް އިންސްޓިޓިއުޓުން ބުނީ އިންޑިޔާ ސަރުކާރުގެ ޚާއްސަ އެދުމުގެ މަތިން އަގުހެޔޮކޮށް ވެކްސިން ފޯރުކޮށްދިނުމަށް އެއްބަސްވެފައިވާ ކަމަށެވެ.\nއަގުހެޔޮކޮށް ވެކްސިން ފޯރުކޮށްދެނީ އާންމު ރައްޔިތުންނަށް އަތްފޯރާ އަގުގައި ވެކްސިން ފޯރުކޮށްދިނުމަށް ކަމަށް އެއިންސްޓިޓިއުޓުން ބުނެއެވެ. ޕްރައިވެޓް މަރކެޓްގައި ވެކްސިންގެ ޑޯޒް ވިއްކަނީ 1000 ރުޕީސް އަށް ކަމަށް ސެރަމް އިންސްޓިޓިއުޓުން ބުނެއެވެ.\nއެގައުމުގެ ހުޅަނގާއި އިރުމަތީގެ ސްޓޭޓްތަކުގެ ސިއްހީ އޮފިޝަލުން ބުނާގޮތުގައި ވެކްސިން ދިނުމުގެ ޕްރޮގްރާމް ކުރިއަށް ގެންދިއުމުގައި އެގައުމުގެ ކުޑަކުދިންނަށް ވެކްސިން ދިނުމަށް ހިންގާ ޕްރޮގްރާމްގެ ތަޖުރިބާގެ ބޭނުންކުރާނެ އެވެ. އިންޑިޔާގެ ކުޑަކުދިންނަށް ޕޯލިއޯ ވެކްސިން ޖެހުމަށް ހިންގާ ޕްރޮގްރާމަކީ މުޅި ދުނިޔޭގައިވެސް ހިންގާ ވެކްސިން ދިނުމުގެ އެންމެ ބޮޑު ޕްރޮގްރާމެވެ.\nއެހެންނަމަވެސް ވެކްސިން އެކި ތަންތަނަށް އުފުލުމާއި ކޮވިޑާއި ގުޅިގެން ގިނަ އަދަދެއްގެ ބަޔަކު އެޑްމިޓްކުރަން ޖެހިފައިވުމުގެ ސަބަބުން ވެކްސިން ޖެހުމަށް ދަތިތަކާއި ކުރިމަތިވާނެކަމަށް އޮފިޝަލުން ބުނެއެވެ.\nއިންޑިއާއަކީ ދެވަނަ އަށް އެންމެ ގިނަ އަދަދެއްގެ މީހުންނަށް ކޮވިޑް ޖެހިގެން ރިޕޯޓްކުރަމުން އަންނަ ގައުމެވެ. 10.5 މިލިއަން މީހުންނަށް ކޮވިޑް ޖެހިފައިވާއިރު އަންގާރަ ދުވަހު 12،584 މީހުންނަށް ވަނީ ކޮވިޑް ޖެހިގެން ރިޕޯޓްކޮށްފައެވެ. މިއީ ފާއިތުވި މަސްތަކުގައި އެންމެ މަދުން ކޮވިޑް ޖެހިގެން ރިޕޯޓްކުރި ދުވަހެވެ. އެގައުމުގައި ވައިރަސް ޖެހިގެން މަރުވި މީހުންގެ އަދަދު ވަނީ 151،000ށް ވުރެ މައްޗަށް އަރާފައެވެ.


India in Raajje hifan govaali mahsalaigai Ibu aai MDP himeynun\nއިންޑިއާއިން ރާއްޖެ ހިފަން ގޮވާލި މައްސަލައިގައި އިބޫ އާއި އެމްޑީޕީ ހިމޭނުން\nއިބޫ މިއަދު ދުވާފަރުގައި.\nއިންޑިއާ ސިފައިން ރާއްޖެ އަރައި ރާއްޖެ ހިފަން ޖެހޭނެ ކަމަށް، އިންޑިއާގެ ވެރިކަން ކުރާ ޕާޓީ، ބީޖޭޕީއަށް ނިސްބަތްވާ އެ ގައުމުގެ ގާނޫނު ހަދާ މަޖިލީހުގެ މެންބަރަކު ވިދާޅުވި ވިދާޅުވުން، ކުށްވެރި ނުކުރައްވާ އެ މައްސަލައިގައި އިދިކޮޅު އިއްތިހާދުގެ ކެންޑިޑޭޓް އިބްރާހިމް މުހައްމަދު ސޯލިހު، އިބޫ ހަނު ހުންނަވައިފި އެވެ.\nއިންޑިއާގެ ވެރިކަންކުރާ ބީޖޭޕީގެ ނޭޝަނަލް އެގްޒެކްޓިވް ކޮމިޓީގެ މެންބަރުކަން ވެސް އަދި ކުރިން ޔޫނިއަން މިނިސްޓަރުކަން ވެސް ކުރެއްވި، ސުބްރަމާނިއަން ސުވާމީ ކުރެއްވި ޓްވީޓެއްގައި އޭނާ ވިދާޅުވެފައި ވަނީ އަންނަ ސެޕްޓެމްބަރު މަހުގެ 23 ގައި ބާއްވާ އިންތިހާބު ސަރުކާރުން އޮޅުވާލައިފި ނަމަ އިންޑިއާއިން ރާއްޖެ ހިފަން ޖެހޭ ކަމަށެވެ.\nއެ ޓްވީޓާ ގުޅިގެން އިދިކޮޅު އިއްތިހާދުގެ ބޭފުޅުންގެ ތެރެއިން އެކަން ކުށްވެރި ކުރެއްވީ ރަނިންމޭޓް އަދި ކާށިދޫ ދާއިރާގެ މެންބަރު ފައިސަލް ނަސީމް އެވެ. އޭނާ ކުރެއްވި ޓްވީޓެއްގައި ވަނީ އެ ވާހަކަތައް ކުށްވެރި ކުރައްވާ އެކަމާ ދެކޮޅު ހައްދަވައިފަ އެވެ. މީގެ އިތުރަށް ޕީޕީއެމް އާއި ސަރުކާރަށް ނިސްބަތްވާ އިސް އޮފިޝަލުންނާއި އަދ އާންމުންގެ ތެރެއިން އެކި ފަރާތްތަކުން އަންނަނީ، ސުބްރަމާނިއަންގެ އެ ވާހަކަ ކުށްވެރި ކުރައްވަމުން އެވެ.\nއިބޫ މިހާރު ރ އަތޮޅަށް ކުރައްވާ ކެމްޕޭން ދަތުރުފުޅުގައި، މިރޭ ދުވާފަރުގައި ކޯލިޝަންގެ ޖަލްސާއެއްގައި ތަގުރީރު ވެސް ކުރެއްވި އެވެ. އެހެން ނަމަވެސް އިބޫ އެ މައްސަލައިގައި އެއްވެސް އެއްޗެއް ވިދާޅެއްނުވެ އެވެ. އަދި އިބޫ ނިސްބަތްވެ ވަޑައިގަންނަވާ އެންމެ ބޮޑު އިދިކޮޅު ޕާޓީ އެމްޑީޕީ އިން ވެސް އެ މައްސަލައިގައި އެއްޗެއް އަދި ނުބުނެ އެވެ. އެ ޕާޓީގެ ބަހެއް އެކަމުގައި ހޯދަން މަސައްކަތް ކުރި ނަމަވެސް އެކަމާ ގުޅޭ ގޮތުން އެ ޕާޓީގެ ބަހެއް ވެސް އަދި އިބޫގެ ކެމްޕޭން ޓީމުގެ ފަރާތުން ވެސް ބަހެއް ލިބޭ ގޮތެއް ނުވި އެވެ.\nރާއްޖެ ހިފަން ގޮވާލައި ސުބްރަމާނިއަން ޓްވީޓެއް ކުރެއްވީ މިދިޔަ ބުދަ ދުވަހު ކުރީގެ ރައީސް މުހައްމަދު ނަޝީދާއި އެމަނިކުފާނުގެ ފޮރިން މިނިސްޓަރު އަހުމަދު ނަސީމާ އެކު އޭނާ ބޭއްވި ބައްދަލުވުމާ ގުޅޭ ހަބަރު ރިޓްވީޓް ކުރައްވަމުން އެވެ.\nއެ މައްސަލައިގައި އިބޫ އެއްޗެއް ވިދާޅުނުވާތީ، ޕީޕީއެމްގެ ޕީޖީ ލީޑަރު އަހުމަދު ނިހާން އިބޫއަށް ފާޑު ވިދާޅުވަމުން ކުރެއްވި ޓްވީޓެއްގައި ވިދާޅުވީ، އެ މައްސަލައިގައި އިބޫ އެއްޗެއް ވިދާޅު ނުވެ ހުންނެވުމަކީ ރާއްޖެ އިސްތިއުމާރު ކުރުމަށް އިބޫ ތާއީދު ކުރެއްވުން ހާމަކޮށްދޭ ކަމެއް ކަމަށް ވިދާޅުވެފަ އެވެ. މިކަމުގެ އަޑީގައި އިބޫވެސް ހުރި ކަމަށް ތުހުމަތު ކުރައްވަމުން، ނިހާން ވަނީ ބޭރުގެ ނުފޫޒުތައް ރާއްޖެ ގެންނަން އިބޫ ބޭނުން ފުޅުވަނީތޯ ސުވާލު ކުރައްވައިފަ އެވެ. ނިހާން ވިދާޅުވީ ރާއްޖޭގެ މިނިވަންކަން ގެއްލޭ ފަދަ ވާހަކައެއް ބޭރު ގައުމެއްގެ ނުފޫޒު ގަދަ ސިޔާސީ ބޭފުޅަކު ވިދާޅުވުމުން ރިޔާސީ ކެންޑިޑޭޓެއްގެ ހައިސިއްޔަތުން އެކަން ކުށްވެރި\nކުރަން ޖެހޭނެ ކަމަށް ދެކެވަޑައިގަންނަވާ ކަމަށެވެ. އިބޫ އެ މައްސަލައިގައި މިހާތަނަށް ވެސް އެއްޗެއް ވިދާޅުނުވުމަކީ ގައުމުގެ އިސްތިގުލާލު ކޮމްޕްރެސް ކުރުމުގެ ސިގްނަލެއް ތޯވެސް ނިހާން ވަނީ ސުވާލު ކުރައްވައިފަ އެވެ.\nމީގެ އިތުރަށް، ހައުސިން މިނިސްޓަރު މުހައްމަދު މުއިއްޒު ވިދާޅުވީ ރައީސް ނަޝީދާ އެކު ބޭއްވި ބައްދަލުވުމަކަށް ފަހު ރާއްޖެ އިސްތިއުމާރު ކުރާ ވާހަކަ އިންޑިއާގެ މަޖިލިސް މެންބަރަކު ވިދާޅުވުމުން އެކަމުން އެމްޑީޕީގެ އަސްލު އެޖެންޑާ މިއަދު ރައްޔިތުންނަށް ހާމަވެއްޖެ ކަމަށެވެ. އަދި އޭނާ ޕޯޑިއަމްތަކުގައި އެމްޑީޕީއަށް ކުރާ ތުހުމަތުތައް މިއަދު ތެދު އެއްޗަކަށް ވެއްޖެ ކަމަށް ވެސް މުއިއްޒު ވިދާޅުވި އެވެ.\nއެކަމާ ގުޅިގެން ޑިފެންސް މިނިސްޓަރު އާދަމް ޝަރީފް ވިދާޅުވީ، ރާއްޖޭގެ މިނިވަންކަން ގެއްލޭ ފަދަ އެއްވެސް ކަމަކަށް ފުރުސަތު ނުދެއްވާނެ ކަމަށާއި އެ ވާހަކަތައް ހަރުކަށި އިބާރާތުން ކުށްވެރި ކުރާ ކަމަށެވެ. އަދި އަވަށްޓެރި ގައުމުތަކާއި ރާއްޖެއާ މައްސަލަ ޖެހޭ ފަދަ އަމަލުތައް އެއްވެސް ސިޔާސީ ފަރާތަކުން ނުކުރުމަށް ޑިފެންސް މިނިސްޓަރު ވަނީ ގޮވާލައްވައިފަ އެވެ.\nރަނިންމޭޓް ފައިސަލް ވެސް މިރޭ ވިދާޅުވީ، އިންޑިއާއަކީ ރާއްޖޭގެ އަބަދުވެސް ގާތް އެކުވެރިއެއް ކަމަށާއި ރާއްޖޭގެ އިސްތިގުލާލު ގެއްލޭ ފަދަ އަމަލެއް އިންޑިއާއިން ނުކުރާނެ ކަމަށް އޭނާ ޔަގީން ކުރައްވާ ކަމަށެވެ.\nފެބުރުއަރީ އެކެއްގެ އަމުރަށް ފަހު، ރާއްޖޭގައި ކުއްލި ހާލަތު ސަރުކާރުން އިއުލާންކުރުމުން ރައީސް ނަޝީދު ވެސް ވަނީ އިންޑިއާގެ އަސްކަރިއްޔާއިން ރާއްޖޭގެ މައްސަލައިގެ ތެރެއަށް ވަނުމަށް ގޮވާލައްވައިފަ އެވެ. އެކަމާ ގުޅިގެން އެމަނިކުފާނަށް ބޮޑެތި ފާޑުކިޔުންތައް\nއެމްޑީޕީ އިންޑިއާ ރައީސް އިބްރާހިމް މުހައްމަދު ސޯލިހު\nފުރަތަމަ ކެންސަރު ހޮސްޕިޓަލް ގަމުގައި


Covid aa hedhi IPL medhu kandaalaifi\n04 މޭ 2021 - 12:59:56\nއިންޑިޔާގައި މިހާރު ފެށިގެން ކުރިއަށްދާ، ދުނިޔޭގެ އެންމެ އަގުބޮޑު ކްރިކެޓް މުބާރާތް ކަމަށްވާ އިންޑިއަން ޕްރިމިއަރ ލީގު- އައިޕީއެލްގެ ސާދަވަނަ މުބާރާތުގެ މެދު ތެރެއިން ކުއްލި ގޮތަކަށް މުބާރާތް މެދު ކަނޑާލައިފިއެވެ. ރައްކާތެރިކަމުގެ ފިޔަވަޅުތައް އެންމެ މަތީ ފެންވަރަކަށް އަޅާފައިވާ އައިޕީއެލް މެދު ކަނޑާލީ ކޮވިޑުގެ ހާލަތު ގޯސްވެ، ބައެއް ކުޅުންތެރިން ޕޮޒިޓިވްވުމާ ގުޅިގެންނެވެ.\nދުނިޔޭގެ އެންމެ އަގުބޮޑު ކުޅިވަރު އިވެންޓްތަކުގެ ތެރޭގައިވެސް ހިމެނޭ އައިޕީއެމް މިއަދު ކުއްލިއަށް މެދު ކަނޑާލައިރު، މުބާރާތުގައި އިއްޔެ ކުޅެން އޮތް މެޗުވެސްވަނީ ދެ ކުޅުންތެރިއަކު ކޮވިޑަށް ޕޮޒިޓިވްވުމާ ގުޅިގެން ކެންސަލްކޮށްފައެވެ. އިއްޔެ ކުޅެން އޮތް މެޗަކީ ކޮލްކަތާ ނައިޓް ރައިޑަރސްއާ ރޯޔަލް ޗެލެންޖަރސް ބެންގަލޯރގެ މެޗެވެ.\nމުބާރާތުގެ ކުޅުން މިއަދު މެދު ކަނޑާލައިރު މުބާރާތުގައި ކުޅެން ޖެހޭ ފަސްފޮޅަސް މެޗުގެ ތެރެއިން އޮނަތިރީސް މެޗުގެ ކުޅުންވަނީ ނިމިފައެވެ. ކުއްލި ގޮތަކަށް މިއަދު ކުޅުން މެދު ކަނޑާލިއިރު ދެން ކުޅުން އަލުން ފަށާނެ އިރެއް ނުވެސް އެނގެއެވެ. ރިޕޯޓްތައް ބުނާ ގޮތުގައި ކައިރި މުސްތަގުބަލެއްގައި ކުޅުން އަލުން ފެށުމުގެ ފުރުސަތު ކުޑައެވެ. އެހެންނަމަވެސް މުބާރާތް ކެންސަލް ކުރާނެ ކަމަކަށް ނުބެލެވެއެވެ.\nއައިޕީއެލްގެ މި އަހަރުގެ މުބާރާތް އިންޑިޔާގައި މި ބާއްވަނީ، މިދިޔަ އަހަރު އިންޑިޔާގައި މުބާރާތް ބާއްވަން އެތައް މަސައްކަތެއް ކުރި ނަމަވެސް އެކަން ކާމިޔާބު ނުވުމުން ޔުނައިޓެޑް އަރަބި އެމިރޭޓްސްގައި ބޭއްވުމަށް ފަހުއެވެ. މި ދިޔަ އަހަރުވެސް އިންޑިޔާގައި މުބާރާތް ނުބޭއްވުނީ ކޮވިޑުގެ ނުރައްކަލާ ހުރެއެވެ.


10 aharutherey dhuvasvee 8 meehunaa indhe emeehun lootuvaifi\n10 އަހަރުތެރޭ ދުވަސްވީ 8 މީހުނާ އިނދެ އެމީހުން ލޫޓުވައިފި\nއޮޅުވާލައިގެން މީހުނާ އިނދެ، މުދާ ލުޓުވުމަކީ ބައެއް މީހުން ކުރާ ކަމެއް\nމިފަދަ ހާދިސާތައް ގިނައިން ފެންނަނީ ބޮލީވުޑް ފިލްމުތަކުންނެވެ. ނަމަވެސް މިއީ ހަގީގަތުގައި ވެސް އިންޑިޔާގައި ވަރަށް ފަހުން ހިނގާފައިވާ ހަގީގީ ހާދިސާ އެކެވެ. ދުވަސްވީ އަށް ފިރިހެނުންނަށް އޮޅުވާލައި މަކަރު ހަދައިގެން އެމީހުންގެ އަތުގައި ހުރި ފައިސާ އާއި ގަހަނާ އަދި އެނޫން ވެސް އަގު ބޮޑު އެއްޗެތި ފޭރިގަނެގެން އަންހެނަކު ވަނީ ފިލާފަ އެވެ.\nފާއިތުވީ 10 އަހަރު ތެރޭގައި އެ އަންހެންމީހާ ވަނީ އުމުރުން ދުވަސްވެފައި ތިބި އަށް މީހަކާ ވަނީ ކައިވެނި ކޮށްފަ އެވެ. އަދި ކައިވެނި ކޮށްގެން ދުވަސްކޮޅަކު އުޅެލާފައި އެމީހާގެ އަތުގައި ހުރިނަމަ ހުރި ފައިސާ އަކާއި ގަހަނާތައް ވަގަށް ނަގައިގެން ފިލަނީ އެވެ.\nޓައިމްސް އޮފް އިންޑިއާގައިވާ މި ރިޕޮޓުގައި ބުނެފައިވާ ގޮތުގައި މި އަންހެންމީހާގެ މަކަރާއި ހީލަތްތެރިކަން ފަޅާއެރީ އުއްތަރުޕްރަދޭޝްގެ ގާޒީއާބާދުގައި ދިރިއުޅޭ ކޮންސްޓްރަކްޝަން ކޮންޓްރެކްޓަރަކާ ކައިވެނި ކުރި ހިސާބުންނެވެ.\nޖުގަލް ކިޝޯރޭ ނަމަކަށް ކިޔާ މި ފިރިހެންމީހާގެ އަނބިމީހާ މިދިޔަ އަހަރު ވަނީ މަރުވެފަ އެވެ. އަންހެނުން މަރުވުމުން ޖުގަލް އުޅެފައި ވަނީ ވަރަށް އެކަނިވެރި ދިރިއުޅުމެކެވެ. އޭނާގެ ހުރީ އެންމެ ދަރިއެކެވެ. އެ ފިރިހެންދަރިފުޅު ވެސް ވަނީ މަންމަ މަރުވުމަށް ފަހު ބައްޕަ އެކަނި ގޭގައި ބަހައްޓާފައި އަންހެނުންނާއެކު އެހެން ގެއަކަށް ދިރިއުޅުން ބަދަލުކޮށްފަ އެވެ.\nއެކަނިވެރިކަމުން ގޮސް ދިރިއުޅުމުން ފޫހިވެފައި ހުއްޓާ މި ފިރިހެންމީހާ އަށް ދިއްލީގައި ހުންނަ މެޓްރިމޯނިއަލް އެޖެންސީއެއްގެ އިޝްތިހާރެއް ފެނުނެވެ. މި އިޝްތިހާރުގައި ބުނެފައި ވަނީ ދުވަސްވީ މީހުންނާއި ވަރިކޮށްފައި ތިބޭ މީހުންނަށް ރަނގަޅު ބައިވެރިން އެ އެޖެންސީން ހޯދައިދޭ ކަމަށެވެ.\nކިޝޯރޭ ވަގުތުން އެ އެޖެންސީގެ އެންމެ އިސް މީހާ މަންޖޫ ކަންނާ އާ ގުޅި އެވެ. އޭނާ މެދުވެރި ވެގެން ކިޝޯރޭ އަށް ކައިވެނި ކުރާނެ މީހަކު ހޯދައިދިނެވެ. އެއީ މަންޖޫ ކަންނާ ނަމަކަށް ކިޔާ އަންހެނެކެވެ.\nކިޝޯރޭ އާއި އޭނާއާ ގުޅިގެން ދުވަސްކޮޅަކު އުޅުމަށްފަހު 2019 ގެ އޮގަސްޓްގައި ދެ މީހުން ކައިވެނި ކުރި ކިޝޯރޭގެ ގޭގައި ދެ މީހުން ދިރިއުޅެން ފެށި އެވެ. ނަމަވެސް ކައިވެންޏަށް އެންމެ ދެ މަސް ވީތަނާ ކުއްލިއަކަށް ގެއްލިއްޖެ އެވެ. އަދި އެނާއާއެކު ކިޝޯރޭގެ ގޭގައި ރައްކާކޮށްފައި ހުރި ހުރިހާ ފައިސާ އަކާއި ގަހަނާއެއް ވެސް ގެއްލުނެވެ.\nއޮކްޓޯބަރު 2019ގައި ކިޝޯރޭގެ ގެއިން އޭނާ ފިލިއިރު 15 ލައްކަ ރުޕީސްގެ ފައިސާ އާއި ގަހަނާ ވަގަށް ނަގާފައިވާ ކަމަށް ވެއެވެ.\nކިޝޯރޭ އައި ރުޅިއައިސްގެން އޭނާއަށް އަންބަކު ހޯދައިދިން މެޓްރިމޯނިއަލް އެޖެންސީގައި މައްސަލަ ޖައްސައި އެމީހުން ގޮވައިގެން ކޯޓަށް ދާނެ ކަމުގެ އިންޒާރުތައް ދިނެވެ. އަދި މި އެޖްންސީ އާއި އަންހެން މީހާގެ މައްސަލަ ކިޝޯރޭ ފުލުހުންނަށް ހުށަހެޅި އެވެ.\nއުމުރުން ދުވަސްވެފައި ތިބި އެކަނިވެރި އަށް މީހަކަށް، ފާއިތުވީ 10 ވަރަކަށް އަހަރު ދުވަހުގެ ތެރޭގައި އެ މީހާ ހަމަ މިގޮތަށް ލަނޑު ދީފައިވާ ކަން އެނގުނީ ފުލުހުން ކުރި ތަހުގީގުންނެވެ. އަދި އޭނާ އާއި އޭނާ ކައިވެނިކުރި އެންމެންނާ ވެސް ގުޅުވައިދީފައި ވަނީ ހަމަ ކިޝޯރޭ އަށް ވެސް އެ މީހާ ދެއްކި މެޓްރިމޯނިއަލް އެޖެންސީން ކަން ވެސް ވަނީ ފަޅާ އަރާފަ އެވެ. އެހެންވީމާ މިއީ އެ މީހާ އާއި އެ އެޖެންސީ އާ ގުޅިގެން ކުރަމުން ދިޔަ ކަމެއްކަން ވަނީ ޔަގީން ކުރެވިފަ އެވެ.\nމިހާރު އެ މީހާ އާއި އޭނާގެ އާއިލާ އަދި މެޓްރިމޯނިއަލް އެޖެންސީ އާ ދެކޮޅަށް ދައުވާ ކުރަން ކޯޓަށް މައްސަލަ ވައްދަން އިންޑިޔާ ފުލުހުން ދަނީ ތައްޔާރު ވަމުންނެވެ. މި މީހުންގެ މައްޗަށް ކޮށްފައިވާ ތުހުމަތުތަކުގެ ތެރޭގައި މަކަރު ހެދުމާއި އޮޅުވާލުން އަދި ވައްކަން ކުރުން ހިމެނެ އެވެ.


ކޯޓުގެ އައު ޢިމާރާތުގެ ހުޅަނގުފަރާތުގައި ޢިމާރާތާ ގުޅުވައިގެން ފުރާޅެއް ހަދައި ހިޔާކޮށްދޭނެ ފަރާތެއް ހޯދުމަށް\nނ.ކެނދިކުޅުދޫ މެޖިސްޓްރޭޓް ކޯޓުގެ އައު ޢިމާރާތުގެ ހުޅަނގުފަރާތުގައި ޢިމާރާތާ ގުޅުވައިގެން ފުރާޅެއް ހަދައި ހިޔާކޮށްދޭނެ ފަރާތެއް ހޯދުމަށް މިކޯޓުން ކުރި ނަންބަރު:D-12-C/2016/04 އިޢުލާނާ ގުޅިގެން ހުށަހަޅާފައިވާ އަންދާސީހިސާބުތަކުގެ އަގުތައް ބޮޑުކަމަށް ފެންނާތީ، އެ އަންދާސީހިސާބުތައް ބާޠިލުކޮށް އަލުން މިމަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މިކަމަށް ޝައުޤުވެރިވެވަޑައިގަންނަވާ ފަރާތްތަކުން 03 އެޕްރީލް 2016 ދުވަހުގެ 11:00 އަށް ނ. ކެނދިކުޅުދޫ މެޖިސްޓްރޭޓް ކޯޓަށް ނުވަތަ ނ. މަނަދޫ މެޖިސްޓްރޭޓް ކޯޓަށް ވަޑައިގެން މަޢުލޫމާތު ސާފުކުރެއްވުމަށްފަހު، 06 އެޕްރީލް 2016 ދުވަހުގެ 11:00 އަށް، މަޢުލޫމާތު ސާފުކުރެއްވި ތަނަކަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީހިސާބު ބަލައެއްނުގަނެވޭނެއެވެ.\n19 ޖުމާދަލްއާޚިރާ 1437\nޕަބްލިޝްކުރި ތާރީޚު: 28 މާރިޗު 2016\nސުންގަޑި: 03 އޭޕްރިލް 2016 1100


ތާރީޙް: 25 މާރޗް 2019 ނަންބަރ: GS145/HR/IUL/2019/014\n1. ސުކޫލްގެ ގޯތިތެރެ އަބަދުވެސް ސާފުތާހިރުކޮށް ބޭއްވުމުގައި އެހީތެރިވުން.\n2 .ސުކޫލްގެ ކިޔެވުމަށް ދަތި ނުވާނެހެން ކްލާސް ރޫމްތަށް ރޭވުމާއި އެސްމްބްލީއަށް ހޯލް ރާވާ އިންތިޒާމްކުރުން.\n3. ސުކޫލްގެ ގޯތިތެރެއާއި ކްލާސްތަށް މަސައްކަތު މީހަކު ލައްވާ ކޮންމެ ދުވަހަކު ކުނިކަހާ ފޮޅާ ސާފުކުރުން.\n4. މަސައްކަތުމީހުންގެ މަސައްކަތް ކޮންމެ ދުވަހަކު ސްޕަރވައިޒްކޮށް ޗެކްކުރުން.\n5. އޮފީހުގެ ރަސްމީ މަސައްކަތާ ގުޅޭގޮތުން ހަވާލުކުރެވޭ އެންމެހައި ކަންތައްތައް ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 03 އޭޕްރިލް 2019 ވާ ބުދަ ދުވަހުގެ 13:30ގެ ކުރިން، މިސްކޫލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nސުންގަޑި: 03 އޭޕްރިލް 2019 1330


Sea Sports Rannamaari Challenge: Reethu raalhuthakaa eku furathama dhuvahuge heat thah nimmaalaifi | Mihaaru\nސީ ސްޕޯޓްސް ރަންނަމާރި ޗެލެންޖް: ރީތި ރާޅުތަކާ އެކު ފުރަތަމަ ދުވަހުގެ ހީޓްތައް ނިންމާލައިފި\n23 ނޮވެމްބަރ 2021 - 21:02\nސީ ސްޕޯޓްސް ރަންނަމާރި ޗެލެންޖް 2021ގެ ފުރަތަމަ ދުވަހު އަށް ގަޑިއިރަށް ދެމިގެން ދިޔަ ހީޓްތައް ނިންމާލައިފި އެވެ.\nމިއަދު ހެނދުނު 8:30 ގައި ވަރުނުލާ ރާޅުގަނޑު ސަރަހައްދުގައި ފެށި 13 ވަނަ ގައުމީ ސާފިން މުބާރާތުގެ ފުރަތަމަ ދުވަހުގެ ހީޓުތައް ނިމުނީ ހަވީރު ހަތަރުގަޑި ބައި އެހާއިރު އެވެ.\nމުބާރާތް އިންތިޒާމްކުރާ މޯލްޑިވްސް ސާފިން އެސޯސިއޭޝަން (އެމްއެސްއޭ) އިން ބުނީ މިއަދަކީ ރާޅުގަނޑުގައި ހެނދުނުން ފެށިގެން ހަވީރާ ހަމައަށް ވެސް އެއްވަރަކަށް ރީތި ރާޅު ޖަހާލަ ޖަހާލާ އޮތް ދުވަހެއް ކަމަށެވެ.\nމުބާރާތުގެ ހީޓުތައް ފެށީ އަންހެން އޯޕަން ޝޯޓްބޯޑް ޑިވިޝަނުންނެވެ. މި ޑިވިޝަނުގެ ފައިނަލް ހީޓަށް ހޮވުނީ ޝާޒިޔާ ސައީދު (ޝާޒު) އާއި އާޔާ ނަސީމް އެވެ. އަންހެން ޑިވިޝަނަށް ފަހު ވަނީ ފިރިހެން އޯޕަން ޑިވިޝަނާއި މާސްޓާސް ޑިވިޝަނުގެ ފުރަތަމަ ބުރުގެ ހީޓުތައް ކުރިޔަށް ގެންގޮސްފަ އެވެ.\nSea Sports Rannamaari Challenge 2021: Raalhaa elhumuge anhen final ah Shaazu aai Aaya\nފިރިހެން އޯޕަން ޑިވިޝަނުގައި ފުރަތަމަ ބުރުގެ 12 ހީޓެއް ކުރިޔަށް ދިޔައިރު މާސްޓާސް ޑިވިޝަނުގައި ކުރިޔަށް ގެންދަން ނިންމާފައިވާ ހަ ހީޓުގެ ތެރެއިން ފަސް ހީޓެއް މިއަދު ވަނީ ކުރިޔަށް ގެންގޮސްފަ އެވެ.\nފިރިހެން އޯޕަންގެ ފުރަތަމަ ހީޓު ގައި އާދަމް މުއީން އިބްރާހިމް ވަނީ ރާއްޖޭގެ އެއްވަނަ ރާޅާއެޅުންތެރިޔާ އިސްމާއިލް ރަޝީދު (ސްމައިލޭ) އާ ރަނގަޅު ވާދައެއް ކޮށްފަ އެވެ. ސްމައިލީ މި ހީޓު ކާމިޔާބުކުރީ 0.1 ޕޮއިންޓުގެ ތަފާތުންނެވެ. ސްމައިލީ ހީޓުގެ އެއްވަނަ ހޯދީ 12.27 ޕޮއިންޓުންނެވެ. ސްމައިލީ މި ހީޓުގައި ނުވަ ރާޅަށް އެރިއިރު މުއީން އެރީ ފަސް ރާޅަށެވެ. ރާޅަކަށް އެންމެ ގިނަ ޕޮއިންޓު މި ހީޓުގައި ހޯދީ މުއީނެވެ. އޭނާގެ ހަތަރު ވަނަ ރާޅަށް ވަނީ 7.00 ޕޮއިންޓް ނަގައިފަ އެވެ. މިއީ ޕޮއިންޓް ދޭ މިންގަނޑުން ރާޅުގެ ކޮލިޓީއަށް ބަލާއިރު "ރަނގަޅު" ރާޅެކެވެ.\nއެންމެ ފަހުން ބޭއްވި 2019 ވަނަ އަހަރުގެ ގައުމީ މުބާރާތް ވެސް ކާމިޔާބު ކޮށް، ހަތް ފަހަރު ޗެމްޕިއަންކަން ހޯދާފައި ވާ އަދި ރާއްޖޭގެ ގައުމީ ޓީމުގެ ވެސް ކެޕްޓަން ހުސެއިން އަރީފް (އިބޫ) މިއަހަރުގެ މުބާރާތުގައި ބައިވެރިއެއް ނުވެ އެވެ.\nނަމަވެސް އޯޕަން ޑިވިޝަނުގައި، ރ. ރަސްމާދޫއަށް ނިސްބަތްވާ އިބޫގެ ކޮއްކޮ އަބްދުﷲ އަރީފާއި އޭނާގެ ދަރިފުޅު ކަޔާން އަބްދުﷲ އަރީފް ވަނީ ވާދަކޮށްފަ އެވެ. ހަތްވަނަ ހީޓުގައި އަބްދުﷲ އަރީފް ވަނީ 13.50 ޕޮއިންޓުން ހީޓު ކާމިޔާބު ކޮށްފަ އެވެ. އަދި ފުރަތަމަ ބުރުގެ ހީޓުތަކުން ރާޅަކަށް އެންމެ ގިނަ ޕޮއިންޓު ވެސް ހޯދީ އޭނާ އެވެ. އޭނާގެ ދެވަނަ ރާޅުގައި 8.0 ޕޮއިންޓް ހޯދި އެވެ. ޕޮއިންޓު ދޭ މިންގަނޑުން އަށަކާއި 10 އާ ދެމެދުގެ ޕޮއިންޓު ލިބޭ ރާޅަކީ "އެންމެ ރަނގަޅު" ދަރަޖައިގެ ރާޅެކެވެ.\nއަބްދުﷲ އަރީފްގެ ދަރިފުޅު، ކަޔާން އަށް ލިބުނީ އޭނާ ވާދަކުރި ހީޓް ހަތަރެއްގެ ތިންވަނަ އެވެ. މިއާ އެކު މި ޑިވިޝަނުގައި މާދަމާގެ ރެޕޯ ޗާޖް (ޕްލޭއޮފް) ބުރުގައި ކަޔާން ވާދަކުރާނީ މުހައްމަދު ޝުހާންއާ އެވެ. ޖޫނިއާ ބައިގައި ވެސް ކަޔާން ބައިވެރި ވެފައިވެ އެވެ. މިއީ ޕޮއިންޓުގެ ގޮތުން އޯޕަން ޑިވިޝަނުގެ ފުރަތަމަ ބުރުގައި އެންމެ ވާދަވެރިކޮށް ނިމުނު ހީޓެވެ. ހީޓް ކާމިޔާބުކުރި އަބްދުﷲ އަރުޝަދަށް ލިބުނީ 7.43 ޕޮއިންޓެވެ. ދެވަނައަށް ދިޔަ މުހައްމަދު ވިޝާލް އަލީ އަށް 6.60 ޕޮއިންޓު ލިބުނުއިރު ކަޔާން އަށް ލިބުނީ 6.53 ޕޮއިންޓެވެ. ހީޓުގެ ފުލަށް ދިޔައީ ރާއްޖޭގެ ރޭންކިންގެ ގަދަ 10 ގައި ވެސް ހިމެނޭ، ގދ. ގައްދޫ އިސްމާއިލް ޒަހީނެވެ. ޒަހީނަށް ލިބުނީ 5.50 ޕޮއިންޓެވެ.\nމިދިޔަ ފަހަރުގެ ރަނަރަޕް، ކ. ތުލުސްދޫއަށް ނިސްބަތްވާ، ރާއްޖޭގެ ގައުމީ ސާފިން ޓީމުގައި ވެސް ހިމެނޭ އަހުމަދު އަގީލް (އަންމަޑޭ) ވަނީ 12.37 ޕޮއިންޓް ހޯދައިގެން އޭނާ ވާދަކުރި ހީޓުގެ އެއްވަނަ ނަގައިފަ އެވެ.\nމިފަހުން ބޭއްވުނު ފަރަމަންތާ ޗެލެންޖުގެ ޖޫނިއާ ސާފިން ބައިގެ ޗެމްޕިއަންކަން ހޯދި މުހައްމަދު ޒަޔާން (ޗޮއްޕު) ވަނީ އޭނާ ވާދަކުރި ހީޓުގެ ދެވަނަ ނަގައިފަ އެވެ. މިދިޔަ އަހަރު އެމްއެސްއޭ އިން ބޭއްވި ގައުމީ ސާފިން ޓުއާގެ ދެކުނު ރާޅު ދަތުރުގެ ގައްދޫ ޕްރޯ މުބާރާތުގެ ޖޫނިއާ ބައިގެ ތިންވަނަ ހޯދި ޒަޔާނަށް ވަނީ މިދިޔަ އަހަރު އިންޓަނޭޝަނަލް ސާފިންގް އެސޯސިއޭޝަން (އައިއެސްއޭ)ގެ ފަރާތުން ސްކޮލާޝިޕެއް ވެސް ލިބުނެވެ. ފުރަތަމަ ފަހަރަށް ގައުމީ މުބާރާތުގައި 2019 ވަނަ އަހަރު ވާދަކުރިއިރު ޗޮއްޕުގެ އުމުރަކީ 14 އަހަރެވެ.\nމާސްޓާސް ޑިވިޝަނުގައި، އިބޫގެ އެއްބަނޑު އެއްބަފާ ތިން ބޭބެ ވަނީ ބައިވެރި ވެފަ އެވެ. މުހައްމަދު އަރީފް ވާދަކުރި ހީޓް ފަހެއްގެ ދެވަނަ ހޯދައިގެން ތިންވަނަ ބުރުން ޖާގަ ޔަގީން ކުރިއިރު، އޭނާއަށް ވުރެ ދެ ޕޮއިންޓް އިތުރަށް ހޯދައިގެން މި ހީޓް ނެގީ އަހުމަދު މައުރޫފެވެ. ހަސަން އަރީފާއި އިބްރާހިމް އަރީފް ވާދަކުރީ ފަހު ހީޓުގަ އެވެ. ދެބެން ވެސް 10.50 ޕޮއިންޓުން އެއްވަރު ވިއިރު، އެއްވަނައަށް ދިޔަ ސާފަރަކު ހޮވަން ބެލީ އެންމެ ގިނަ ޕޮއިންޓް ހޯދި ރާޅަށެވެ. ހަސަން އަރީފް ވަނީ އޭނާގެ ފަސްވަނަ ރާޅުގައި 6.33 ޕޮއިންޓް ސްކޯ ކޮށްފަ އެވެ.\nމި ޑިވިޝަނުގައި މިއަދު އެންމެ ގިނަ ޕޮއިންޓް ނެގީ ހަތަރުވަނަ ހީޓު ކާމިޔާބުކުރި އަހުމަދު ފަޔާޒެވެ. އޭނާ ވަނީ 8.66 ޕޮއިންޓު ސްކޯ ކޮށްފަ އެވެ. ފުރަތަމަ ހީޓް 7.10 ޕޮއިންޓުން އަބްދުލް ގަފޫރު އަލީ (ގައްބެ) ކާމިޔާބު ކުރިއިރު އަލީ ނިޔާޒް ދެވަނަ ހީޓް ކާމިޔާބުކުރީ 6.77 ޕޮއިންޓުންނެވެ.\nތިންވަނަ ހީޓުގައި ވާދަކުރަން ތިބި ތިން ބައިވެރިންގެ ތެރެއިން ހާޒިރުވީ ހަމައެކަނި އިސްމާއިލް މިގްލާލް (ކުޑަ އިއްސެ) އެވެ. މި ހީޓް އިތުރަށް ކުރިޔަށް ނުގެންގޮސް، ކުޑަ އިއްސެ އަށް ތިންވަނަ ބުރުން ސީދާ ޖާގައެއް ދިނެވެ. މާސްޓާސް ޑިވިޝަން މުޅިން އަލަށް 2019 ވަނަ އަހަރު ފެށިއިރު، ޑިވިޝަން ކާމިޔާބު ކުރި އަޒްލީ ނަސީމް މިއަދުގެ ހީޓަށް ހާޒިރު ނުވެވުމުން އޭނާ ވާދަ ކުރަން ޖެހޭނީ މާދަމާގެ ރެޕޯ ޗާޖް ބުރުގަ އެވެ.\nމި ދެ ޑިވިޝަނުގައި ވެސް ފުރަތަމަ ބުރުގެ ހީޓުތަކުގެ އެއްވަނަ އަދި ދެވަނައަށް ދިޔަ ސާފަރުންނަށް ތިންވަނަ ބުރުގެ ޖާގައެއް ލިބޭއިރު، ބާކީ ތިބި ހުރިހާ ސާފަރުން ވެސް ވާދަކުރާނީ ރެޕޯ ޗާޖް ބުރުގަ އެވެ. މި ބުރުގެ ހީޓްތައް ކާމިޔާބު ކޮށްގެން ތިންވަނަ ބުރުން ޖާގަ ލިބޭނެ އެވެ.\nލޯންގް ބޯޑާއި ސްޓޭންޑް އަޕް ޕެޑްލްބޯޑިން (އެސްޔޫޕީ) ގެ ހީޓުތައް މާދަމާ ވެސް ނުފަށާނެ އެވެ. ނަމަވެސް ފިރިހެން އޯޕަން ޑިވިޝަނާއި މާސްޓާސް ޑިވިޝަނުގެ އިތުރުން އަންހެން ޑިވިޝަނުގެ ފަހު ހީޓުތައް ކުރިޔަށް ގެންދާނެ އެވެ. މޫސުން ތަން ދޭނަމަ ފިރިހެން ޖޫނިއާ ބައިގެ ހީޓުތައް ވެސް ކުރިޔަށް ގެންދާނެ ކަމަށް އެމްއެސްއޭއިން ބުނެއެވެ. އަދި މާދަމާގެ ހީޓުތައް ހެނދުނު 7:30 އަށް ފަށަން ތައްޔާރު ވަމުން އަންނަ ކަމަށް އެ އެސޯސިއޭޝަނުން ބުނެއެވެ.\nމި އަހަރުގެ ރަންނަމާރި ޗެލެންޖުގެ ޓައިޓަލް އަދި މެއިން ސްޕޮންސަރަކީ ސީ ސްޕޯޓްސް އެވެ. ކޯ ސްޕޮންސަރުންނަށް އެސްޓީއޯ އާއި ޔޫރޯ ސްޓޯރު، އެޓޯލް އެޑްވެންޗާސް ޕްރައިވެޓް ލިމިޓެޑް އަދި ރާއްޖޭގެ ސާފް ގައިޑް އެސޯސިއޭޝަނެވެ. މީގެ އިތުރުން ޑިޖިޓަލް ޕާޓްނަރެއްގެ ގޮތުގައި އުރީދޫ ހަމަޖައްސާފައި ވާއިރު، ސެޓަޕް ޕާޓްނަރަކީ އިވެންޓް މޯލްޑިވްސް އެވެ. ބްރޯޑްކާސްޓިން ޕާޓްނަރަކަށް ޕީއެސްއެމް ހަމަޖައްސާފައި ވާއިރު އޮންލައިން މީޑިއާ ޕާޓްނަރަކީ "މިހާރު" އެވެ.


Ahnavee Nihan ah enme reethee kon kula eh thoa eve?\nރިޕޯޓު - ސުވާލަކާ ގުޅިގެން އިންޒާރު\nއަހަންވީ ނިހާނަށް އެންމެ ރީތީ ކޮން ކުލައެއްތޯއެވެ؟\nމަޖިލީހުގެ ބައެއް މެމްބަރުންނަށް ކުރެވޭ ކަރަޕްޝަންގެ ތުހުމަތު ތަކުގެ ވާހަކަ އާއްމުން ދަނީ ދައްކަމުން\nކ. މާލެ 26 މާރޗް 2017 | އާދީއްތަ 03:19 16,966\nޕީޕީއެމްގެ ޕީޖީ ލީޑަރު އަހުމަދު ނިހާން ހުސެއިން މަކިކު - ޓްވިޓަރ\nހަރުކަށި އިންޒާރުތަކާއި ގަދަ ބަސްތައް ބުނަމުން ގެންދިޔަ ނޫސް ކޮންފަރެންސްގައި ނޫސްވެރިއަކު ކޮށްލި އެންމެ ސުވާލަކުން އެހުރިހާ ކަމެއް އެކޮޅުކޮޅުން ޖެހިގެން ދިޔަ މަންޒަރު ފެނިގެން ހިނގައްޖެއެވެ.\nކުރިމަތިވެފައި އޮތް ރައްޔިތުންގެ މަޖިލީހުގެ ރައީސްގެ މަގާމުގައި ހުންނެވި މަސީހުގެ އިތުބާރު ނެތް ކަމުގެ މައްސަލައަށް ވޯޓަށް އެހުމަށް ވަގުތުން ކުޑަތަންވަމުން ދަނިކޮށް ހޮނިހިރު ދުވަހު މެންދުރުފަހު ޕީޕީއެމްގެ ރައީސް ޔާމީން ފެކްޝަނުން ދަރުބާރުގޭގައި ބޭއްވި ނޫސްވެރިންގެ ބައްދަލުވުން ފެށިގެން ދިޔައީ ގަދަފަދަ ކަމާ ހަރުކަށި ކަމާއެކު މީހުންގެ ހިތުގައި ނުތަނަވަނަސްކަމާއި ބިރުވެރިކަން އުފެއްދުމުގެ ބަސްތަކަކުންނެވެ.\nމިބޭފުޅުން މަސީހްއާ ދެކޮޅަށް ވޯޓު ދޭން ޖެހޭނީ އެބޭފުޅުންގެ އިނގިލިތައް ބުރިކޮށްފައެވެ.\n27 ވަނަ ދުވަހު އިދިކޮޅު ފަރާތްތައް ކަފުން ވެގެން ދާނެއެވެ.\nރައީސް މައުމޫނު ޕީޕީއެމްގެ ރައީސް ކަމުން ދުރުކުރާނަމެވެ.\nވޯޓަށްފަހު އިދިކޮޅު ފަރާތްތައް ރޫޅިގެންދާނެއެވެ.\nވާހަކަ ދެއްކެވި ކޮންމެ މެމްބަރަކުވެސް އެ މެމްބަރަކަށް ވިދާޅު ވެވުނު އެންމެ ގަދަ ބަހެއް ވިދާޅުވެވޭތޯ އުޅުއްވި ކަހަލައެވެ.\nއާރާބާރާއި ނުފޫޒު އޮތްކަން ދައްކަމުން ގަދަބަސްތައް ބުނަމުން ގެންދިޔަ ނޫސްކޮންފަރެންސްގައި ރާއްޖެޓީވީގެ ޒުވާން ނޫސްވެރިޔާ އަހްމަދު އަޒްމޫނު ކޮށްލީ އެންމެ ސުވާލެކެވެ.\nސުވާލުގައި އަޒްމޫނު އަހަނީ، ފަޅުރައްތަކެއް މެމްބަރުންނަށް ރިސޯޓު ހަދަން ދެއްވައިގެން އެކަމުގައި މެމްބަރުން ތާށިވެފައި ތިއްބެވި ކަމުގެ ތުހުމަތު ރައްޔިތުން ކުރަމުންދާ ވާހަކަ އިވޭ ކަމަށާއި އެކަމުގެ ހަގީގަތަކީ ކޮބާތޯއެވެ؟\nސުވާލާއެކު މަސްރަހް މުޅިން ބަދަލުވެއްޖެއެވެ. އިއްޒަތްތެރި މެމްބަރުންގެ އިއްޒަތުގެ މަތިން ހަނދުމަފުޅު ނެތި އަޑުފުޅު ވީއްލޭން ފަށައިފިއެވެ. ލީޑަރު އިންނަވާ، ސުވާލައް ފުރުސަތު ދިނުމަށް އެދިވަޑައިގަންނަވާ މަންޒަރުވެސް ފެނިގެން ދިޔައެވެ.\nސުވާލު ނިމުމާއެކު އެހެރަ އަންނަން ފެށީ އިންޒާރުގެ ބަސްތަކެވެ. ޕާލިމެންޓަރީ ގުރޫޕްގެ ނިހާނުގެ ފަރާތްފުޅުން ވަރަށް ހިތްޕުޅު ހަމަނުޖެހުނު ތަން ފެނިގެން ދިޔައެވެ. އެންމެ ފަހުން ކޯފާ އިސްކުރައްވާ، އަޒްމޫނަށް ކޯޓުން ބައްދަލު ކުރަން އިންޒާރު ދެއްވި ވާހަކަ ވިދާޅުވެއްޖެއެވެ. ނިހާނުގެ ހަރުކަށި ބަސްތަކުން އަދި ނިންމާލެއްވީ އެއް ނޫނެވެ. އެ ވަލުގައި ހިއްޕަވަން އެހެން އިއްޒަތްތެރި މެމްބަރަކަށްވެސް ފުރުސަތު ދެއްވިއެވެ. އިއްޒަތްތެރި މެމްބަރު އަލީ އާރިފް އަދި އިންނެވީ މާ ބޮޑަށް އެ ސުވާލަށް ކޯފާވެފައިކަން ހާމަވެއްޖެއެވެ. ތިއައީ ކޮންތަނަކުން އައިސް ހުރި ނޫސްވެރިއެއްތޯވެސް ސުވާލު ކުރައްވައިފިއެވެ. މިއީ ރާއްޖެޓީވީގެ ނޫސްވެރިއެކޭ ދެންނެވުމުން ރުންކުރު ގޮތަކަށް މިހާރު ތިސުވާލު ކުރަން މާ ލަސްވެއްޖޭވެސް ވިދާޅުވެއްޖެއެވެ.\nކޮންމެ އަކަސް މި ސުވާލު ވެގެން ދިޔައީ ނޫސް ކޮންފަރެންސްގައި ނޫސްވެރިންގެ ފަރާތުން އެބޭފުޅުން އުއްމީދު ކުރެއްވި ކަހަލަ ސުވާލަކަށް ނޫނެވެ. އެބޭފުޅުން ފަހަރުގައި ހީފުޅު ކުރެއްވީ ނިހާނަށް އެންމެ ރީތީފުޅުވަނީ ކޮން ކުލައެއްތޯއޭ ދަންނަވާނެ ކަމަށެވެ. އަލީ އާރިފަށް އެންމެ މީރީ ކޮން އެއްޗެއްތޯ ނުވަތަ އެންމެ ވަޑައިގަންނަވާ ހިއްޕުޅުވަނީ ކޮން ގައުމަކަށްތޯ ބާވަތަކުގެ ސުވާލު ތަކެއް ކުރާނެ ކަމަށް ވެދާނެއެވެ.\nދަންވަންތޯއެވެ. ސުވާލު މިކުރަނީ ނޫސްވެރިންނެވެ. ސުވާލު މި އަމާޒުވަނީ ރައްޔިތުންގެ މަޖިލީހުގެ މެމްބަރުންނަށެވެ. މުސާރައާއި އިނާޔަތްތައް ހޯއްދަވަނީ ދައުލަތުންނެވެ. ދައުލަތައް ފައިސާ ލިބެނީ ރައްޔިތުންގެ އަތުން ނަގާ ޓެކްސް އިންނެވެ. އެހެން ކަމަށްވާނަމަ، ހިތްޕުޅާވާހާ ސުވާލުތަކަށް އުއްމީދު ކުރެއްވުމަކީ ހަރުދަނާ ސިޔާސީ މީހުންގެ ގޮތެއް ކަމަށް ބަލައިގަންނަން ދައްޗެވެ.\nއަދި ދަންނަވަން ހުރި ވަރަށް ގިނަ ސުވާލުތައް އެބަހުއްޓެވެ. މާލެއާއި ހުޅުމާލޭން މެމްބަރުން ގޯތި ބައްލަވައިގަންނަ ވާހަކައާއި ބިންތައް މެމްބަރުންނަށް ލިބޭ ވާހަކައާއި، އެސްޓީއޯ އިން ތެޔޮ ބައްލަވައިގަނެގެން ފެނަކައަށް ތެޔޮ ވިއްކާ މެމްބަރުންގެ ވާހަކައާއި، ސަރުކާރުގެ ބޮޑެތި މަޝްރޫއުތައް މެމްބަރުންނަށް ލިބޭ ވާހަކައާއި، ރިޝްވަތު ބަހާ ވާހަކައާއި، އަދީބު އަތްޕުޅުން ގަނޑުކޮށް ފައިސާ ނެންގެވި މެމްބަރުންގެ ވާހަކައާއި މިހެން ގޮސް އެތައް އެތައް ވާހަކަތަކަކާ ގުޅޭ ސުވާލުތައް ނޫސްވެރިން ކުރާނެއެވެ. ޖަވާބު ލިބެންދެން އެސުވާލު ތައް ކުރާނެއެވެ. ކޯޓަށް ވަޑައިގަންނަވާށެވެ. ކޯޓުން އަދަބުވެސް އެ ނޫސްވެރިންގެ މައްޗަށް މަތި ކުރެވިދާނެއެވެ. އެ ސުވާލު ކުރި ނޫސްވެރިޔާއަށް އިންޒާރު ދީގެން ނުވަތަ އޭނާއަށް އަދަބު ދީގެން މަންޒަރުން އެ ނޫސްވެރިޔާ ގެއްލުވާލެވިވެސް ދާނެއެވެ. މިހާރުވެސް މިއުޅެނީ ނޫސްވެރިއަކަށް ވީ ނުވީއެއް ނޭނގިގެންނެވެ. އެކަމަކު އެކަކު ގެއްލޭއިރަށް އަނެކަކު އަނެކަކު އަންނާނެއެވެ. ރައްޔިތުންގެ ހިތްތަކުގައި އުފެދިފައިވާ ސުވާލުތަކައް ޖަވާބު ހޯދައިދޭން މަސައްކަތް ކުރުމަކީ ނޫސްވެރިންގެ ޒިންމާއެކެވެ. އެ ޒިންމާ އަދާ ކުރުމަށް ފަސް ނެޖެހޭ އަޒްމޫނު ފަދަ ކިތަންމެ ނޫސްވެރިންނަކާ ބައްދަލުވާނެއެވެ.\nރައްޔިތުންގެ ހިތުގައި މި އުދާސްތައް އުފެދިފައިވާ މިންވަރު ހާމަވެގެން ދިޔައީ ޒުވާން ނޫސްވެރިޔާ އަޒްމޫނު މި ސުވާލު ކުރުމުންނެވެ. ސުވާލު ކުރުމުން ޒުވާން ނޫސްވެރިޔާއަށް އާރު ބާރު އޮތް ފަރާތުން ދެއްވީ އިންޒާރެވެ. އެކަމަކު ދަންނަވަންތޯއެވެ. ބާރެއްނެތް އާއްމު ރައްޔިތުންގެ ތައުރީފް އެ އިންޒާރާއެކު އަޒްމޫނަށް އޮހެނީއެވެ.\nSalute @Raajje_tv journalist @azmoon_ahmed Very brave to ask PPM MPs about their corruption. Stealinganation. Mi noon dhaurakah pic.twitter.com/nw33NI84ju\n— Luke (@Lucasjalyl) March 25, 2017


Covid-19: America In Maruvaa Meehunge Adhadhu Madhuvejje - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 13 ގަޑިއިރު ކުރިން\nކޮވިޑް-19: އެމެރިކާ އިން މަރުވާ މީހުންގެ އަދަދު މަދުވެއްޖެ\n9 މަސް ކުރިން ( ޖޫން 1, 2020 )\nކޮވިޑް-19 ޖެހިގެން އިއްޔެ އެމެރިކާ އިން މަރުވެފައި ވަނީ 638 މީހުން ކަމަށް ތަފާސް ހިސާބުތަކުން ދައްކައިފިއެވެ. އިއްޔެ އަކީ ފާއިތުވި ހަދުވަސް ތެރޭގައި އެމެރިކާ އިން އެންމެ މަދުން މީހުން މަރުވި ދުވަހެވެ.\nއިއްޔެ އެމެރިކާ އިން ކޮވިޑް-19 އަށް ފައްސިވި މީހުންގެ އަދަދު ވެސް ވަނީ މަދުވެފައެވެ. އިއްޔެ އެމެރިކާ އިން ކޮވިޑް-19 އަށް ފައްސިވެފައި ވަނީ 20350 މީހުންނެވެ. އިއްޔެ އަކީ ފާއިތުވި ފަސް ދުވަސް ތެރޭގައި އެމެރިކާ އިން އެންމެ މަދުން މީހުން ފައްސިވި ދުވަހެވެ.\nއެމެރިކާ އިން މިހާތަނަށް 1,837,170 މީހުންނަށް ކޮވިޑް-19 ޖެހި 106,195 މީހުން ވަނީ މަރުވެފައެވެ. އެމެރިކާގައި ބަލި ޖެހުނު މީހުންގެ ތެރެއިން މިހާތަނަށް ބަލިން ރަނގަޅުވީ 599,867 މީހުންނެވެ.\nއެމެރިކާގެ ވަކިވަކި ސްޓޭޓްތަކަށް ބަލާއިރު އެންމެ ފުރަތަމަ ކޮވިޑް-19 ޖެހިގެން މީހަކު މަރުވި ވޮޝިންޓަންގެ ހާލަތު މިހާރު އަންނަނީ ވަރަށް ބޮޑަށް ރަނގަޅު ވަމުންނެވެ. އިއްޔެ ވޮޝިންޓަނުން އެއްވެސް މީހަކު ކޮވިޑް-19 ޖެހިގެން މަރުވެފައެއް ނުވެއެވެ.\nއެމެރިކާ ފުލުހުން ޖޯޖް ފްލޮއިޑް ނަމަކަށް ކިޔާ ކަޅު ނަސްލުގެ މީހަކު މަރާލުމާއި ގުޅިގެން ގިނަ ސްޓޭޓްތަކެއްގައި މިހާރު ވަރުގަދަ މުޒާހަރާތައް ދަނީ ކުރަމުންނެވެ. މި މުޒާހަރާތައް ކުރަމުން މިދަނީ ކޮވިޑް-19 އާއި ގުޅިގެން އެމެރިކާގެ ގިނަ ސްޓޭޓްތަކުގައި އެޅި ފުރަބަންދުގެ ފިޔަވަޅުތަކަށް ލުއިތައް ދެމުން ދަނިކޮށެވެ. މުޒާހަރާތަކުގެ ސަބަބުން ކޮވިޑް-19 އިތުރަށް ފެތުރިގެން ދިއުމުގެ ބިރު މިހާރު ވަނީ ވަރަށް ބޮޑުވެފައެވެ.\nއެމެރިކާގެ ސްކޫލްތައް ހުޅުވާލަން މިހާރު ތައްޔާރުވަމުން ދިޔަ ނަމަވެސް ގިނަ ބެލެނިވެރިން ގެންދަނީ އެކަމާ ކަންބޮޑުވުން ފާޅުކުރަމުންނެވެ.\nކޮވިޑް-19: ހުޅުމީދޫގައި އެޅި ފިޔަވަޅުތައް އިތުރު ހަފްތާއަކަށް ދަންމާލައިފި\nނިޔާވެގެން އައިޖީއެމްއެޗަށް ގެންދިޔަ މީހަކު ކޮވިޑަށް ފައްސި!\nކޮވިޑްގެ ތިން ވަނަ ރާޅަށް ނުސިހި ސިފައިން އަދާކުރާ ދައުރު މުހިންމު: މާރިޔާ


Messi ge lan'dun Argentina in Brazil balikohfi | Mihaaru\nދުނިޔޭގެ ކުޅިވަރު / ބްރެޒިލް ގައުމީ ޓީމް\nމެސީގެ ގޯލުން އާޖެންޓީނާ އިން ބްރެޒިލް ބަލިކޮށްފި\nމެސީ އަށް މެޗުގެ ޓްރޮފީ ހަވާލުކުރަނީ. --ފޮޓޯ: އޭއެފްޕީ\n16 ނޮވެމްބަރ 2019 - 07:52\nރިޔާޒް (ނޮވެމްބަރު 16) – ސަސްޕެންޝަނަށް ފަހު އެނބުރި އައިސް ލިއޮނަލް މެސީ ކުޅުނު ފުރަތަމަ މެޗުގައި ޖެހި ލަނޑާ އެކު ރޭ ސައުދީ އަރަބިއާގައި ވާދަވެރި ބްރެޒިލް އަތުން 1-0 އިން އާޖެންޓީނާ މޮޅުވެއްޖެ އެވެ.\nމި ސަސްޕެންޝަނަކީ ޖުލައި މަހު އޮތް ކޮޕާ އެމެރިކާގެ ސެމީ ފައިނަލުން ބްރެޒިލް އަތުން އާޖެންޓީނާ ބަލިވުމުން މެސީ ދެއްކި ވާހަކަތަކާ ގުޅިގެން ކުރިމަތިވި ތިން މަހުގެ ސަސްޕެންޝަކެވެ. އޭނާ އޭރު ބުނީ ދެކުނު އެމެރިކާ ފުޓްބޯޅަ ފެޑެރޭޝަން އޮތީ ކޮރަޕްޓްވެފައި ކަމަށެވެ.\nރިޔާޒްގެ ކިންގް ސައުދު ޔުނިވާސިޓީ ސްޓޭޑިއަމުގައި ކުޅުނު މެޗުގައި މެސީ ލަނޑު ޖެހީ 13 ވަނަ މިނެޓުގައި އޭނާ ފޮނުވާލި ޕެނަލްޓީއެއް ބްރެޒިލްގެ ގޯލްކީޕަރު އެލިސަން ބެކާ މަތަކޮށް ފޮނުވާލި ވަގުތު އަލުން ގޯލަށް ވައްދާލައިގެންނެވެ. އޭގެ ތިން މިނެޓު ކުރިން ބްރެޒިލްގެ ގެބްރިއަލް ޖީސުސް އަތުން ޕެނަލްޓީއެއް ބޭކާރުވި އެވެ. އަނިޔާގެ ސަބަބުން ބްރެޒިލްގެ ނޭމާ މި މެޗުގައި ނުކުޅެ އެވެ. އެކަމަކު ޗެމްޕިއަންސް ލީގުގައި ދާދި ފަހުން ހެޓްރިކެއް ހެދި ރެއާލް މެޑްރިޑުގެ އުމުރުން 18 އަހަރުގެ ފޯވާޑް ރޮޑްރީގޯ ވަނީ އޭނާގެ އަލަތު މެޗު ބްރެޒިލަށް ރޭ ކުޅެދީފަ އެވެ.\nޔޫރޯ އާއި އޭޝިއަން ކަޕުގެ ކޮލިފައިން ކުރިއަށްދާތީ ދެކުނު އެމެރިކާގެ ގައުމުތަކުން މި އިންޓަނޭޝަނަލް ބްރޭކުގެ ބޭނުން ހިފަނީ އަންނަ މާޗުގައި ފަށާ ވޯލްޑް ކަޕް ކޮލިފައިން އަށް ތައްޔާރުވާށެވެ. އާޖެންޓީނާ އަށް ދެން އޮތީ ހޯމަ ދުވަހު އުގުރުއޭއާ ދެކޮޅަށް އިޒްރޭލުގެ ތެލް އަވީވްގައި ކުޅޭ މެޗެކެވެ. އެކަމަކު ސަލާމަތީ ގޮތުން ރައްކާތެރިނުވާތީ އެ މެޗު ކެންސަލްވުމުގެ ފުރުސަތު އެބައޮތެވެ.\nބްރެޒިލުން ނުކުންނާނީ އަންގާރަ ދުވަހު އަބޫ ދާބީގައި ދެކުނު ކޮރެއާއާ ދެކޮޅަށެވެ. ކޮޕާ އެމެރިކާ ކާމިޔާބުކުރި ފަހުން ބްރެޒިލް ކުޅުނު ފަސް މެޗުން ވެސް ބަލިވެފައިވާތީ އަހަރު ނިންމާލުމުގެ ކުރިން މޮޅެއް ހޯދަން ކޮރެއާ މެޗުގެ މުހިއްމުކަން ބޮޑެވެ.\nބްރެޒިލް ގައުމީ ޓީމް އާޖެންޓީނާ ފުޓްބޯޅަ ޓީމް ލިއޮނަލް މެސީ\nމެސީގެ ރިޕްލޭސްމެންޓަކަށް އާޖެންޓީނާއިން ވާނީ ކާކުބާ؟\nމަރުހަބާ މެސީ. ފުރަތަމަ ބައިންއަޤުވާމީ ތަށި. މެސީ އިޒް ދަ ބެސްޓް\nމިއީ ބައިނަލް އަޤްވާމީ ތަށްޓެއްނަމަ މިހާރު މެސީ އެތަށް ތަށްޓެއް ހޯދައިފި. ފީފާއިން ޤަބޫލުކުރަނީ ވާރލްޑް ކަޕް، ކޮންމެ ބައްރެއްގައި އެ ބައްރުގެ ޓީމްތައް ބައިވެރިވެގެން ކުޅޭ މުބާރާތްތައް (ޔޫރޯ، ކޮޕަ އެމެރިކާ، އެފްރިކަން ކަޕް އޮފް ނޭޝަންސް، އޭޝިޔަން ކަޕް އަދި ނޯތް އެމެރިކާގެ ޓީމްތައް ކުޅޭ މުބާރާތް). މެސީވަނީ ޔޫތް ވާރލްޑް ކަޕްވެސް ހޯދާފައި. ފުޓްބޯޅަޔަކީ ޓީމް ގޭމެއް. އެކަން ދަންނަންޖެހޭ.\nއާޖެންޓީނާގެ ކުޅުން ވަރައް ހަބޭސް ހާއްސަކޮށް އެޓޭކްތައް ވަރައް ފުރިހަމަ..\nމެސީ އެންޑް އާޖެންޓީނާ އިޒްދަ ބެސްޓް.\nއޯލްމޮސްޓް ދަ ވޯސްޓް.


Saif ge mi photo feni kareena ah hii dhevihje – Iru\nކަރީނާ ކަޕޫރް ޙާން، އޭނާގެ ފިރިމީހާ ސައިފް އަލީ ޙާންގެ ޓީން އޭޖުގައި ބައްޕަ މަންސޫރު އަލީ ޙާން ޕަތައުޑީ އާއެކު ނަގާފައިވާ ފޮޓޯއެއް އިންސްޓާގުރާމުގެ ސްޓޯރީގައި ހާޓް އެމޯޖީ ތަކަކާއި އެކު ހިއްސާކޮށްފިއެވެ.\nސައިފްއަކީ މަންސޫރު އަލީ ޙާން ޕަތައުޑީ އާއި ޝަރްމިލާ ޓަގޯރޭ ގެ ފިރިހެން ދަރިފުޅެވެ. އަދި ސައިފް ވަނީ 2011 ނިކުތް އޭނާގެ ފިލްމު “އޭގެންޓް ވިނޯދް” އޭނާގެ ބައްޕައަށް ނިސްބަތްކޮށްފައެވެ. ހިންދުސްތާނީ ޓައިމްސްއަށް ދިން އިންޓަވިއުއެއްގައި ސައިފް ބުނެފައިވަނީ އޭނާގެ ބައްޕަ ކޮޕީކޮށްފައި އެކްޓުކުރަން ބޭނުންކަމަށާއި ނަމަވެސް މަންމަ(ޝަރްމިލާ) ބުނާގޮތުގައި ރަންބީރު ކަޕޫރާއި އެ ރޯލު މާގުޅޭނެކަމަށެވެ.\nސައިފްގެ ބައްޕައަށް ނިސްބަތްވާ ޕެލެސްއެއްކަމުގައިވާ ޕަތައުޑީ ޕެލެސްގައި ސައިފް އާއި ކަރީނާ ވަނީ ކުޑަ ދުވަސްކޮޅަކަށް އުޅެފައެވެ. ނަމަވެސް ސައިފް ބުނާގޮތުގައި މިހާރު އެ މެންޝަން 800 ކަރޯރްއަށް އޭނާ ގަތެފައިވާނެކަމަށެވެ. ނަމަވެސް އޭނާ އަތުގައި އެއްވެސް ޓުރާންސެކްޝަންއެއް މިހާރު ނެތްކަމަށެވެ. ސައިފް ބުނިގޮތުގައި އެތާގައި އޭނާގެ ކާފައާއި މާމަ ވަޅުލެވިފައިވާނެކަމަށާއި އަދި އޭނާގެ މަންމަވެސް އެތާގައި އުޅުނީ ވަރަށް އުފަލުންކަމަށާއި އަސްލު، އެތަނަކީ ޕްރައިސްލެސް ތަނެއްކަމަށެވެ.


ގައުމުތަކާ އޮންނަ ގުޅުމަަށް ރާއްޖެއިން އިސްކަންދޭނެ: ޝާހިދު – Haftha\nގައުމުތަކާ އޮންނަ ގުޅުމަަށް ރާއްޖެއިން އިސްކަންދޭނެ: ޝާހިދު\nދޭދޭ ގައުމުތަކާ އޮންނަ ގުޅުންތައް ހަރުދަނާކުރުމަށް ދިވެހި ސަރުކާރުން އަބަދުވެސް މަސައްކަތް ކުރާނެ ކަމަށް ފޮރިން މިނިސްޓަރ އަބްދުﷲ ޝާހިދު ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ އދ.ގެ ޗާޓަރު އެކުލަވާލިވާ 75 އަހަރު ފުރުމުގެ މުނާސަބަތުގައި ދެއްވި ޚާއްސަ މެސެޖުގައެވެ.\nމި މެސެޖްގައި މިނިސްޓަރ ޝާހިދު ވިދާޅުވީ އދ. ޗާޓަރުގެ ސަބަބުން ގައުމުތަކުގެ ކުޑަބޮޑުމިނަށް ބެލުމެއް ނެތި ހުރިހާ ގަމުތަކަކަށް އެއް ހަމައެއްގައި އަޑުއުފުލުމުގެ ގާބިލްކަން ލިބިގެން ހިނގައްޖެ ކަމަށެވެ. އަދި ދުނިޔެއަށް ދިމާވެފައިވާ ތިމާވެށީގެ މައްސަލަތަކާއި، ދެމެހެއްޓެނިވި ތަރައްގީއާއި ގުދުރަތީ ކާރިސާތައް ފަދަ އެކިއެކި ގޮންޖެހުންތަކުން އަރައިގަތުމަށް އދ.ގެ މެމްބަރު ގައުމުތަކުން ގުޅުން އިތުރަށް ހަރުދަނާކުރުމަށް މިނިސްޓަރ ޝާހިދު ގޮވާލެއްވިއެވެ.\nއދގެ ޗާޓަރުގައި ސޮއިކުރެވުނީ 1945 ވަނަ އަހަރުގެ ޖޫން މަހުގެ 26 ވަނަ ދުވަހު އެމެރިކާގެ ސެންފްރެންސިސްކޯގައި ބޭއްވުނު ޔުނައިޓެޑް ނޭޝަންސް ކޮންފަރެންސް އޮން އިންޓަރނޭޝަނަލް އޯގަނައިޒޭޝަން އަށްފަހުއެވެ. އަދި ޗާޓަރަށް އަމަލުކުރަން ފެށުނީ 1945 ވަނަ އަހަރުގެ އޮކްޓޯބަރު މަހުގެ 24 ވަނަ ދުވަހުއެވެ.\nޗާޓަރުގެ ދަށުން އދ. އަށް މަތިކޮށްފައިވަނީ ބައިނަލްއަގްވާމީ ސުލްހަ ބެލެހެއްޓުމާއި، އިޖުތިމާއީ ކުރިއެރުމަށް މަސައްކަތްކޮށް ދިރިއުޅުމުގެ ފެންވަރު ރަނގަޅުކުރުމާއި، ބައިނަލްއަގްވާމީ ގާނޫނުތައް ހަރުދަނާކޮށް، އިންސާނީ ހައްގުތައް ކުރިއެރުވުމަށެވެ.


MPL in dhanavaru hidhumayi deyn nagaa 30% ge surcharge kandaalanee\nމާލެ ވިޔަފާރި ބަނދަރު: ރޭގަނޑު 23:30 އިން ހެނދުނު 7:30 އަށް ނަގަމުންދާ ފީ އުވާލަން ވަނީ ނިންމާފަ -- ފޮޓޯ: އަވަސް\nމާލެ ވިޔަފާރި ބަނދަރުން ދަންވަރު ގަޑީގައި ހިދުމަތް ދޭން، މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ނަގަމުން ގެންދާ، 30 ޕަސެންޓުގެ ޗާޖު ކަނޑާލަން ނިންމައިފި އެވެ.\nއެމްޕީއެލް އިން ކޮށްފައިވާ އިއުލާނެއްގައި ބުނި ގޮތުގައި އެ ކުންފުނިން ފޯރުކޮށްދޭ ހިދުމަތް ދޭން ރޭގަނޑު 23:30 އިން ހެނދުނު 7:30 އަށް ނަގަމުން ދިޔަ 30 ޕަސެންޓުގެ ސާޗާޖު މި މަހުގެ 13 ވަނަ ދުވަހުން ފެށިގެން ކަނޑާލަން ނިންމާފައިވާ ކަމަށެވެ. އަދި މި ކުންފުނީގެ ބެލުމުގެ ދަށުގައިވާ ބަނދަރު ތަކުން ނަގާ ހޭންޑްލިން އަދި ވޯފޭޖް ޗާޖުތައް އެ މުއްދަތުން ފެށިގެން ބަދަލު ގެންނަން ނިންމާފައިވާ ކަމަށެވެ.\nއެ ކުންފުނީގެ ހެޑް އޮފް ކްލިއަރެންސް އަހުމަދު އިނާން އަވަސް އަށް މިއަދު ވިދާޅުވި ގޮތުގައި މި ބަދަލު ގެންނަން ނިންމީ އެ ކުންފުނިން މި ސާޗާޖު ނަގާތީ ބައެއް އެޖެންޓުން މި ފީ ނަގާ ކަމަށް ބުނެ، އިތުރު ގިނަ ފީތަކެއް ނަގަމުންދާތީ ކަމަށެވެ. އަދި މި ބަދަލުގެ ގެނައުމާއެކު ޝިޕިން އެޖެންޓުން އެކި ނަންނަމުގައި ވިޔަފާރިވެރިންގެ އަތުން ނަގާ ފީތައް ނަގަން ޖެހޭ ސަބަބެއް ނުވިސްނޭ ކަމަށް އޭނާ ވިދާޅުވި އެވެ.\n"މި ފީ [30 ޕަސެންޓުގެ ސާޗާޖު] އާ ވިއްދަތި ފީތައް ނަގަނީ. ބައެއް އެޖެންޓުން ޑެލިވަރީ އޯޑާ [ޝިޕްމަންޓް] އަކަށް އެބަ ނަގާ 63 ޑޮލަރު ވަރު ވެސް. މީގެ އިތުރުން އެހެން ގިނަ ނަން ނަމުގައި ފީތައް ނަގަމުންދޭ. އެހެންވެ، މި އުވާލުމުން މިހާރު އެކަން ހުއްޓެން ވާނެ ކަމަށް ދެކެނީ،" އިނާން ވިދާޅުވި އެވެ.\nއޭނާ އިތުރަށް ވިދާޅުވި ގޮތުގައި ސާޗާޖު އުވާލުމާއެކު އެމްޕީއެލްގެ އާމްދަނީ އިން ބައެއް ގެއްލިގެންދާނެ ކަމަށާ، އެހެންވެ އެކަން ފޫބައްދަން ބަދަލު ތަކެއް ގެންނަން ނިންމާފައިވާ ކަމަށެވެ.\n"އެހެންވެ އަޅުގަނޑުމެން މިހާރުވާނީ ވޯފޭޖް ޗާޖު ހަތް ޕަސެންޓް ބޮޑުކޮށްފަ. މި ބަދަލުގެ ސަބަބުން ވިޔަފާރިވެރިންނަށް އިތުރު ދައްޗެއް ނާންނާނެ. މި ފީ ސީދާ ދައްކަން ޖެހޭނީ އެމްޕީއެލްއަށް. އެހެން ފަރާތެއް މެދުވެރިކޮށް ދައްކަން ޖެހޭ ފީއެއް ނޫން މިއީ،" އިނާން ވިދާޅުވި އެވެ.\nވިޔަފާރި ބަނދަރުން ފީތައް ނެގުމުގެ މައްސަލަ ފެންމަތި ވެގެން ދިޔައީ އަވަސް އޮންލައިންގައި "ރާއްޖޭން ބޭރުކޮށްލާ ވިޔަފާރީގެ ބޮޑު" އަދަދުގެ ނަމުގައި އާޓިކަލްއެއް ޖެހުމާ ގުޅިގެންނެވެ. މި އާޓިކަލްއަށް އިންޓަވިއު ދިން، ވިޔަފާރިވެރިން ބުނެފައިވާ ގޮތުގައި ޑެލިވަރީ އޯޑަރު ދޫކުރަން ބޭރުގެ ޝިޕިން އެޖެންޓުން ނަގާ ފީތަކުގެ ސަބަބުން އެ މީހުންގެ އަތުން ބޮޑު އަދަދެއް ހޭދަވެ އެވެ. ލަފާ ކުރެވިފައިވާ ގޮތުގައި މި ފީތަކުގެ ގޮތުގައި ރާއްޖޭން ބޭރު ކުރާ ފައިސާގެ އަދަދު އަހަރެއްގެ މައްޗަށް ބަލާނަމަ 130 މިލިއަން ޑޮލަރަށް ވުރެ މަދެއް ނުވާނެ އެވެ.\nބްރިޖަށް އިންޑިއާއިން 400 މިލިއަން ޑޮލަރުގެ ލޯނު ދީފި


އައިފޯން 8 ޕްލަސް ފަޅައިގެންދާ މައްސަލައެއް ފެންމަތިވެއްޖެ | Fuvahmulahcity\nއައިފޯން 8 ޕްލަސް ފަޅައިގެންދާ މައްސަލައެއް ފެންމަތިވެއްޖެ\n1 އަހަރު ކުރިން September 30, 2017 Mohamed Ninaaz0ޚިޔާލު\nއެޕަލް އިން އެންމެ ފަހުން ނެރުނު އައިފޯން ސީރީޒްގެ ތެރެއިން އައިފޯން 8 ޕްލަސް ފަޅައިގެންދާ މައްސަލަތަކެއް ކުރިމަތިވެ އެޕަލް ކުންފުނިން އެކަން ބަލަމުން އަންނަ ކަމަށް ހަބަރުތައް ބުނަން ފަށައިފިއެވެ.\nރިޕޯޓްތައް ބުނާގޮތުގައި، އެޕަލް އައިފޯން 8 ޕްލަސްއަށް މިހެން ދިމާވެގެން އުޅޭ ސަބަބެއް އަދި އެޕަލް ކުންފުންޏަކަށްވެސް ހޯދިފައެއް ނުވެއެވެ. އެގޮތުން މިހާރު މިހާތަނަށް އައުފޯން 8 ޕްލަސް ފަޅައިގެން ދެ މައްސަލައެއް އެ ކުންފުންޏަށް ވަނީ ހުށަހަޅާފައެވެ.\nފުރަތަމަ އެފަދަ މައްސަލައެއް ފެނިފައި ވަނީ ޓައިވާން މީހެއް ގަތް ފޯނަކުންނެވެ. އެ ފޯނުގެ ވެރިފަރާތާއި ހަވާލާދީ ރިޕޯޓްތައް ބުނާގޮތުގައި، އެ ފޯނާއި އެކު ލިބުނު އެޑަޕްޓަރާއި ކޭބަލް ބޭނުންކޮށްގެން ޗާޖް ކުރަނިކޮށް އެ ފޯނު ފަޅައިގެން ދިޔައީއެވެ. އެއީ އެ މީހާ އެ ފޯނު ގަތްތާ ފަސް ވަނަ ދުވަހުއެވެ. އެކަން ދިމާވީ އޭނާ ޗާޖަށް ޖެހިތާ ތިން މިނިޓްވެސް ނުވަނީސްކަމަށް ރިޕޯޓްތައް ދަނީ ބުނަމުންނެވެ.\nމިގޮތަށް އައިފޯން 8 ޕްލަސް ފަޅައިގެންދާކަަމަށް ބުނެ ދެ ވަނަ ރިޕޯޓްކޮށްފައި ވަނީ ޖަޕާނުންނެވެ. އެ ފޯންގެ ވެރިފަރަތާއި ހަވާލާދީ ރިޕޯޓްތައް ބުނާގޮތުގައި، އެ މީހާ ފޯނު ގަނެގެން އައިސް ފޯނު ހުޅުވިއިރުވެސް އެ ފޯނު އޮަތީ ފަޅައިގެން ގޮސްފައެވެ.\nމިގޮތަށް ފަޅައިގެން ދާ ދިޔުމުގައި އެއްވެސް ވަރަކަށް ފޯނު ގޮވާ ޒާތަކަށްވެފައެއް ނުވެއެވެ. އަދި އެއީ ބެޓަރީ މައްސަލައެއްގެ ސަބަބުން ވާކަމެއް ނޫންކަމަށް ރިޕޯޓްތައް ދަނީ ބުނަމުންނެވެ. އެހެންވެދާނެ ކަމަށް ބެލެވެނީ ފޯނު ދެ ފަރާތް ގުޅުވުމަށް ބޭނުންކޮށްފައިވާ އިސްކުރު ނުވަތަ ތެރަސްގެ ބާރު ނެތުމުންކަމަށް ރިޕޯޓްތައް ބުނެއެވެ.\nއެޕަލް އިން މި އަހަރު ތިން ފޯނެއް ނެރުނެވެ. އެއީ އައިފޯން އެކްސް، އައިފޯން 8، އަދި އައިފޯން 8 ޕްލަސްއެވެ. މިހާރު އައިފޯން 8 އާއި އައިފޯން 8 ޕްލަސް ބައެއް ގައުމުތަކުގައި ވިއްކަމުން އަންނައިރު، އައިފޯން އެކްސް ބާޒާރަށް ނެރޭނެކަމަށް ބެލެވެނީ އަންނަ ނޮވެމްބަރު މަސް ތެރޭގައެވެ. އަދި އަންނަ އޮކްޓޯބަރު މަހުގެ 27 ވަނަ ދުވަހުން ފެށިގެން ޕްރިއޯޑާ ކުރުމަށް ހުޅުވާލާނެކަމަށް އެޕަލް އިން ބުނެއެވެ.\n← މައިލޯ ކިޑްސް ފުޓްބޯލް ފިއެސްޓާ 2017 ފުވައްމުލަކުގައި ފެށިގެން ކުރިޔަށް ދަނީ\nމައިލޯ ކިޑްސް ފުޓްބޯލް ފިއެސްޓާ 2017 ގެ ގްރޭޑް3ން ކުރި ހޯދީ ހޭޒްގެ ޓީމު →


Submarine Aa Sai Dheyname Bunefi Nama Ei Fuhdhan Jehe Dharanyeh: Iyaz - Vaguthu\nސަބްމެރިން އާއި ސައި ދޭނަމޭ ބުނެފި ނަމަ އެއީ ފުއްދަން ޖެހޭ ދަރަންޏެއް: އިޔާޒް\nމީހަކު ބުނާ ކަމެއް ފުރިހަމަކޮށް ދިނުމުން ސަބްމެރިން ނުވަތަ ސައިދޭނަމޭ ބުނެފި ނަމަ އެ ވާނީ ފުއްދަން ޖެހޭ ދަރަންޏަކަށް ކަމަށް ރާއްޖޭގެ މަޝްހޫރު ދީނީ އިލްމުވެރިޔާ ޑރ. މުހައްމަދު އިޔާޒް އަބްދުއްލަތީފް ވިދާޅުވެއްޖެއެވެ.\nއިޔާޒް އެގޮތަށް ވިދާޅުވީ އިސްލާމިކް ނޮލެޖް ވައިބަ ގްރޫޕްގައި މީހަކު ކުރި ސުވާލެއްގެ ޖަވާބުގައެވެ.\nސުވާލު ކުރި މީހާ އަހާފައި ވަނީ ރައްޓެހިން ކައިރީ، ކަމެއް ކޮށްދީފިއްޔާ ސަބްމެރިން ނޫނީ ސައި ދޭނަމޭ ބުނާ ކަމަށެވެ. އަދި އެކަމެއް ކުރުވާފައި ދޭން ބުނި އެތި ނުދިނީމަ ވާނީ ކޮންކަހަލަ ކަމަކަށްތޯ އެމީހާ ވަނީ ސުވާލުކޮށްފައެވެ.\nއަދި އެއީ ދަރަންޏަކަށްވާނެތޯ ވެސް އެމީހާ ސުވާލުކޮށްފައިވެއެވެ.\nއެމީހާ ކުރި ސުވާލުގެ ޖަވާބުގައި އިޔާޒް ވިދާޅުވީ އެއީ ވައުދެއް ކަމަށާއި އެ ވައުދު ފުއްދަން ޖެހޭ ކަމަށެވެ. އަދި އެއީ ދަރަންޏެއް ކަމަށާއި އެ ދަރަނި އަދާކުރަން ޖެހޭނެ ކަމަށް ވެސް އިޔާޒް ވިދާޅުވިއެވެ.\nޔުނިވާސިޓީގެ ޤަދަރާއި ކަރާމާތް ގެއްލޭފަދަ އެއްވެސް ކަމެއް ކޮށްފައެއް ނުވާނެ- އިޔާޒު\nފެބުރުއަރީ 3, 2021 11:54\nތެލުލި ބަނބުކޭލާކަޅު ސައި ދޭން ބުނެ ފިނަމަ ފުްައްދަން ޖެހޭނެތޯ ވަރަށް މީރު އެއްޗެއްވީމަ ބުނެލީ\nފެބުރުއަރީ 3, 2021 11:56\nޔަޤީނޭ މިގޮލައަށް ކުއްޖަކު ސަބްމެރިންނުދީގެން އެއުޅެނީ\nފެބުރުއަރީ 3, 2021 12:58\nޑރ. ޢިޔާޟް ޖަވާބުދީހަދާ ބައިވަރު ވާހަކަ ތަކުން ނޫހުގައި ޖަހާލަން ފުރްޞަތު މިލިބެނީ މިކަހަލަ ކުދިކުދި ބޭކާރު ޚަބަރުތައް އެކަނި ތަ؟\nފެބުރުއަރީ 3, 2021 14:11\nކަލޯގަޔާ . ހާދަ ބައެއް ހާދަ ބަޔަކަށް ސޭ ދޭން އޮންނާނެއޭ. މުޅި ޒުވާޏްޖީނު ޗަވީގޮތުން ދެރީތީ. ސަރުކާރުން މި ދަރަނިތަކަށް ހައްލެއްހޯދަން އަވަސް ގޮތަކަށް ފަންޑެއް ހުޅުވާދެއްވާ. އިޔާޒުގެ އާޓިކަލުން އަޚުން ބޯގޮވައިފި\nފެބުރުއަރީ 3, 2021 14:29\nދަންނަ ބޭކަލުން ދައްކާނެ ވާހަކަ ހުސްވީ.\nފެބުރުއަރީ 3, 2021 14:51\nނަސީދު ދޭނަމޭބުނެގެން ސޭކު ސަބަމެރީން ނުކެވިގެން އުޅޭއިރު މަމިކިޔަނީ3ވަނަ ރާޅު ނަގައިފިޔާ ވެންޓިލޭޓަރުތައް ކޮބާހޭ، ރައްޔިތުން އެހާ ބައިބަރު ލާރިކޭމީހުން ކޮބާހޭ، ގައުމުތަކުން ރައްޔިތުންނައް ހިލޭބަހަން ދިން އެއްޗިއްސައް ވީކިހިނެއްހޭ، ތަންތަނުން ދިން ލާރިތައް ކޮބާހޭ، ނުވިތާކައް އިންކަމްސަޕޯޓު ލިބުން މީހަކުނެތޭ އެކަމު އަދަދު ހިސްތިހާރުކުރެޔޭ ، މިހާރުވެސް ތި ޖަހަނީ ބަޑްލިޔުއެޗްއޯ އަދި ހުއްދަނުދޭ ވެކްސިނެކޭ. ސަބްމެރީން ނުކެވިގެން މިއުޅެނީ!!!!!\nޕިކްފައިނާ ނާރިނގުފަނި ތައްޓަކާ ދޭންބުނުމަކީ ކޮންކަހަލަ ކަމެއް ސައިހޫ؟\nފެބުރުއަރީ 3, 2021 21:00\nނުކުރެވޭ ކަންކަން ކޮށްދޭނަމޭ ކިޔާ ފޮނި ނުކަޑަންވީ.\nފެބުރުއަރީ 3, 2021 21:21\nއިޔާޒް އައް މީހުން ވަރަށް ސަބްމެރިން އާއި ސައި ދޭނަމޭ ބުނެފަ ހުރިހެން ހީވޭ.\nފެބުރުއަރީ 3, 2021 22:07\nތި ތާއީދު ކުރާ މީހުން އެވަޢުދު ފުއްދަންބުނެ ނުފުއްދާދެނީތޯ؟ އެހެންވެ ހަނދަާންކޮށްލަދިނީ.\nފެބުރުއަރީ 3, 2021 22:10\nއެހެންވީމާ ރައްޔިތުންނަށް އެންމެ ގިނަ ވަޢުދުވެ އެ ވަޢުދުތައް ފުއްދާނުދީގެން ބަލާއިރު އެންމެ ދަރަނި ބޮޑުވާނީ މިސަރުކާރުގަތަ.


Covid-19: Sih'hee Fannuverin Masaihkathah Nikuthumah Govaalaifi - Vaguthu\nކޮވިޑް-19: ސިއްހީ ފަންނުވެރިން މަސައްކަތަށް ނިކުތުމަށް ގޮވާލައިފި\nހެލްތު މިނިސްޓްރު އަބްދުﷲ އަމީން. --- ވަގުތު އިމޭޖަސް: އިބްރާހިމް ޝާބިލް\nމިހާރު ރާއްޖެއިން ފެނފައިވާ ނުރައްކާތެރި ވައިރަސް ކޮވިޑް-19އާ ގުޅިގެން ވަޒީފާ އޮތަސް ނެތަސް ސިއްހީ މާހިރުން ވަޒީފާ އަށް ނިކުތުމަށް ހެލްތު މިނިސްޓަރު އަބްދުﷲ އަމީން ގޮވާލައިފިއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން މިނިސްޓަރ އަމީން ވިދާޅުވީ، މި ވައިރަސް ހުއްޓުވުމަށް ކުރެވޭނެ އެންމެ ބޮޑު މަސައްކަތަކީ މި ބަލި ފެތުރުން ލަސްކުރުން ކަަމަށެވެ. އަދި އެކަމަށް ރާއްޖޭގެ ހުރިހާ މުއައްސަސާތަކަކުން ވެސް މަސައްކަތް ކުރަމުން ދާކަމަށް މިނިސްޓަރ ވަނީ ވިދާޅުވެފައެވެ. އެހެން ކަމުން ސިއްހީ ދާއިރާގެ ކަންކަން ކުރުމަށް ހަވާލުވެ ހުރި ފަރާތެއްގެ މަސްއޫލިއްޔަތުން މިހާރު ވަޒީފާގައި ތިއްބެވި މިދާއިރާގެ މީހުންގެ ތެރެއިން ޗުއްޓީގައި ތިއްބަވާ ފަރާތްތަކާއި، ވަޒީފާއިން ވަކިވެފައި ތިބޭ މީހުންވެސް ސިއްހީ މަސައްކަތްތަކަށް އެހީވުމަށް ނިކުތުމަށް މިނިސްޓަރ ވަނީ ގޮވާލައްވާފައެވެ.\n"އަޅުގަނޑު ސިއްހީ ހިދުމަތުގައި މަސްއޫލުތަކާއި ހަވާލުވެގެން ހުރި މީހެއްގެ ހައިސިއްޔަތުން އަޅުގަނޑުމެން ސިއްހީ ދާއިރާގެ ހުރިހާ ބޭފުޅުން، ވަޒީފާގައި ހުރި ބޭފުޅަކަށް ވަޒީފާގައި ނެތް ބޭފުޅަކަށް ނުވަތަ ޗުއްޓީގައި ހުރި ބޭފުޅަކަށް ނުބައްލަވައި މި ހިދުމަތަށް ނިކުމެވަޑައިގަތުމަށް ގޮވާލަން" މިނިސްޓަރ އަމީން ވިދާޅުވިއެވެ.\nމިނިސްޓަރ ވިދާޅުވީ މި ބަލިން ރައްކާތެރިވުމަށް އެޅިދާނެ ފިޔަވަޅުތަކުތެ ތެރެއިން ބޭނުންވާ ވަސީލަތްތައް ހޯދުމުގެ މަސައްކަތް ހުރިހާ މުއައްސަސާއެއް ގުޅިގެން މިހާރު ކުރަމުން ދާކަމަށެވެ.\nއެގޮތުން އައިސޮލޭޝަން ފެސިޓީސްތަކާއި ކަރަންޓީން ފެސިލިޓީތަކުގެ އިތުރުން ފަރުވާދޭ މަރުކަޒުތައް އިތުރު ކުރުމަށް ކުރަން ޖެހޭ މަސައްކަތްތަށް ވަރަށް ފުރިހަމަ އަށް ކުރެވެމުން ދާކަމަށް މިނިސްޓަރ އަމީންގެ ވާހަކައިގައި ވަނީ ފާހަގަކުރައްވާފައެވެ.\nމީގެ އިތުރުން މިނިސްޓަރ އަމީންގެ ވާހަކައިގައި ވަނީ މިވަގުތު އެއްވެސް އެއްވުމެއް ބޭއްވުން ރަނގަޅު ނޫން ކަމަށާއި މިހާރުން ފެށިގެން ތަފާތު ޕާޓީތައް ބޭއްވުުންވެސް ވަގުތީ ގޮތުން މަޑުޖައްސާލުމަށް ގޮވާލާފައެވެ.\nމާޗް 15, 2020 17:22\nނިކުންނަން ބޭނުންވާ މީހުން ކިހިނެތްތަ ހަދަންވީ؟؟ ހަމަ އެހެން ގޮވާލިއަކަސް ކަމަކު ނުދާނެ ހަދަންވީ ގޮތެއްވެސް ބުނީމަ މިހާރު އެކިއެކި ސަބަބުތަކާ ހެދި ވަޒީފާއަށް ނުދާ މީހުންނަށްވެސް ވޮލަންޓިއަރ ކުރަން އިނގޭނީ.\nޞިއްޙީ އެހީތެރިންނެއް ނޫން އެހެން ބަޔަކު މަސައްކަތަށް ނެރުނަސް ރާއްޖޭގެ ޕޯޓުތަކަށް ބޭރު ގައުމުތަކުން މީހުންނަށް ވަދެވޭހާ ހިނދަކު ސަލާމަތެއް ނެތްކަން މިއަދު ހިނގި ހާދިސާއިން ކަށަވަރުވޭ. ދުއާ އަކީ އަހަރެމެން އެންމެން މިކަމުން ސަލާމަތްވުން.


Covid Joorimanaa In 24 Gadi Iru Thereygai5Lakka Rufiya Hoadhaifi - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 31 މިނެޓް ކުރިން\nކޮވިޑް ޖޫރިމަނާ އިން 24 ގަޑިއިރު ތެރޭގައި ފަސް ލައްކަ ރުފިޔާ ހޯދައިފި\nކޮވިޑް-19 ބަލި ފެތުރުން ހުއްޓުވުމަށް އަޅާފައިވާ ފިޔަވަޅުތައް ތަންފީޒު ކުރަން ސަލާމަތީ ބާރުތައް މަގުމަތީގައި:- ވަގުތު އިމޭޖަސް- އަހުމަދު ޖައިޝަމް\nރާއްޖޭގައި ކޮވިޑް-19 އާ ދެކޮޅަށް އަޅާފައިވާ ފިޔަވަޅުތަކާ ހިލާފުވި 500 އަށްވުރެ ގިނަ މީހުންނަށް ފިޔަވަޅު އަޅާފައިވާ ކަމަށް ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ) އިން ވިދާޅުވެއްޖެއެވެ.\nކޮވިޑް19 ކޮންޓްރޯލު ކުރުމަށް އަޅާފައިވާ ފިޔަވަޅުތައް ތަންފީޒު ކުރުމަށް ފުލުހުުންނާއި ސިފައިިން ދަނީ ހަރަކާތްތެރިވަމުންނެވެ. އެ މަސައްކަތުގެ ތެރެއިން މަނާ ވަގުތުތަކުގައި ބޭރުގައި އުޅޭ މީހުންނާއި މާސްކް ނާޅާ މީހުންނާއި ބަންދު ކޮށްގެން ހިދުމަތް ދޭން ޖެހޭ ތަންތަނަށް މީހުން ވައްދައިގެން ހިދުމަތް ދޭ ތަންތަނާއި މެދު ފިޔަވަޅު އެޅުން ހިމެނެއެވެ.\nއެޗްޕީއޭގެ ޑިރެކްޓަރު އަހުމަދު ނާސިރު ވިދާޅުވީ، ފާއިތުވި 24 ގަޑިއިރު ތެރޭގައި މާސްކް ނާޅައިގެން 200 މީހުން ޖޫރިމަނާ ކޮށްފައިވާ ކަމަށެވެ. އަދި ކާފިއު ގަޑީގައި ބޭރުގައި އުޅުނު 316 ފަރާތަކަށް ފިޔަވަޅު އަޅާފަައިވާ ކަމަށް ނާސިރު ވިދާޅުވިއެވެ.\nއެހެންކަމުން ޖުމްލަ 516 ފަރާތަކަށް މި ވަނީ މާސްކް ނާޅައިގެންނާއި، ކާފިއު ގަޑީގައި ބޭރުގައި އުޅެގެން ފިޔަވަޅު އަޅައިފައެވެ.\nއެހެންކަމުން ފާއިތުވި 24 ގަޑިއިރު ތެރޭގައި 516 މީހަކު ޖޫރިމަނާކޮށްގެން، ފަސްލައްކައަށް ވުރެ ގިނަ ރުފިޔާ ވަނީ ދައުލަތަށް ހޯދާފައެވެ.\nނާސިރު ވިދާޅުވީ، ކެފޭ، ފިހާރަ، ސެލޫން ޖިމް ތަކުގެެ ތެރެއިން ކަނޑައެޅިފައި އޮންނަ ވަގުތުތަކާއި ހިލާފަށް ހިދުމަތް ދީގެން ފާއިތުވި 24 ގަޑިއިރު ތެރޭގައި ތިން ތަނަކާއި މެދު ފިޔަވަޅު އަޅާފައިވާ ކަމަށެވެ. އެތަންތަނާއި މެދު ފިޔަވަޅު އަޅާ ގޮތަކީ 24 ގަޑިއިރަށް ބަންދު ކުރުމެވެ.\nރާއްޖޭގައި ކޮވިޑް ފެތުރެން ފެށުމުން ހަރުކަށިފިޔަވަޅުތަކެއް މިހާރު ވަނީ އަޅާފައެވެ.\nމެއި 21, 2021 14:36\nމީގެން އެނގެނީ ދިވެހިން ބަސްއަހާ ވަރު. ގާނޫނާއި ގަވާއިދުތަކަށް ބޯލަނބާވަރު\nމެއި 21, 2021 16:15\nމެމސްކު ނާލާ އުޅޭ މީހުން ނަށް މާސްކް ދީބަލަ... ޖޫރި މަނާ ކުޜީމަ ދެން މާސްކް ނުގަނެ ވޭނެ ދޯ؟\nބަލަ ސަރުކާރުންތަ ޖެހެނީ ލާނެ ޖަންގިޔަލަށް ދަންދެން ދޭން. މާސްކު ނެތިއްޔާ ލާން ގެންގުލޭ ގަމީހެއް އަނގަމަތީ އަޅައިބަލަ. މާސްކަކީވެސް ހަމަ ފޮތިގަނޑެއް ވިއްޔަ\nމެއި 21, 2021 16:59\nކިހާ ދެން ބޮޑުވެއްޖެ ކަމެއް\nއަދިވެސް ނިކަމެތި ރައްޔިުތު މީހާ ޖޫރިމަނާތަ ކުރަންވީ\nނަސޭހަތް ދީ ކޮވިޑުގެ ނުރައްކާ ކިޔައިދީ އެހީތެރި ވާންވީއެއް ނޫންތަ؟ އަދި މާ މޮޅު ވާހަކައަކަށް ވެގެން އެ ވާހަކަ ދައްކަމުން މި ދަނީ\nމެއި 21, 2021 19:13\nތި ގޭގަ ޓީވީ ނުބަލަނީތަ؟ ނޫނީ އަދިވެސް އިތުރަށް ކިޔައިދޭނެ ވާހަކައެއް އޮތީތަ؟\nމެއި 22, 2021 07:34\nމިސަރުކާރު އައީ ކުރީ ސަރުކާރުތަކުން ރައްޔިތުން ޖޫރިމަނާކޮށް ފެލަނީއޭ ކިޔާފަ!! ތިމަންމެން އެކަންވެސް ނިމުމަކަށް ގެންނާނަމޭ ކިޔާފަ!! މިވެރިކަމުގެ ދެއަހަރާ ބައި މިވީ!! ފާއިތުވެދިޔަ ވެރިކަމުގެ ފަސް އަހަރު ރައްޔިތުން އެކިކަލަހަ ޖޫރިމަނާކޮށްގެން ޖީބުތައް ފެލާނުލާވަރަށް ފެލައިފި!! ފާއިތުވެމިދިޔަ 30 މަސްތެރޭ 587 މިލިޔަން ރުފިޔާއަށްވުރެން އިތުރަށް ރައްޔިތުން ފެލައިފި!! މިއީ ޖޫރިމަނާ ކޮށްގެން ކޮންމެކަމަކަށް އެކި ނަންނަމުގަ ކޮމެޓީތައް ހަދައިގެންވެސް ސަރުކާރު ހިންގޭތޯ އުޅޭ ބައެއް!! ގައިމު މުޅިން ބިކަވެއްޖެ!! އިގްތިސޯދު ރަގަނޅުކުރަންނޭގި ދައުލަތުގެ މާލިއްޔާ ހުސްކޮށްލާފަ ރައްޔިތުންގެ ޖީބުތައްވެސް ހުސްކުރަނީ ޖޫރިމަނާކޮށްގެން!! ރައްޔިތުން ބަސްއަހާ ޖޫރިމަނާ ނުކުރެވޭގޮތަށް އުޅެން އެބަޖެހޭ!! އޭރުން މިސަރުކާރު ހިންގަން ޖޫރިމަނާގެ ގޮތުގައި ރައްޔިތުންގެ އަޔުން މިނަގާ ފައިސާނުލިބޭނެ!! ޕްރެޝަރބޮޑުވާނެ!! ޓެކްސް ދެއްކީމާ އެބަހާ ހުސްކުރަނީ!! ނެތް ސަލާމަތެއް!!\nމެއި 21, 2021 14:53\nމިސަރުކާރައް މިކޮވިޑަކީ ލިބިފައި ވާޖަވާހިރެއް ކީކުރަންތޯ ޖުރިމަނާކުރަންވީ؟ވަގުތުން ގޭބަންދު ނުވަތަ ކަރަންޓީނުގައިބެހެއްަޓުން؟\nމެއި 21, 2021 15:44\nޔާ މީނަށް ލިބުނު ޖަވާހިރަކީ ގައު މުގަ\nޢި މަރޖެންސީ ހިންގުން\nތިއީ ހަމަ ތެދެއް ބޭރަށް އެއްގޮތަކަށްވެސް ނުދެވޭގޮތަށް ތަނެއްގައި ބަންދުކުރާނަމަ ބޭރަށްދާވަރު މާކުޑަވީސް އެކަމަކު ސަރުކާރުން އެހާ ލާރި ބޭނުންވީމާ އެގޮތް ތާއޯކޭވާނީ ކޮވިޑުގެސަބަބުން އާއްމު ރައްޔިތުން ނަށް ލާރީގެ ދަތިކަން އެހާބޮޑުއިރު އެހާމެ ބޮޑުއަދަދަކުން ޖުރުމާނާ އެކުރަނީ ބެލެނިވެރިންނަށް ކިހާދައްޗެއްވާނެ ! އެެއްވެސް ވަޒީފާއެއް އަދާނުކުރާ ކުދިން ގިނައިން ބޭރަށް އެދަނީވެސް އެކުދިން ޖުރުމާނާ ކުރުމުން އެފައިސާ ދައްކަން ޖެހެނީ (ބެލެނިވެރިއާ ކާނެ އެއްޗެއް ނެތިގެން އުޅެހާލުވެސް) ބެލެނިވެރިއާ !\nމެއި 21, 2021 18:04\nބަލަގަ ގޭބަންދުކޮއް ނުވަތަ ކަރަންޓީނުކުރީމަ ސަރުކާރަކައް ލާރިއެއް ނުލިބޭނެ ، ވަގުތުން ޖޫރިމަނާ ކޮއްލީމަ ލާރިލިބޭނެ ދޯ. ޢެބުނީތާ 24 ގަޑިއިރުތެރޭ5ލައްކަވިޔާ .\nޖުޫރިމަނާކުރަނީ ގަވާއިދު ތަކައް ކިޔަމަން ނުވާތީ... ކީކުރާނީ މީވާ ގައުމެއް!\nމެއި 21, 2021 15:29\nޤާނޫނުގެ ބޭނުމަކީ ކުއް މަދުކުރުން، އެއްވެސް ހާލަތެެއގައި ދައުލަތުގެ އާމްދަނީ އިތުރުކުރުމެއް ނޫން! ޤާނޫނެއް ހަދައި އެއަށް އަމަލު ކުރާ މީހުން މަދުވާނަމަ އޭގެ މާނައަކީ ޤާނޫނު ބަދަލުކުރުން\nމެއި 21, 2021 16:06\nފަސްލައްކަ ރުފިޔާ ހޯދައިފިއޭ ބުނީމަ ހީވަނީ ފަސްލައްކަ ރުފިޔާ ދައުލަތަށް ދައްކަ ނިމިއްޖެހެން..ބަލަ ޖޫރިމަނާ ކުރިޔަސް އޭގެ މާނައަކީ އެހުރިހާ ރުފިޔާއެއް އެއްފަހަރާ ދައްކަނީއެކޭ ނޫން. ކިހިނެއްތަ ހުރިހާ ރައްޔިތުން ޖޫރިމަނާ ފައިސާ ދައްކަނީ މިއުޅެނީ އަނގަޔަ އަތާ ދިމާ ނުވެގެން..މާދަމާ ޖޫރިމަނާ މާފުކޮށްފިއޭ ބުނަންދެން ޖޫރިމަނާ ނުދައްކާ މިހުންނަނީ ، ވަގުތު ނޫސްގެ ކަމަކީ ރައްޔިތުން ހިތްތަކުގައި ނަފްރަތު އުފެއްދުން ތޯ...މިކޮމެންޓް ކުރިޔަސް ނުޖަހަނެކަން އެނގޭ ..\nމެއި 21, 2021 16:13\nސަރުކާރުގެ ނާގާބިލްކަމުން ރައްޔިތުން ފެލުމުގަ\nމެއި 21, 2021 16:25\nބޭފުޅުންގެ ޖީބައް އެއްޗެއް ވަންނަ ގޮތައް ހުރިހާ ކަމެއް ކުރަންވީ ކޮވިޑް ކޮންޓުރޯލް ނުވެގެން އުޅޭއިރުވެސް.\nމެއި 21, 2021 16:38\nއާ ތިބެނީ ގަޑިބަލަލަ4ނުޖަހާގެން މީހުން ޖޫރިމަނާ ކުރަން.. އެހެން ކަމެއް ކުރަން އެނގޭ ބައެއް ނޫން ވީޔަ\n4 ނުޖަހައިގެން ތިބެނީ ގެއިން ނިކުމެ ސަރުކާރަށް ލާރި ދޭހިތުން\nމެއި 21, 2021 17:09\nކޮވިޑް ޖުރިމަނާއިން ލިބޭ ފައިސާގެ ޢަދަދު ދުވާލަކު 1 ފަހަރު އިޢުލާނު ނުކުރިއްޔާ ނުވޭތަ ؟\nމެއި 21, 2021 18:02\nއެހެންވީމަ ވަރައް މޮޅު ، މިހާލަތިގައި ރަތްޔިތުން ފެލާގެން ދައުލަތް ހިންގަން ފޫގެލީމަ ގޯލެއް ނޫން\nވަގުތުން ޖަލަށް ލަންވީއެވެ.. އޭރަށް މައިތިރި ވާނެއެވެ.\nމެއި 21, 2021 18:53\nއަސްލު ބޭނުން ތިފެންނަނީ، ރައްޔިތުން ނޮޅާލައިގެން ސަރުކާރު ހިންގުން.\nސަރުކާރުންވެސް މިކަމާވިސްނާންޖެހޭ ‘ރައްޔަތުން ދަނީ ގޮތްހުސްވެ ހަނާވަމުން’\nމެއި 21, 2021 20:38\nއަދިވެސް ރައްޔިތުން ފެލާފަ ބަހައްޓާތި.. މިއޮތީ ސަރުކާރެއް ލިބިފާ.. .މި އިގްތިސޯދީ ހީނަރުކަމުގެ ދުވަސަވަރު ތިނޫންގޮތަކައް ކަންކަން އެންފޯސްކުރާނެ ގޮތުގެ ބުއްދިޔެއް މިމީހުންގެ އެއްނެތް. އެހެންތާވާނީ މިމީހުން ކައިބޮއެހަދަނީ ރައްޔިތުންގެ ފައިސާއިން ވިއްޔާ. މި މީހުންގެ ޒިންމާ އެންފޯސްކުރުވާނެ ބަޔަކު ނެތީމަ ހިތައް އެރިގޮތަކައް ހެދިދާނެ ވިއްޔާ. ވެރިކަން ކުރާ ޕާޓީއަށް ޕާލަމެންޓް މެޖޯރިޓީ ދިނީމަވާނީ މިހެން.\nމެއި 21, 2021 20:59\nޖޫރިމަނާގެ އަދަދުތައް ބޮޑު ކުރަންވީއެވެ. ސިއްހީ ޚިދުމަތްތެރިން އާދޭސް ކުރަނީ ގޭގަ ތިބުމަށެވެ. ފިޔަވަޅުތަކަށް އަމަލު ކުރުމަށެވެ. އެބަސް ނޭހުމުގެ ނަތިޖާއަކީ އެތައް ބަޔަކު ބަލީގެ ސިކާރައަކަށްވުމެވެ. ބަލީގަ ދުނިޔެ ދޫކުރާމީހުން އިތުރުވުމެވެ. ސިއްޚި ޚިދުމަތްތެރިން ވަރުބަލިވެއްޖެއެވެ. އެހީތެރިކަމަށް ހޭދަކުރަންޖެހޭ ވަގުތު އިތުރުވެ ހިތާމަތައް ބޮޑުވުމެވެ. ގޭގައި ތިއްބަވާށެވެ.\nމެއި 22, 2021 03:49\nކަލެޔައް ކީއް؟ ކަލޭ މަރެއް ނުވާނެ ވީއްޔާ. ނޫނީ ގޭގަ ހުރީމަ މަރިނުވަނީ ތަ؟\nމެއި 21, 2021 21:21\nޢަދިވެސް ފުރަބަންދަކަށް ދާން ސަރުކާރުގެ ވިސްނުން ނެތީތޯ؟\nތަންތަން ބަންދު. މީހުން ޖޫރިމަނާ\nމެއި 22, 2021 00:48\nކޮންމެދުވަހަކު ވަކިވަ ރެއް ހޯދަން މިހާ ރު ނިކުންނަނީ. ފެނެޔެއްނު ތިފައިސާއިން ކޮވިޑް ޓެސްޓް ކު ރެވޭންނެތް ރައްރަށަށް މެސިންގަނެދީބަލާ\nމެއި 22, 2021 01:17\nމިސަރުކާރު ވަރަށްޕުރޮފެޝަނަލްކޮށް ކުރާދެކަމެއް ވެއެވެ، އެއީ ޖޫރިމަނާކުރުމާ ބިންކޮޅެއްފެންނައިރަށް ދަވާދު އުނގުޅާލާ ޕާކިންއެއް ހަދާލުން......ސާބަސް...\nމެއި 22, 2021 09:36\nއަޅުގަޑު މި އާޓިކަލް ކިޔާލުމުން އެގުނު އެއްޗަކީ ސަރުކާރުން ބޭނުންވަނީ ނިކަމެތި މީހާ ނިކަމެތި ކޮށްލުންކަމެވެ. ގަވާއިދު ތަކާ ހިލާފުވީ މީހުން 1000 ރުފިޔާ އިން ޖޫރިމަނާކޮށް ހަމަ އެހެންމެ ގަވާއިދާއި ހިލާފުވި ލާރި ލިބޭތަންތަން 24ގަޑި އިރަށް ބަންދުކުރުން މީ ކިހާ ރަގަޅުކަމެއްދޯ..


Drug offender remand center eh hadhan fuluhunah laazim kuranee | Mihaaru\nއެސްއޯ ފުލުހުންތަކެއް މާލޭގެ މަގުމަތީގައި ހަރަކާތްތެރިވަނީ. --- ފޮޓޯ: މިހާރު\nޑްރަގް އޮފެންޑާ ރިމާންޑް ސެންޓަރެއް ހަދަން ފުލުހުންނަށް ލާޒިމް ކުރަނީ\n28 ޖޫން 2018 - 11:545comments\nޑްރަގް އޮފެންޑާ ރިމާންޑް ސެންޓަރެއް ހެދުމަށް ފުލުހުންނަށް ލާޒިމްވާ ގޮތަށް މަސްތުވާތަކެއްޗާ ބެހޭ ގާނޫނަށް ސަރުކާރުން ހުށަހެޅި އިސްލާހު ރައްޔިތުންގެ މަޖިލީހަށް ފޮނުވައިފި އެވެ.\nމަސްތުވާތަކެއްޗާ ބެހޭ ގާނޫނުގައިވާ ގޮތުން ޑްރަގް އޮފެންޑަ ރިމާންޑް ސެންޓަރަކީ، މަސްތުވާތަކެތި ބޭނުން ކުރުމާއި ޕެޑްލް ކުރުމުގެ ކުށުގެ ތުހުމަތުގައި ހައްޔަރުކޮށްފައި ތިބޭ މީހުންނަށް ހާއްސަ މަރުކަޒެކެވެ. އެ މަރުކަޒުގައި އެމީހުންނަށް އަސާސީ ފަރުވާ ދޭން ވާނެ ކަމަށް ވެސް ގާނޫނުގައި ވެ އެވެ.\nރައްޔިތުންގެ މަޖިލީހުގެ އިއްޔެގެ ޖަލްސާގައި ފުރަތަމަ ކިޔުން އިއްވި ބިލްގައި ބުނެފައިވަނީ އެ ބިލް ފާސްވެ، އަމަލު ކުރަން ފަށާ ތާރީޚުން ފެށިގެން 180 ދުވަހުގެ ތެރޭގައި ޑްރަގް އޮފެންޑާ ރިމާންޑް ސެންޓަރެއް ފުލުހުން އުފައްދަން ވާނެ ކަމަށެވެ. އަދި ޑްރަގް އޮފެންޑާ ރިމާންޑު ސެންޓަރުތައް ހިންގަން ވާނީ ފުލުހުން ކަމަށް ސަރުކާރުގެ ފަރާތުން، ފޭދޫ ދާއިރާގެ ޕީޕީއެމްގެ މެމްބަރު އިބްރާހިމް ދީދީ ހުށަހެޅުއްވި ބިލްގައި ވެ އެވެ.\nގާނޫނުގައި އޮންނަ ގޮތުން، ޑްރަގް އޮފެންޑާ ރިމާންޑް ސެންޓަރުތައް އުފައްދައި ހިންގުމުގެ ހުރިހާ ބާރެއް ދީފައި އޮތީ ނެޝަނަލް ޑްރަގް އެޖެންސީ އަށެވެ. އެކަމަކު، މަޖިލީހަށް ހުށަހެޅި ބިލްގައި ބުނީ ސެންޓަރުތަކުގައި ހިންގައި ފަރުވާގެ ޕްރޮގްރާމްތައް ހިންގާނީ ޑްރަގް އެޖެންސީން ކަމަށެވެ. އަދި ސެންޓަރުތަކުގައި މަސައްކަތް ކުރާނީ ޑްރަގް އެޖެންސީން ދޫކުރާ ލައިސަންސް ލިބިފައިވާ މީހުން ކަމަށް ބިލް ގައި ބުނެފައި ވެ އެވެ.\nބިލް ގައި ވަނީ ނޭޝަނަލް ޑްރަގް އެޖެންސީގެ ބޯޑުގެ މެމްބަރުންގެ އަދަދު 12 އަށް އިތުރު ކުރަން ހުށަހަޅައިފަ އެވެ. ކުރިން ބޯޑުގައި ތިބެނީ 10 މެމްބަރުންނެވެ. ބިލް ގައި ބުނެފައިވާ ގޮތުން އިސްލާމިކް މިނިސްޓްރީ އާއި މޯލްޑިވްސް ކަރެކްޝަނަލް ސާވިސްގެ ފަރާތުން މީހަކު ބޯޑަށް އައްޔަން ކުރަން ޖެހެ އެވެ.\nމީގެ އިތުރުން، ބިލްގައި ވަނީ ޑްރަގް ކޯޓުގެ ފަރުވާގެ ޕްރޮގްރާމެއް އެއް ފަހަރު ފުރިހަމަކޮށްފައިވާ މީހެއް ނަމަ، ނުވަތަ ފަރުވާ ހުއްޓާލާފައިވާ މީހެއް ނަމަ، އޭނާ އަށް ދެވަނަ ފަހަރަށް ޕްރޮގްރާމްގައި ބައިވެރިވެވޭނީ ނޭޝަނަލް ޑްރަގް އެޖެންސީން ކަނޑައަޅާ ފީއެއް ދެއްކުމަށް ފަހު ކަމަށެވެ.\nބިލް ގައި ވާ ގޮތުން ޑޮކްޓަރުގެ ޕްރިސްކްރިޕްޝަނެއް ނެތި މަސްތުވާތަކެތި ބޭނުން ކޮށް ފިނަމަ އެއީ ކުށެކެވެ. އެގޮތުން، އެ ކުށް ސާބިތުވެއްޖެ ނަމަ ތިން އަހަރުގެ ޖަލު ހުކުމެއް އަންނަ ގޮތަށް ބިލްގައި ހިމަނާފައި ވެ އެވެ.\nއިތުރު ލިޔުންތައް ފުލުހުން ދިވެހި ސަރުކާރު ރައްޔިތުންގެ މަޖިލިސް މަސްތުވާތަކެތި ޑްރަގް ރިހަބިލިޓޭޝަން މަސްތުވާތަކެތީގެ ގާނޫނު ނެޝަނަލް ޑްރަގް އޭޖެންސީ


Tavares ge musaara aa gulhgen New ah fahuge inzaaaru\nދެހާސް ސަތާރަ ވަނަ އަހަރު ނިއު ރޭޑިއަންޓަށް ކޯޗް ކޮށްދިން ޕޯޗްގަލްގެ ބެނާޑޯ ޓަވަރޭޒްއަށް ދޭން ޖެހޭ މުސާރަ ނުދީ އޮތުމުން، އެ މުސާރައާ އަދި އެކަމާ ގުޅިގެން ދައްކަން ޖެހޭ ފައިސާ ދެއްކުމަށް ފީފާއިން ފަހުގެ މުހުލަތު ދީފި އެވެ.\nޓަވަރޭޒްގެ މުސާރައިގެ މައްސަލަ އަންނަ މަހު ހަތަރެއްގެ ނިޔަލަށް ހައްލު ނުކޮށްފިނަމަ ކުލަބަށް ކުޅުންތެރިން ނުގެނެވޭ ގޮތަށް ނިއު އާ ދެކޮޅަށް ފިޔަވަޅު އަޅާނެ އެވެ. އެގޮތަށް އަންގާފައި ވަނީ މި މަހުގެ ހަތަރު ވަނަ ދުވަހު ފޮނުވި ސިޓީއެއްގަ އެވެ. ފީފާއިން ފަހުގެ އިންޒާރުގެ ސިޓީ ފޮނުވާފައި ވަނީ މިދިޔަ މަހު 22 ވަނަ ދުވަހުގެ ނިޔަލަށް ދިން މުއްދަތު ފަހަނައަޅާއި ދިއުމުންވެސް ފައިސާ ދައްކާފައި ނުވުމުންނެވެ.\nނިއު އިން ޓަވަރޭޒްއަށް މުސާރައިގެ ގޮތުގައި ދޭން ޖެހޭނީ 4000 އެމެރިކާ ޑޮލަރެވެ. އަދި ނިއު އިން ހާދަފައިވާ އެއްބަސްވުން ގަވައިދާ ހިލާފަށް ބާތިލު ކޮށްފައި ވުމުން ބަދަލެއްގެ ގޮތުގައި އިތުރު 20،000 ޑޮލަރު ދެއްކުމަށް ވެސް ފީފާއިން ވަނީ އަންގާފަ އެވެ. އަދި ފީފާއަށް ސްވިސް ފްރޭންކން ދައްކަން ޖެހޭ 8000 އާއި ޖޫރިމަނާގެ ގޮތުގައި އިތުރު 5000 ފްރޭންކު ދެއްކުމަށްވެސް ސިޓީގައި ހިމެނެ އެވެ.\nއެއީ ބައި މިލިއަން ރުފިޔާއަށް ވުރެ ބޮޑު އަދަދެކެވެ. ޖުމުލަ 572191.91 ދިވެހި ރުފިޔާ އެވެ. އަންނަ މަހު ހަތަރެއްގެ ނިޔަލަށް ފައިސާ ނުދައްކައިފިނަމަ ޓްރާންސްފާގެ ބޭން އަދަބު ނިއު އާ ދެކޮޅަށް އަޅަން ފީފާއިން ވަނީ އަންގާފަ އެވެ. އަދި އެ އަދަބު އެފްއޭއެމުން ތަންފީޒު ނުކޮށްފިނަމަ އެފްއޭ އާ ދެކޮޅަށް ވެސް ފިޔަވަޅު އަޅާނެ ކަމަށް ފީފާއިން ބުނެފައި ވެއެވެ. އޭގެ ފަހުން ވެސް ފައިސާ ދައްކައިފި ނަމަވެސް ސަސްޕެންޝަން އުވިގެން ދާނެ ކަމަށް ފީފާއިން ވަނީ އަންގާފަ އެވެ.\nމިދިޔަ އަހަރު ނިއު ރޭޑިއަންޓަށް ކުޅުނު އަފްޣާނިސްތާންގެ ޑިފެންޑަރު ޒޯހިބް އިސްލާމް ހާރޫން އަމީރީއަށް ދޭން ޖެހޭ މުސާރަ ނުދީ އޮތުމުން ވެސް ޓްރާންސްފާގެ ޕީރިއަޑްގައި ކުޅުންތެރިން ނުގެނެވޭ ގޮތަށް ފިޔަވަޅު އަޅާނެ ކަމަށް ފީފާއިން ނިއު އަށް އެންގި އެވެ.\nއަމީރީ ހުށަހެލީ މައްސަލަ ބެލުމަށް ފަހު ފީފާއިން ވަނީ އޭނާ އަށް މުސާރައިގެ ގޮތުގައި ދޭން ޖެހޭ، 13،250 ޑޮލަރާއި ގަވާއިދާ ހިލާފަށް އެއްބަސްވުން އުވާލުމުން، އޭނާއަށް ލިބުނު ގެއްލުމުގެ ބަދަލުގައި އިތުރު 30،130 ޑޮލަރު ދިނުމަށް އަންގާފަ އެވެ.\nނިއުރޭޑިއަންޓް ފީފާ އެފްއޭއެމް


Dhiraagu roadha promotion ge naseebuverin umra ah furaifi\n11 މަސް,2ހަފްތާ,6ދުވަސް, 17 ގަޑި, 45 މިނެޓް, 1 ސިކުންތު ކުރިން 3610އިދުހާމް ނައީމް\nމިއަހަރުގެ ރޯދަމަހު ދިރާގުން ކުރިއަށްގެންދިޔަ ޕްރޮމޯޝަންގެ ނަސީބުވެރިން އުމްރާއަށް ފުރައިފި.\nދިރާގުން ރޯދަމަހަށް ހާއްސަކޮށްގެން ތަފާތު ޕްރޮމޯޝަންތަކެއް ކުރިއަށްގެން ދިޔައިރު އެންމެ ފާހަގަކޮށްލެވުނު އެއް ޕްރޮމޯޝަނަކީ ދިރާގު ކަސްޓަމަރުންނަށް ހަދިޔާ ކުރި އުމްރާ ދަތުރު ޕްރޮމޯޝަނެވެ. އެ ޕްރޮމޯޝަނުގެ ދަށުން ރޯދަ މަހުގެ ކޮންމެ ހަފުތާއެއްގައި ދިރާގުގެ ހުރިހާ ކަސްޓަމަރުންގެ ތެރެއިން ހޮވާލެވޭ ނަސީބުވެރި ކަސްޓަމަރަކަށް ހުރިހާ ހަރަދުތަކާއެކު2ބޭފުޅުންގެ އުމްރާ ދަތުރެއް ލިބެއެވެ.\nއެ ޕްރޮމޯޝަނުގެ ނަސީބުވެރިން ހޮވައި ދައުލަތުގެ މީޑައާގެ ޝޯއެއްގައި ދިރާގުން ވަނީ އެކަން އާއްމުންނަށް އިއުލާނުކޮށްފައެވެ. އަދި އެ ނަސީބުވެރިން އިއްޔެ އުމްރާއަށް ފުރާފައިވާ ކަމަށް ދިރާގުން މަޢުލޫމާތުދެއެވެ.\nދިރާގުން ހާމަކުރާ ގޮތުގައި އެ ކުންފުނި އަބަދުވެސް މަސައްކަތް ކުރަނީ ކޮންމެ މޫސުމަކާއި ގުޅޭ އަގުހުރި ޕްރޮމޯޝަންތައް އެ ކުންފުނީގެ ކަސްޓަމަރުންނަށް ފޯރުކޮށްދިިނުންކަމަށެވެ. އަދި ކޮންމެ ރޯދަ މަހެއްގައި ވެސް އެފަދަ އަގުހުރި ޕްރޮމޯޝަންތައް ކުރިއަށްގެންދާނެ ކަމަށް ދިރާގުން ވަނީ ބުނެފައެވެ.


ހަރުބަސްތައް 9\nބުއްދި ދޭ ޖާފަތް\n1 ޙިކުމަތުގެ ކަމަނާ ގެއެއް އަޅައި އެގޭގައި ހަތް ތަނބު ޖަހައިފިއެވެ.2އެކަމަނާ ޖަނަވާރެއް ކަތިލައި އޭގެ މަހާއި މޭބިސްކަދުރުދިޔަ ގެނެސް ބޮޑު ޖާފަތެއް ތައްޔާރު ކޮށްފިއެވެ.3އޭނާގެ ޚާދިމާ މެދުވެރިކޮށް އަވަށުގެ އެންމެ އުހުން ދައުވަތު ފޮނުއްވިއެވެ.4”ހުރިހާ ޖާހިލުންނަށް ދައުވަތު ދެވިއްޖެ.“ އޭނާ އެމީހުންނަށް ބުންޏެވެ.5”ކަލޭމެން އެންމެން އައިސް މި މަސްކައި އަހަރެން މި ތައްޔާރު ކުރި މޭބިސްކަދުރުދިޔަ ބޮއި ހަދާ.6ކަލޭމެން ދިރިއުޅެން ބޭނުންނަމަ ކަލޭމެންގެ ތިޔަ މޮޔަކަން ދޫކޮށްލާފައި ބުއްދީގެ މަގުން ހިނގާ.“\n7 އަނގަހަޑި މީހަކަށް ނަސޭހަތެއް ދޭ މީހާއާ ކުރިމަތިވާނީ ހަޑި ހުތުރު ބަސްތަކެވެ. ނުލަފާ މީހަކުގާތު ހެޔޮ އެއްޗެއް ބުނާ މީހާއަށް ލިބޭނީ އަނިޔާއެކެވެ. 8 ފޮނިކަނޑާ މީހަކު އިސްލާހު ކުރަން އުޅެފިއްޔާ އޭނާ ކަލޭ ދެކެ ކުރާނީ ނަފްރަތެވެ. ބުއްދިވެރި މީހާ ކަލޭދެކެވާނީ ލޯތްބެވެ.9ހެޔޮ ވިސްނުމެއް ހުރި މީހެއް ނަމަ އޭނާ އެއަށް ވުރެން ހެޔޮވިސްނުން ހޯދާނެއެވެ. ހެޔޮ މީހާއަށް ބުނެދޭ އެއްޗަކުން އޭނާ އިތުރު ކަންތައް އުނގެނޭނެއެވެ.\n10 މާތްރަސްކަލާނގެ ދެކެ ބިރުވެތިވުމަކީ ޙިކުމަތުގެ ބިންގަލެވެ. މުޤައްދަސް ފަރާތް ދެނެގަނެވުމުން ތިމާއަށް ތަންދޮރު ދެނެގަނެވެއެވެ.\n11 އަހަރެންގެ ފަހަތުން ކަލޭމެން އުޅޭނަމަ ކަލޭމެންނަށް ދިގު އުމުރެއް ލިބޭނެއެވެ. 12 ހެޔޮ ވިސްނުމަކީ ކަލޭމެންނަށް މަންފާ ހުރި ކަމެކެވެ. ފޮނިކެނޑުމުން ލިބޭނީ ގެއްލުމެވެ.\n13 މޮޔަކަމަކީ އަޑުގަދަ ޖާހިލު ލަދުކުޑަ އަންހެނެއް ކަހަލަ އެއްޗެކެވެ. 14 އޭނާ އިންނާނީ ގޭދޮރުމަތީގައި އަވަށުގެ އެންމެ އުސް ފަރުބަދަމަތީގައެވެ. 15 ހިނގާފައި ދާހާ އެންމެންނަށް އޭނާ ގަދައަޑުން ގޮވަމުންދާނެއެވެ. 16 ”ކަލެއަކީ މޮޔައެއްނަމަ މިތަނަށް އަންނާށެވެ. 17 ވަގަށްނަގާ ފެނުގައި ފޮނި ރަހައެއް ހުރެއެވެ. ވަގަށްނަގާ ކާތަކެތީގައި މީރު ރަހައެއް ހުރެއެވެ.“ 18 އެކަމަކު އޭނާގެ އަތްދަށުވާ މީހާއަށް އެގެއަށް ވަދެވެނީ މަރުވާން ކަމެއް ނޭނގެއެވެ. އޭނާގެ މެހުމާނުން ތިބީ ކަށްވަޅުތަކުގެ ފުނުގައެވެ.


Faseyhain thayyaru kureveyne foni ehcheh!\nލޮނުމެދުން މި ރޯދަ މަހަށް ހާއްސަކުރި ލުއި ފަސޭހަ ކޭކެއް -- ފޮޓޯ: ލޮނުމެދު\nމިއީ އަހަރުމެންނާއި ބައްދަލުވި ވަރަށް ތަފާތު ރޯދަމަހެކެވެ. ދެން ނުވެސް އަންނާނެ ފަދަ ރޯދަ މަހެކެވެ. މި ރޯދަމަސް ނިމުމަކާއި ކައިރިވީ އެވެ. ހުރިހާ ގޮތަކުން ވެސް ތަފާތެވެ. ބޭރަކަށް ނުދެވެ އެވެ. ފިނިބުރެއް ނެތެވެ. ކައްކާ ކެއުން ވެސް މިފަހަރު އެހެން ރޯދަމަސްތަކާއި ހާސްބައި ތަފާތެވެ.\nރޯދަމަހަކާ އަޅާބަލާއިރު ބާޒާރު ތިޔާގި ނޫން ވެސް ފަހަރެެެކެވެ. އަދި މި ރޯދަ މަސްހާ ބާޒަރު ކުރަން އުނދަގޫ ޒަމާނެއް ދެން ނުފެނި ވެސް ހިނގައި ދާނެ އެވެ. އެހެން ރޯދަމަސްތަކުގައި އެކި ފިހާރަތަކަށް ދުއްވައިގެން ނަމަވެސް ކޮންމެވެސް އެއްތަނަކުން ރެސިޕީތަކަށް ބޭނުންވާ ހުރިހާ އެއްޗެއް ހޯދާލައި ހަމަ ކޮށްލެވޭނެ އެވެ. މިފަހަރު އެކަމެއް އެހެނެއް ނުވިއެވެ.\nލޮކްޑައުނާއެކު ދިވެހިންނަށް ދަސްވީ ހިތް ތިރި ކޮށްލާށެވެ. ހުރި އެއްޗަކުން ފުއްދާލައި މިންވަރަށް އީމާންވާށެވެ. ރޯދަ ވީއްލަން ބައިވަރު ވައްތަރުތަކެއް ނެހެދިއަސް ހުރި އެއްޗަކުން ކޮންމެވެސް މީރު ރަހައެއް ލައްވާލައިގެ ލިބުނު އެއްޗަކަށް ޝުކުރުކޮށްލާށެވެ.\nރޯދާވީއްލާ ގަޑީގެ ސުފުރާ މަތީގައި ފޮނި ކާއެއްޗެއް ހުރުމަކީ ގިނަ ގޭގެ އާއްމު ކަމެކެވެ. ނަމަވެސް މިފަހަރު އެކަން ކުރަން ދަތި ވަނީ އަގު ބޮޑުހާ ބަޓަރާއި، ކިރިމި އަދި ޗީޒް ފަދަ އެއްޗެހި އެއް ވަގުތު ކާލަން ހަދާ ޑިޝްއަކަށް އަޅަން ގަނެލަން ވެސް ޖެހިލުން ވާތީ އެވެ. ގަންނަން ބޭނުމަސް ފަސޭހައިން ގަނެ ވެސް ނުލެވޭތީ އެވެ. ފްރިޖުުގައި އޮންނަ ބަޓަރު ގަނޑާއި ދިމާލަށް ބަލާލާފައި ވެސް އެއްޗެއް ނެތް ދުވަހަކަށް ނޫނީ ހާއްސަ ދުވަހަކަށް އޭތި ރައްކާ ކޮށްލެވޭތީ އެވެ.\nކޮންމެ ދުވަހަކު ރޯދަ ވީއްލާ ގަޑިއަށް ކޮންމެވެެސް ފޮނި އެއްޗެއް ނަހަދަން ހުއްޓަސް، އެއްޗެއް ތައްޔާރު ކޮށްލެވެނީ އެއީ އަހަރުމެންގެ ތެރޭގައި އަބަދުވެސް އޮތް އާދައެއް ކަމަށް ވާތީ އެވެ. މިފަދަ އުނދަގޫ ހާލަތްތަކުގައި ބައެއް ފަހަަރަށް އާއްމުކޮށް ކަންކަން ކުރާ ގޮތްތަކަށް ބައެއް ކަންކަން ބެެހެއްޓުމުން ހިތަށް ހަމަޖެހުން ލިބޭނެތީ އެވެ. އާއިލާގެ ތެރެއަށް އުފާވެރިކަން ވެސް ގެންނާނެތީ އެވެ.\nފުޑް ބްލޮގެއް ކަމުގައިވާ ލޮނުމެދުގައި ބުނެފައި ވަނީ އެމީހުން ކައިރީ މިފަހަރު އެންމެ ގިނަ ބަޔަކު އެދެނީ ފޮނި ކާނާއެއްގެ ގޮތުގައި ފަސޭހަ އާދައިގެ ކޭކެއް އަޅާނެ ގޮތް ބުނެދޭށެވެ. އެހެންވެ ލޮނުމެދުގައި ހިއްސާ ކޮށްފައި ވަނީ "ވެނީލާ ސްޕޮންޖް" ކޭކްގެ ރެސިޕީ އެކެވެ. މި ރެސިޕީގައި ބަޓަރުގެ ބަދަލުގައި ބޭނުން ކޮށްފައި ވަނީ ތެލެވެ.\nމި ރެސިޕީއަކީ ހަދާލަން ވަރަށް ފަސޭހަ ރެސިޕީ އެކެވެ. ކޭކް އަޅަން ބަޓަރުގެ ބަދަލުގައި ތެޔޮ ބޭނުން ކުރުމުން ކޭކުގެ ބަޓާ ކޭކް ޓެކްސްޗާ ގައި ތަފާތު ކަމެއް ހުރެދާނެ އެވެ. އަދި ރަހަ ވެސް ތަފާތު ވެދާނެ އެވެ. ބަޓަރަކީ ރަހަ ނުވަތަ ފްލޭވާ ގެންނަން އެހީތެރިވާ އެއްޗެކެވެ. ބަޓަރުގެ ބަދަލުގައި ތެޔޮ އަޅައިގެން ފިހާ ކޭކުގައި ތެތް ކަމެއް ހުުރުން އެކަށީގެން ވެއެވެ.\nބަޓަރާއި ނުލާ ކޭކެއް އެޅިދާނެ އެވެ. ބަޓަރުކޮޅެއް ގަންނަން ނުނުކުމެވޭނެތީ ބަޓަރު ނާޅާ ހަދާ ފޮނި އެއްޗެހި މި ދުވަސްވަރު ހިނގަ އެވެ. އަދި މިިގޮތަކީ ޖީބަށް ވެސް ލުއިވާނެ އެވެ. މިފަހަރު ޓްރައިކޮށްލަ ބަލާށެވެ.


Bainalaguvaamee footboalha'in Brazil ge thari Jesus dhe mahah...\nކުޅިވަރު - ގެބްރިއަލް ޖީސަސް\nބައިނަލްއަގުވާމީ ފުޓުބޯޅައިން ބްރެޒިލްގެ ތަރި ޖީސަސް ދެ މަހަށް ސަސްޕެންޑުކޮށްފި\nޖީސަސް ވަނީ 30،000 ޑޮލަރުން ޖޫރިމަނާވެސް ކޮށްފައި\nކ. މާލެ 8 އޯގަސްޓު 2019 | ބުރާސްފަތި 12:17 10,748\nގެބްރިއަލް ޖީސަސް - ގެޓީ އިމޭޖާސް\nބައިނަލްއަގުވާމީ ފުޓުބޯޅައިން މެންޗެސްޓަރ ސިޓީއަށް ކުޅެމުން އަންނަ ބްރެޒިލްގެ ތަރި ގެބްރިއަލް ޖީސަސް ދެ މަހަށް ސަސްޕެންޑު ކޮށްފިއެވެ.\nއުމުރުން 22 އަހަރުގެ ޖީސަސް ސަސްޕެންޑުކުރީ ނިމިދިޔަ ކޮޕަ އެމެރިކާ ފުޓުބޯޅަ މުބާރާތުގެ ފައިނަލް މެޗުގައި ހިނގައިދިޔަ ކަންތަކާ ގުޅިގެން ކޮންމެބޮލްއިންނެވެ.\nކޮޕަ އެމެރިކާގެ ފައިނަލުގައި ޕެރޫގެ މައްޗަށް 1-3 ގެ ނަތީޖާއިން ބްރެޒިލް ކުރިހޯދިއިރު، އެ މެޗުގައި ޖީސަސް ކުރި ފައުލަކާއެކު ރެފްރީ ވަނީ އޭނާއަށް ދެވަނަ ރީނދޫ ކާޑާއެކު ސީދާ ރަތް ކާޑު ދައްކާ ދަނޑުން ފޮނުވާލައިފައެވެ.\nރަތް ކާޑު ދެއްކުމާއެކު، ޖީސަސް ވަނީ ވަރަށް ބޮޑަށް ނުރުހުން ފާޅުކޮށް ރެފްރީ ކައިރީ މައްސަލަ ޖައްސާފައެވެ. އަދި އޭނާ ވަނީ ދަނޑުން ފައިބައިގެން ދިޔަ ވަގުތު "ވީއޭއާރް" މޮނީޓަރުގައި އަތް އަޅާ ކޮއްޕާލައިފައެވެ.\nއެގޮތުން ޖީސަސްގެ މި އަމަލުތަކާއެކު ކޮންމެބޮލްއިން ވަނީ އޭނާއަށް ދެ މަހުގެ ސަސްޕެންޝަނެއް އަދަބެއްގެ ގޮތުން ދިނުމުގެ އިތުރުން 30،000 ޑޮލަރުން ޖޫރިމަނާވެސް ކޮށްފައެވެ. އަދި މައްސަލަ އެޕީލް ކުރުމަށް ހަތް ދުވަހުގެ މުހުލަތެއް ކޮންމެބޮލްއިން ވަނީ ދީފައެވެ.\nމި އަދަބާއެކު މެންޗެސްޓަރ ސިޓީގައި ޖީސަސްއަށް އުނދަގޫތަކެއް ކުރިމަތި ނުވި ނަމަވެސް، އޭނާއަށް ބްރެޒިލް ގައުމީ ޓިމާއެކު ކޮލަމްބިއާ އަދި ޕެރޫއާ ދެކޮޅަށް ސެޕްޓެމްބަރ މަހު ކުޅޭ ރަހުމަތްތެރިކަމުގެ މެޗުގައި ނުކުޅެވޭނެއެވެ.\nބްރެޒިލް ގައުމީ ޓީމަށް ކުޅުނު 35 މެޗުގައި 18 ލަނޑު ކާމިޔާބުކޮށްފައިވާ ޖީސަސް ވަނީ ބްރެޒިލް ގައުމީ ޓީމާއެކު ކޮޕަ މެރިކާ ކާމިޔާބުކުރުމުގެ އިތުރުން 23 އަހަރުން ދަށުގެ ޓީމާއެކު އޮލިމްޕިކް ރަން މެޑަލް ހޯދައިފައެވެ.\nޖީސަސްއަށް މި ސަސްޕެންޝަން އައިސްފައިވާއިރު، ދާދި ފަހުން ވަނީ ބައިނަލްއަގުވާމީ ފުޓުބޯޅައިން އާޖެންޓީނާގެ ކެޕްޓަން ލިއޮނެލް މެސީ ތިން މަހަށް ސަސްޕެންޑުކޮށް 41,000 ޑޮލަރުން ޖޫރިމަނާ ކޮށްފައެވެ. އޭނާ ސަސްޕެންޑުކުރީ ނިމިދިޔަ ކޮޕަ އެމެރިކާ މުބާރާތުގައި ކަރަޕްޝަން އެކުލެވޭ ކަމަށް ބުނެ ކުރި ތުހުމަތުތަކާ ގުޅިގެންނެވެ.